ލިވަޕޫލަކީ އެންމެ މޮޅު ޓީމު، މިއީ ވަރުގަދަ އިމްތިހާނެއް: އަންޗެލޮޓީ ލިވަޕޫލަކީ އެންމެ މޮޅު ޓީމު، މިއީ ވަރުގަދަ އިމްތިހާނެއް: އަންޗެލޮޓީ\nލިވަޕޫލަކީ އެންމެ މޮޅު ޓީމު، މިއީ ވަރުގަދަ އިމްތިހާނެއް: އަންޗެލޮޓީ\nއިނގިރޭސި ޕްރިމިއަރ ލީގުގެ އެންމެފަހުގެ ޗެމްޕިއަން ލިވަޕޫލްއާ ދެކޮޅަށް ނުކުންނައިރު އެޓީމަކީ އެންމެ މޮޅު ޓީމު ކަމަށާއި މިއީ އެވަޓަން އަށް ކުރިމަތިވާ ވަރުގަދަ އިމްތިހާނެއް ކަމަށް އެޓީމުގެ ކޯޗު ކާލޯ އަންޗެލޮޓީ ބުނެފިއެވެ.\nމެޗުގެ ކުރިން ވާހަކަ ދައްކަމުން އަންޗެލޮޓީ ބުނީ ލިވަޕޫލަކީ އިނގިރޭސިވިލާތުގެ އެންމެ މޮޅު ޓީމުކަމަށާއި އެއީ މިވަގުތު ދުނިޔޭގަ އޮތް އެންމެ ވަރުގަދަ ޓީމުކަމަށެވެ. އޭނާ ބުނީ މިވަގުތަށް ބަލާއިރު ލީގުގައި ލިވަޕޫލާ ވާދަކުރަންޖެހުމަކީ އެވަޓަންއަށް އޮތް ރަނގަޅެއްކަމަށް ދެކޭކަމަށާއި މިއީ އެޓީމަށް ކުރިމަތިވާނެ ވަރުގަދަ އިމްތިހާނަކަށް ވާނެކަމަށެވެ.\nއަންޗެލޮޓީ ބުނީ ޓީމުން މިދިޔަ މެޗުތަކުގައި ގޯލް ގިނައިން ޖެހި ނަމަވެސް ފަހަތުން ގޯސްތައް ހަދަމުންދާކަމަށެވެ. އެހެންކަމުން ކުރިޔަށްހުރި މެޗުތަކުގައި ކޮންމެވެސް ބަދަލުތަކެއް ގެނެސް ޓީމުގެ ފަހަތަށް ވަރަށް ބޮޑަށް ސަމާލުކަން ދޭނެކަމަށް އަންޗެލޮޓީ ބުންޏެވެ. އެވަންޓަންގެ މިވަގުތު އެންމެ ފޯމުގައިހުރި ފޯވާޑް ޑޮމިނިކް ކަލްވެޓް-ލެވިން ވަނީ މިފަހަރު ގައުމީ ޓީމުގައި ވެސް ރަނގަޅު ކުޅެމެއް ދަކާފައެވެ.\nއަންޗެލޮޓީ ބުނީ ކުޅުންތެރިޔާ ރަނގަޅު ހާލަތުގައި ހުރެ ރަނގަޅު ވިސްނުމުގައި އަލުން ޓީމާ ގުޅުމަކީ ލިބުނު ހިތްހަމެޖެހުމެއް ކަމަށެވެ. މި މެޗާ ކުރިމަތިލާއިރު އެވަޓަން އޮތީ ކުޅުނު ހަތަރު މެޗު ކާމިޔާބުކޮށްގެން 12 ޕޮއިންޓާއެކު ތާވަލުގެ އެއްވަނައިގައެވެ.


Gaidheen ge boa vanee thunikkoh koshaafai: Home minister\nހޯމް މިނިސްޓަރު އިމްރާން ޢަބްދުﷲ މިއަދު މާފުށި ޖަލަށް ވަޑައިގަންނަވަނީ-- ފޮޓޯ: ހޯމް މިނިސްޓްރީ\n"ގައިދީންގެ ބޮލެއް ނުބާލާ، އެކަމަކު ބޯވަނީ ތުނިކޮށް ކޮށާފައި"\nމިިދިޔަ ބުރާސްފަތި މާފުށީ ޖަލުގައި ހިނގާދިޔަ ހަމަނުޖެހުންތަކުގައި ގައިދީންގެ ބޯ ތުނިކޮށް ކޮށި ކަމަށް ހޯމް މިނިސްޓަރު އިމްރާން ޢަބްދުﷲ ވިދާޅުވެއްޖެ އެވެ.\nއިމްރާން އެހެން ވިދާޅުވިއިރު ކަރެކްޝަންސް އިން ރޭގެ ވަގުތެއްގައި ބުނީ އެފަދަ އެއްވެސް ކަމެއް ނުހިނގާ ކަމަށެވެ.\nއިމްރާން މާފުއްޓަށް ވަޑައިގަތުމަށްފަހު އެނބުރި މާލެ ވަޑައިގެން ނޫސްވެރިންނާ ބައްދަލުކުރައްވާ ވިދާޅުވީ ގައިދީންގެ ބޯ ނުބާލާ ކަމަށްބުނެ ކަރެކްޝަންސުން ދޮގު ހެދީ ކީއްވެގެންކަން ނޭނގޭ ކަމަށެވެ.\nއިމްރާން ވިދާޅުވީ ބައެއް ހާލަތްތަކުގައި މިހާތަނަށް ގައިދީން ބަސް ނޭހުމުން ބޯ ތުނިކޮށް ކޮށާ ކަމަށެވެ. އަދި މިދިޔަ ބުރާސްފަތި ދުވަހު ހިނގި ހަމަނުޖެހުންތަކުގައި ވެސް ގައިދީންގެ ބޯ ތުނިކޮށް ކޮށި ކަމަށާއި ނަމަވެސް އެއީ އެކަން ވެގެން ވާނެ ގޮތް ކަމަށް ގަބޫލު ނުކުރައްވާ ކަމަށް ވިދާޅުވި އެވެ.\n"ގައިދީންގެ ބޮލެއް ނުއެއް ބާލާ. އެކަމަކު ތުނިކޮށް ކޮށާފައި ވަނީ،" އިމްރާން ވިދާޅުވި އެވެ.\nއިމްރާން ވިދާޅުވީ ޙާލަތާއި ނުބައްދަލު ބާރުގެ ބޭނުން ކޮށްފައިވާ ކަމަށާއި އެކަން ގަބޫލުކުރާ ކަމަށެވެ. އަދި އެކަމުގެ ސަބަބުން ހަ ގައިދީއަކަށް އެކިވަރުގެ އަނިޔާތައް ލިބިފައިވާ ކަމަށް ވެސް ވިދާޅުވި އެވެ.\nއިމްރާން ވިދާޅުވީ މާފުށީ ޖަލުގައި ހިނގާދިޔަ ހަމަނުޖެހުންތަކާއި ގުޅިގެން އިތުރު އެއްޗެއް ދެންނެވޭނީ ތަހުގީގަށް ފަހު ކަމަށެވެ.\nޖަލުގައި ހިނގާދިޔަ ހަމަނުޖެހުންތަކާ ގުޅިގެން މިނިސްޓަރު އިމްރާނާއި ކޮމިޝަނަ އޮފް ޕްރިޒަންސް މަޖިލީހުގެ ގައުމީ ސަލާމަތު ކޮމިޓީއަށް މިރޭ ހާޒިރު ކުރާއިރު ކަރެކްޝަންސްގެ އިމަޖެންސީ ސަޕޯޓް ގްރޫޕް (އީއެސްޖީ) ގެ ކޮމާންޑަރަކު ވަގުތީ ގޮތުން ސަސްޕެންޑް ކުރުމަށް ވަނީ ނިންމާފަ އެވެ.\nޖަލު މާފުށީ ޖަލު ކަރެކްޝަން ސާވިސް އަނިޔާ ހޯމް މިނިސްޓްރީ ގައިދީން\nތިތާ ހިނގާ ކަންތައްތައް ވަގުތުންރެކޯރޑުކުރެވިމޮނިޓަރ ކުރެވޭނެ ކެމެރާގަޑެއްވެސް ނެތީތަ؟ ކުރީއްސުރެ ހުންނަންޖެހޭނެ...24ގަޑިއިރު ހުރިހާކަމެއް ވަގުތުން މޮނިޓަރ ކުރެވެންޖެހޭނެ ދެއްތޯ؟........ވަގުތުން ހާދިސާ ދިގުނުލާގޮތަށް ކޮންޓްރޯލު ކުރެވެންޖެހޭނެ ދެއްތޯ؟......ތީ އެތާކެއްޒަމާނަކު އެތައްބަޔަކުމަރާ އަނެއްބަޔަކު ވީނުވީތަނެއް ނޭގިފާވާތަނެއް އިނގޭތޯ؟....


Viber Ge Mom'me Sticker Packeh Download Kol'levey Khaas'sa Package Eh OOREDHOO In Tha-aaraf Koffi\nވައިބަރ ކޮންމެ ސްޓިކާ ޕެކެއްވެސް ޑައުންލޯޑް ...\nއެންމެ 19 ރުފިޔާއަށް ވައިބަރގެ ކޮންމެ ސްޓިކަރ ޕެކެއްވެސް ޑައުންލޯޑް ކުރެވޭ ހާއްސަ ޕެކޭޖެއް މިއަދު އުރީދޫއިން ތައާރަފުކޮށްފި އެވެ.\nއުރީދޫ މޯލްޑިވްސް އާއި ވައިބަރ ގުޅިގެން ތައާރަފްކުރި މި ހިދުމަތް އެކްޓިވޭޓް ކޮށްލުމުން ވައިބަރގެ ސްޓިކާ މާރކެޓްގައި ހިމެނޭ އެތައްހާސް ސްޓިކަރތައް އުރީދޫގެ ކަސްޓަމަރުންނަށް އިތުރު އެއްވެސް އަގަކާނުލާ ބޭނުންކުރެވޭނެއެވެ.\nޕްރިމިއަމް ވައިބަރ ސްޓިކަރގެ ހިދުމަތަކީ އޮންލައިންކޮށް ފައިސާ ދެއްކުމަށްފަހު ލިބިދެވޭ ހިދުމަތަކަށްވާއިރު އަންލިމިޓެޑް ވައިބަރ ސްޓިކަރގެ މި ހިދުމަތާއިއެކު ޕްރިމިއަމް ސްޓިކަރޕެކްތައް ބޭނުންކުރުމުގެ މަގު އިތުރަށް ފަހިވެގެންދާނެއެވެ. އަންލިމިޓެޑް ވައިބަރ ސްޓިކަރގެ ހިދުމަތް ހޯއްދެވުމަށް STICKER ޖެއްސެވުމަށްފަހު 4114 އަށް ފޮނުއްވުމުން ވައިބަރގެ ސްޓިކަރ މާރކެޓުން ބޭނުންފުޅު ވަރަކަށް ސްޓިކަރ ޑައުންލޯޑް ކުރެއްވޭނެއެވެ.\nޑިޖިޓަލް ޕްލެޓްފޯމްތައް މެދުވެރިކޮށް ލޯކަލް އަދި އިންޓަނޭޝަނަލް ޕާޓްނަރުންގެ ތަފާތު ހިދުމަތްތައް ކަސްޓަމަރުންނަށް ފޯރުކޮށްދިނުމަކީ އުރީދޫއިން ނުހަނު އިސްކަންދޭ ކަމެކެވެ. ނިމިދިޔަ ހަފްތާގެ ތެރޭގައި އުރީދޫއިން ވަނީ އެމޭޒަން ޕްރައިމް ވީޑިއޯ ތައާރަފްކޮށްފައެވެ.\nމި ހިދުމަތާއެކު އުރީދޫ ޕޯސްޓްޕެއިޑް އަދި ފިކްސްޓް ބްރޯޑްބޭންޑް ކަސްޓަމަރުންނަށް އެމޭޒަން ޕްރައިމް ވީޑިއޯގެ ހިދުމަތް އަޖުމަ ބެލުމުގެ ގޮތުން ފުރަތަމަ7ދުވަހު ހިލޭ އަދި އެއަށްފަހު ފުރަތަމަ6މަސްދުވަހު މަހަކަށް އެންމެ 49 ރުފިޔާއަށް ބޭނުންކުރެއްވޭނެއެވެ.\nއަންލިމިޓެޑް ވައިބަރ ސްޓިކަރގެ ހިދުމަތް ހޯއްދެވުމަށް، ނުވަތަ އިތުރު މައުލޫމާތު ހޯއްދެވުމަށް، http://www.ooredoo.mv އަށް ޒިޔާރަތްކުރައްވާށެވެ.


އަނބު | ކާނާ | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ކާނާ އަނބު\nދިވެހި ނަން : އަނބު\nއިގިރޭސި ނަން : Mango\nޢިލްމީ ނަން : Mangifera Indica\n2 މިލިގްރާމް ސޯޑިއަމް 70 ކިލޯކެލަރީ ހަކަތަ\n156 މިލިގްރާމް ޕޮޓޭސިއަމް 17 ގްރާމް ކާބޯހައިޑްރޭޓް\n10 މިލިގްރާމް ކެލްސިއަމް 0.27 ގްރާމް ފެޓް\n0.110މައިކްރޯ ގްރާމް ކޮޕަރ 1.8 ގްރާމް ފައިބަރު\n0.13 މިލިގްރާމް ދަނގަޑު ކޮންމެ 100 ގްރާމް ގައި ވިޓަމިންތައް\n9 މިލިގްރާމް މެގްނީޒިއަމް 14 މައިކްރޯ ގްރާމް ފޮލިކް އެސިޑް\n0.027 މިލިގްރާމް މެންގަނީޒް 0.584 މިލިގްރާމް ނިއެސިން\n- ފޮސްފަރަސް 0.160 މިލިގްރާމް ޕެންތޮނިކްއެސިޑް\n- ސިލެނިއަމް 0.134 މިލިގްރާމް ޕައިރިޑޮކްސިން\n0.4 މިލިގްރާމް ޒިންކް 0.057 މިލިގްރާމް ރައިބޯފްލެވިން\n17 މައިކްރޯ ގްރާމް ކެރޮޓީން އަލްފާ 765 އައިޔޫ ވިޓަމިން އޭ\n445 މައިކްރޯ ގްރާމް ކެރޮޓީން ބީޓާ 27.7 މިލިގްރާމް ވިޓަމިން ސީ\n11 މައިކްރޯ ގްރާމް ކްރިޕްޓޯޒެންތިންބީ 1.12 މިލިގްރާމް ވިޓަމިން އީ\n0 މައިކްރޯ ގްރާމް ލޫޓީންޒިއެޒެންތިން 4.2 މައިކްރޯ ގްރާމް ވިޓަމިން ކޭ\nއަނބުން ލިބޭ ބައެއް ޞިއްޙީ ފައިދާތައް\n• ކެންސަރާއި ދެކޮޅަށް މަސައްކަތްކުރުން : އަނބުގައި ވަރަށް ގިނަ ވައްތަރުގެ ފީނޮލިކް ކަމްޕައުންޑް ތައް ހުރެއެވެ. އޭގެ ތެރޭގައި "ކްއެރެސްޓިން" ، "އައިސޯކްއެރެސްޓިން" ، "އެސްޓްރެގެލިން" ، "ފިސެޓިން" ، "ގެލިކް އެސިޑް"، އަދި "މީތައިލް ގެލޭޓް" ހުރެއެވެ. މީގެ އިތުރުން ވަރަށް ގިނަ އެންޒައިމްތައް ހުރެއެވެ. މިހުރިހާ މާއްދާތަކެއް ގައި ވެސް ކެންސަރުން ރައްކާތެރިވުމުގެ ބާރު ހުރެއެވެ. ފަސޭހައިން ފެނަށްގިރޭ ފައިބަރުގެ ވައްތަރެއް ކަމުގައިވާ "ޕެކްޓިން" ވެސް އަނބުގައި ހުރެއެވެ. ފައިބަރު ގިނައިން ކެއުމުގައި ހިމެނުމާއި، ހަޖަމުކުރާ ނިޒާމްގެ ކެންސަރު ޖެހުމުގެ ފުރުޞަތު ކުޑަވުމާއި ދެމެދު ގުޅުމެއް ވާކަމަށް ސައިންސްވެރިން ވަނީ ހޯދާފައެވެ.\n• ލޮލުގެ ދުޅަހެޔޮކަން : އަނބުގައި ގިނަ އަދަދަކަށް ވިޓަމިން އޭ ހުރެއެވެ. ފޮތިކޮށް ކޮށާފައި ހުންނަ އަނބު ޖޯޑެއްގައި ދުވާލަކަށް ބޭނުންވާ ވިޓަމިން އޭގެ 25 އިންސައްތަ ހުރެއެވެ. ވިޓަމިން އޭ އަކީ ލޮލުގެ ފެނުން ސާފުކޮށްދީ ރަގަޅުކޮށްދޭ މާއްދާ އެކެވެ. އެހެންކަމުން ގަވާޢިދުން އަނބު ބޭނުންކުރާނަމަ، ރޭގަނޑު ރޯނާވުން، ލޮލުން ފެންއައުން، ލޮލުގެ ފެނުމަށް ބަދަލުއައުން، ލޯތެރެ ހިރުވައި ހިކުން، ލޮލުން ދިލަނެގުން، އަދި ލޮލުގެ ހާމަދުލި މަޑުވުން ފަދަ ލޮލުގެ މައްސަލަތަކުން ދުރުކޮށްދޭނެ އެވެ.\n• ހަޖަމުކުރުމަށް އެހީތެރިވުން : ހަޖަމުކުރުމަށް އެހީތެރިވެދޭ އެންޒައިމް ތައް އަނބުގައި ހުރެއެވެ. މިގޮތުން އަނބުގައި ހުންނަ ހަޖަމުވުމަށް އެހީތެރިވެދޭ މާއްދާތަކުގެ ތެރޭގައި، "އެސްޓަރ"ތައް، "ޓަރޕީން"ތައް، އަދި "އެލްޑެހައިޑް" ތައް ހިމެނެއެވެ. މިއީ ކާތަކެތީގައި ހިމެނޭ ޕްރޮޓީން ތައް ބައިކުރުމުގައި އެހީތެރިވެދޭ މާއްދާ ތަކެކެވެ. އަދި ބަނޑުގައި ވައިހެދުން ކުޑަކޮށްދީ، ހަޖަމުކުރުމުގެ މަސައްކަތް ފަސޭހަކޮށް ހަލުވިކޮށް ދެއެވެ. މީގެ އިތުރުން އަނބުގައި ފައިބަރު ގިނައިން ހުރުމަކީ ބޮޑުކަމުދިއުން ފަސޭހަވެ، ބަނޑުހިކުމުން ދުރުކޮށްދޭނެ ކަމެކެވެ.\n• ހަމަށް ލިބޭ ފައިދާ : އަނބު ބޭނުންކުރުމަކީ ހަންގަނޑު އޮމާންވެ، ސާފުވެ، ބިހި ނެގުން ކުޑަކޮށްދީ، ހަމުގައި ނަގާ އޮށާޅަ ފަދަ މައްސަލަތަކުން ކުރިމަތިވާ އުދަނގޫ ކުޑަކޮށްދޭނެ ކަމެކެވެ. އެގޮތުން އަނބު ފޮތިކޮށްލުމަށްފަހު، 10 ވަރަކަށް މިނިޓް ވަންދެން އޮށާޅަ ނަގާފައިވާ ހިސާބު އުގުޅިދާނެ އެވެ. މިއީ ހަންގަނޑު އަލިކޮށް، ދޮންކޮށްދޭ ކަމެއް ވެސް މެއެވެ.\n• ހަކުރު ބަލި : އަނބު ފަތަކީ ލޭގައި އިންސިއުލިން ގެ މިންވަރު ހަމައަކަށް އަޅުވައިދޭ އެއްޗެކެވެ. ރޯ އަނބު ފަތްތަކެއް ފެނުގައި ކެއްކުމަށްފަހު، ހެދުނު ވަންދެން ބަހައްޓާށެވެ. ހެދުނުވުމުން އެފެން ފުރާނާލައިގެން ބޯށެވެ. މިއީ ހަކުރު ބަލީގެ މީހުންނަށް ލޭގެ ހަކުރުގެ މިންވަރު ދަށްކުރުމަށް ގޭގައި ކުރެވިދާނެ ކަމެކެވެ. އަނބަކީ ގްލައިސިމިކް އިންޑެކްސް ދަށް މޭވާއަކަށްވުމުން، އަނބު ކެޔަސް، ލޭގައި ހަކުރުގެ މިންވަރު އާދަޔާ ޚިލާފަށް މަތިވެގެނެއް ނުދާނެ އެވެ.\n• ޖިންސީ ހަޔާތް ރަގަޅުކުރުން : އަނބުގައި ގިނަ އަދަދަކަށް ހުންނަ ވިޓަމިން އީ އަކީ ޖިންސީ ހޯރމޯންގެ މަސައްކަތް އިންތިޒާމްކޮށް ބަލަހައްޓައިދޭ މާއްދާ އެކެވެ. މިއީ ޖިންސީ ހަޔާތް އާރޯކޮށް، ތާޒާކަން ގެނެސްދޭ މާއްދާ އެކެވެ. އަދި މީގައި ހިމެނޭ ވިޓަމިން ސީ އަކީ ހަށިގަނޑުގެ އެކި ގުނަވަންތަކުގެ މަސައްކަތްތަކަށް ބޭނުންތެރި މާއްދާ އެކެވެ. އެމެރިކާގެ ޔުނިވަސިޓީ އޮފް މެރީލޭންޑް ގެ މެޑިކަލް ސެންޓަރުން ހަދާފައިވާ ދިރާސާއެއް ބުނާގޮތުގައި ވިޓަމިން ސީ އަކީ ޖިންސީގުނަވަނުގައި ވަރުނުޖެހުން (ކޮޅުނުވުން)، އަވަހަށް މަނިބޭރުވުން (އަވަހަށް ވެރުން) ނުވަތަ އެދުންވެރިކަން ފުދުން، އަދި ޖިންސީ އެދުންވެރިކަން ކުޑަވުން ފަދަ ހާލަތްތައް ރަގަޅުކުރުމަށް އެހީތެރިވެދޭ މާއްދާ އެކެވެ.\n• ލޭމަދުވުން : އަނބުގައި ހިމެނޭ ދަގަނޑުގެ ބައިގެ ސަބަބުން މިއީ މާބަނޑު އަންހެނުންނާއި، މައްސަރު ކަންތައް ޖެހިފައިވާ އަންހެނުންނާއި، އަދި އެނޫން ގޮތަކުން ނަމަވެސް، ލޭމަދުވެފައިވާ މީހުން ބޭނުންކުރަން ރަގަޅު މޭވާ އެކެވެ. އަދި އަނބުގައި ވިޓަމިން ސީ ވެސް ހުރެއެވެ. ވިޓަމިން ސީ އަކީ ދަގަނޑު ހަށިގަނޑަށް ނެގުމުގައި އެހިތެރިވެދޭ މާއްދާ އެކެވެ. އިއްދައިން ކެނޑުމުން ވަރަށް ގިނަ އަންހެނުން ވަރުބަލިވާގޮތް ވެއެވެ. މިހެންވާނަމަ އަނބު ބޭނުންކުރެވިދާނެ އެވެ. ސަބަބަކީ ގިނަފަހަރު ވަރުބަލިވަނީ ލޭގައި ދަގަނޑުގެ ބައި މަދުވެ، ލޭދަށްވާގޮތް ވުމުންނެވެ. ނަމަވެސް މާބަނޑު ދުވަސްވަރު މާބަނޑު އަންހެނުން މާގިނައިން އަނބު ބޭނުންކުރުމަކީ ރަގަޅުކަމެއް ނޫންކަން ހަދުމަ ބެހެއްޓުން ރަގަޅެވެ.\n• ހަދާނުގެ ބައި ރަގަޅުކުރުން : އަނބުގައި ގުލުޓަމިން އެސިޑް ކިޔާ މާއްދާއެއް ހުރެއެވެ. މިއީ ހަދާނުގެ ބައި ރަގަޅުކޮށްދީ، އެކަމުގައި ޝާމިލްވާ ސެލްތައް ހީވާގި ކަމާއެކު ބަހައްޓައިދޭ މާއްދާ އެކެވެ. އެހެންކަމުން ކިޔެވުމުގައި ރަގަޅަށް ކިޔަވާދޭ ތަކެއްޗަށް ސަމާލުކަންނުދޭ ކުޑަކުދިންނަށް އަނބުދީގެން ރަގަޅުކުރެވިދާނެ ކަމަށް ދިރާސާތަކުން ހާމަވެފައި ވެއެވެ.\n• ހޫނުވެގެން ސްޓްރޯކް ޖެހުމާއި ދުރުކޮށްދިނުން : ނިލި، ޅަ އަނބުގައި ޕެކްޓިން ވަރަށް ގިނައިން ހުރެއެވެ. މިފަދަ އަނބު، އާވިން ހޫނުކޮށްފައި، ހަކުރު، ލޮނު، އަދި ދިރި އެއްކޮށް ފަނިގިރައިގެން ބޭނުންކުރުމުން، ހޫނުވުމުން ސްޓްރޯކް ޖެހުން، އަދި ހޫނުގެ ސަބަބުން ވަރުބަލިވުން ފަދަ ކަންތައްތަކުން ދުރުކޮށް ދެއެވެ.\n• ބަރުދަން އިތުރުކުރުން : ބަރުދަން އިތުރުކުރަން ބޭނުންވާ މީހުންނަށް އަނބަކީ ބޭނުންތެރި މޭވާއަކަށް ވެދާނެ އެވެ. 100 ގުރާމްގެ އަނބުގައި 75 ކިލޯ ކެލޮރީ ހުރެއެވެ. އަދި ރޯ އަނބުގައި ހުންނަ ސްޓާރޗް ދޮންވުމުން ހަކުރަށް ބަދަލުވެގެން ދެއެވެ. އެހެންކަމުން ދޮންއަނބު ކިރާއެކު ބޭނުންކުރުމުން ވަރަށް ފަސޭހައިން ބަރުދަން އިތުރުވާ ކަމަށް ވެއެވެ.\n• ހަށިގަނޑުގައި ސަރުބީގެ މިންވަރު ދަށްކުރުން : އަނބުގައި ހިމެނޭ ޑައެޓްރީ ފައިބަރު އަކީ ލޭގައި ހިމެނޭ ނުރަގަޅު ކޮލެސްޓްރޯލްގެ މިންވަރު ދަށްކުރާ އެއްޗެކެވެ. މިއީ ލޭހޮޅިތަކުގެ އެތެރޭގައި ތަތްވެ، ޖަމާވެ، ލޭހޮޅި ބައްދައި ހަރުކޮށްލުމުގެ ދައުރު އަދާކުރާ ސަރުބީ ގެ ވައްތަރެވެ. އެހެންކަމުން އަނބު ބޭނުންކުރުމަކީ ސަރުބީގެ މިންވަރު ދަށްވެ، ހިތާއި ލޭހޮޅިތަކަށްޖެހޭ ބަލިތަކުން (ސްޓްރޯކް ޖެހުން، ހާރޓް އެޓޭކް ޖެހުން ) ދުރުކޮށްދޭނެ ކަމެކެވެ. މީގެ އިތުރުން ވިޓަމިން ސީ އަކީ ލޭގެ ސަރުބީ މިންވަރު ދަށްކޮށްދޭ އެއްޗެކެވެ.\n• ހިތުގެ ބަލިތައް : އަނބުގައި ޕޮޓޭސިއަމް ވަރަށް ގިނައިން ހުރެއެވެ. މިއީ ލޭގެ ޕްރެޝަރު ކޮންޓްރޯލްކޮށް ، ލޭމައްޗަށްދިއުން ފަދަ ހިތުގެ ބަލިތަކުން ދުރުކޮށްދޭނެ ކަމެކެވެ. ވިޓަމިން އީ އަދި ސިލެނިއަމް އަނބުގައި ހުރުމަކީ ވެސް ކެންސަރާއި ހިތުގެ ބަލިތަކުން ދުރުކޮށްދޭ ކަމެއްކަމަށް ވެއެވެ. ސަރުބީގެ މިންވަރު ޕެކްޓިންގެ ސަބަބުން ދަށްވުމަކީ ލޭހޮޅިތައް ބެދި، ލޭމައްޗަށް ގޮސް ހިތުގެ މައްސަލަތައް ދިމާވުން ދުރުކޮށްދޭނެ ކަމެކެވެ.


ހެނދުނު ހެނދުނާ ތެދުވަން އުނދަގޫވޭތަ؟ - Bodufoshi\nފުރަތަމަ ސަފުހާ މައުލޫމާތު ހެނދުނު ހެނދުނާ ތެދުވަން އުނދަގޫވޭތަ؟\nމުޅިދުވަހު ބުރަ މަސައްކަތުގައި އުޅެފައި ރޭގަނޑު އަމިއްލަ ކަންކަމާއި ރަހުމަތްތެރިންނާއި އެއްކޮށް އުޅެލާފައި އައިސް ނިދައިލެވެނީ ނުލާހިކު ދަންވާފަހުންނެވެ. ޖެހިގެން އަންނަ ދުވަހު ހެނދުނު ހެނދުނާ އޮފީހަށް ދާން ތިރީސް މިނަޓު ކުރިންވެސް އެނދުން ބުރަކަށިލި ހިއްލާލެވިއްޖެއްޔާ ޝުކުރު ހުއްޓެވެ. އެއީ ގަޑިއެއްހާއިރު ކުރިން ނުވަތަ ދެގަޑީރު ކުރިން އެލާމަށް ލައިގެންނެވެ. އޮފީހަށް ނުދާނަމޭ، ސަލާމް ބުނާނިއްޔޭވެސް ހިތަށް އަރާ ފަހަރު މަދެއްނޫނެވެ. އަދި އިތުރަށް ނިދާލާ ހިތުންނެވެ. އަދި މިވަރުވާއިރު ފަތިސް ނަމާދަށް ތެދުވުން އޮންނަނީ މާބޮޑުކަމަކަށްވެފައެވެ. ވީމާ ހެނދުނު ހެނދުނާ ތެދުވުމަށް މިވާ އުނދަގުލަށް މިވަނީ ހައްލެއް ހޯދަން ޖެހިފައެވެ.\nއެންމެ ފުރަތަމަ ކަމަކަށް އެލާމަށް ލާއިރު "ސްނޫޒް" ނުކުރެވޭގޮތް ހަދާށެވެ. އެންމެ ބޮޑު އެއްމައްސަލައަކީ އެލާމްވުމުން "ސްނޫޒް" ކޮށްލެވުމެވެ. ވީމާ މި ހެން ނުހެދޭގޮތް ހެދުމުން އެލާމް ވުމުން ތެދުވުން ނޫންގޮތެއް ނޯންނާއެވެ. ނޫނީ މާބޮޑަށް ނިދި ، ގަޑި ޖެހިދާނެއެވެ. ދެވަނަ ކަމަކަށް އެލާމް ގަޑި ނުވަތަ ފޯނު އެނދާ ވީހާވެސް ދުރުގައި ބަހައްޓާށެވެ. އޭރުން އެ ނިއްވަން ކޮންމެހެންވެސް އެނދުން ތެދުވަން ޖެހޭނެއެވެ. އޭރުން އެލާމް ކަނޑާލައިފައި އަލުން ނިދުމުގެ ފުރުސަތު ކުޑަވާނެއެވެ. މީގެ އިތުރުން ކުރެވިދާނެ އަނެއްކަމަކީ މަޑުމަޑުން ނިދިން ހޭލެވޭގޮތް ހެދުމެވެ. އެއީ ކުއްލިއަކަށް ބާރުއަޑުންވާ އެލާމެއްގެ ބަދަލުގައި މަޑުމަޑުން އަޑު ބާރުވަމުންދާ އެލާމެއް ބޭނުންކޮށްގެނެވެ. މީގެ ބޭނުމަކީ ކުއްލިއަކަށް ސިކުނޑިއަށް ޝޮކެއް ނުގެނަސް، ހަށިގަ ނޑަށްވެސް އަދި ސިކުނޑިއަށްވެސް ލުއިވާނޭ ފަދަ ގޮތަކަށް ހޭލުމެވެ.\nަމައެއާއެކު ކޮފީ، އެނާރޖީ ބުއިން ފަދަ ކެފެއިން ހުންނަ އެއްޗެހި ބޭނުން ކުރުން ވީހާވެސް މަދުކުރާށެވެ. އަދި ދުވާލުގަޑީގައި ނިދާލާނަމަ ގިނައިރު ނިދުމުން ދުރުހެލިވާށެވެ. އަދި ރޭގަ ނޑުގެ ވަގުތުތަށް ބޭކާރު ގޮތުގައި ހޭދަ ނުކޮށް އަވަހަށް ނިދަން ދިޔުމަށް މަސައްކަތްކުރާށެވެ. މިސާލަކަށް މާގިނައިރު ފިލްމް ބަލަން ނީންދެ ކޮންމެ ރެއަކުވެސް ފިލްމް ބަލަން ވަކި ވަގުތެއް ކަނޑައަޅާށެވެ. މިސާލަކަށް ދެގަޑީރެވެ. އަދި އެނދަކީ ފިލްމް ބަލާތަންކަމުގައި ނުހަދާށެވެ. އެހެނީ އަހަރެމެންގެ ހަށިގަ ނޑާއި ހަށިގަނޑުގައިވާ ސިގްނަލްތަކަކީ އަހަރުމެން އާދަކުރުވި ގޮތަކަށް އާދަވާއެއްޗެއްސެވެ. ވީމާ އެނދުގައި ފިލްމް ބަލާނަމަ އެނދަކީ ނިދަން އުނދަގޫ ތަނަކަށްވުންގާތެވެ.\nއަދިމީނުނަސް ކުރެވިދާނެ ކަންކަން ގިނައެވެ. ހެނދުނު ހެނދުނާ ކޮންމެހެން ކުރަންޖެހޭ ކަމެއް ހޯދާށެވެ. މިސާލަކަށް ކޮއްކޮ\nނުވަތަ ދަރިފުޅު ސްކޫލަށް ލާންދިޔުމެވެ. މިކަހަލަ ޒިންމާއެއް އޮތްނަމަ ތެދުވަން އަމިއްލަ ނަފްސައް ހިތްވަރުދޭން ފަސޭހަވާނެއެވެ.\nއަދި ކުޑަދޮރު ހުންނަނަމަ ކުޑަދޮރު ލެއްޕިނަމަވެސް ފަރުދާ ނުލައްޕާ ބަހައްޓާށެވެ. އެއީ ހެނދުނުގެ އަލި ކޮޓަރިތެރެއަށް ވެއްދުމަށެވެ.\nއެންމެފަހު ކަމަކަށް އަބަދުވެސް އެއްގަޑިއެއްގައި ނިދައި އެއްގަޑިއެއްގައި ހޭލުމަށް މަސައްކަތް ކުރާށެވެ. އެއީ ބަންދު ދުވަހެއް


މުސްލިމުން ސާބިތުވެ ތިބުމުން ނަޞްރު ހޯއްދަވާނެ ވެރިއަކު ﷲ ދައްކަވާނެ!\n"ޒައިދުގެފާނު ދިދަ ހިއްޕެވިތަނާ ޝަހީދުވެވަޑައިގެންފިއެވެ. ޖައުފަރުގެފާނު ދިދަ ހިއްޕެވިތަނާ އެކަލޭގެފާނުވެސް ޝަހީވެވަޑައިގެންފިއެވެ. ރަވާޙަތުގެފާނު ދިދަ ހިއްޕެވިތަނާ އެކަލޭގެފާނުވެސް ޝަހީދުވެވަޑައިގެންފިއެވެ. ދެން ދިދަ ހިއްޕެވީ ސައިފުﷲ (ޚާލިދް ބުނި ވަލީދު) އެވެ. ﷲ ތައާލާ ނަޞްރު ދެއްވެވީ އެކަލޭގެފާނުގެ އަތްޕުޅު މައްޗަށެވެ."\nމީސްތަކުންނޭވެ! މުސްލިމުންނަށް އޮތީ މާޔޫސްވެ އަމާން ދިނުމެއް ނޫނެވެ. ސާބިތުކަންމަތީގައި ދެމިތިބުމެވެ. ﷲ ތަޢާލާ ނަޞްރު ދެއްވަވާނެތެވެ.\nދުނިޔެ މިދަނީ ބަދަލުވަމުންނެވެ. ކުރިން މާތް މީހުންގެ ގޮތުގައި ފެނުނު މީހުންގެ ކިބައިން އަނިޔާވެރިކަމާއި އިންޞާފެއް ނެތްކަން މިދަނީ ފެންނަމުންނެވެ. ނަމަވެސް މާޔޫސް ނުވާށެވެ! މުސްލިމުންނަށް ﷲ ތަޢާލާ ނަޞްރު ދެއްވަވާނެތެވެ. އިން ޝާ ﷲ!\nމީސްތަކުންނޭވެ! މުސްލިމުންގެ އެންމެ ވަރުގަދަ ހަތިޔާރަކީ ދުޢާ އެވެ. ދުޢާކުރުން ގިނަކުރާށެވެ! ހަމަ އެއާއިއެކު ނަޞްރު އެދިގެން މަސައްކަތްކުރާށެވެ! އިސާހިތަކު ފެނިގެންދާނީ ﷲ ތަޢާލާ ނަޞްރު ދެއްވަވާ ތަނެވެ. އިން ޝާ ﷲ!


BREAKING NEWS: Miadhu Covid Ah Fassivee 81 Meehun - Vaguthu\nމިއަދު ރާއްޖެ އިން އިތުރު 81 މީހުން ކޮވިޑް-19 އަށް ފައްސިވެއްޖެއެވެ.\nމިއަދު މާލެ އިން ފައްސިވީ 20 މީހުންނެވެ. އަތޮޅުތެރޭގެ މީހުން ދިރިއުޅޭ ރަށްތަކުން މިއަދު ފައްސިވީ 44 މީހުންނެވެ. އިތުރު 17 މީހަކު މިއަދު ރިސޯޓްތަކުން ފައްސިވިއެވެ. މިއަދަކީ ފާއިތުވި ހަދުވަސް ތެރޭގައި އެންމެ މަދު އަދަދެއްގެ މީހުން ކޮވިޑަށް ފައްސިވި ދުވަހެވެ.\nމިއަދު ކޮވިޑަށް ޓެސްޓް ކޮށްފައި ވަނީ 4863 މީހުންނެވެ. އޭގެ ތެރެއިން ކޮވިޑަށް ފައްސިވީ %1.67 މީހުންނެވެ. މިއަދަކީ ޖުލައި މަހުގެ 09 ވަނަ ދުވަހަށް ފަހު އެންމެ މަދު އަދަދެއްގެ މީހުން ކޮވިޑަށް ފައްސިވި ދުވަހެވެ.\nމިއަދު ކޮވިޑުން ރަނގަޅުވީ 85 މީހުންނެވެ. މިހާރު ރާއްޖޭގައި ކޮވިޑް ޖެހިފައި ތިބި މީހުންގެ އަދަދަކީ 2601 އެވެ. މިހާރު 18 މީހަކަށް ހޮސްޕިޓަލްގައި ފަރުވާ ދެމުން އެބަގެންދެއެވެ. މިއަދަކީ ޖުލައި މަހުގެ 10 ވަނަ ދުވަހަށް ފަހު ހޮސްޕިޓަލްގައި ފަރުވާ ދެމުންދާ މީހުންގެ އަދަދު އެންމެ ގިނަވި ދުވަހެވެ.\nކޮވިޑަށް ފައްސިވާ މީހުންގެ އަދަދު މަދުވާން ފެށުމުން މާލޭގައި އަޅާފައިވާ ފިޔަވަޅުތަކަށް ލުއިތައް ދިންތާ މިހާރު ތިންވަނަ ހަފްތާ ފެށިފައި ވާއިރު އަދި މާލޭގައި ކޮވިޑަށް ފައްސިވާ މީހުންގެ އަދަދު ދުވަހުން ދުވަހަށް އިތުރުވަމުން އަންނަ ކަމަކަށް ފާހަގައެއް ނުކުރެވެއެވެ.\nނަމަވެސް އަޟްހާ އީދު ފާހަގަ ކުރުމަށް ގިނަ ރަށްތަކެއްގައި ފޯރިގަދަ ހަރަކާތްތަކެއް ގިނަ ބަޔަކު އެއްވެގެން ކުރިއަށް ގެންގޮސްފައި ވާތީ ކޮވިޑަށް ފައްސިވާ މީހުންގެ އަދަދު ކުއްލިއަކަށް އިތުރުވެގެން ހިނގައިދާނެ ކަމުގެ ބިރު ވަނީ ވަރަށް ބޮޑުވެފައެވެ.


އާ ހޮސްޕިޓަލަށް ބޭނުންވާ އެމްއާރްއައި މެޝީން އައްޑުއަށް އާ ހޮސްޕިޓަލަށް ބޭނުންވާ އެމްއާރްއައި މެޝީން އައްޑުއަށް\nއާ ހޮސްޕިޓަލަށް ބޭނުންވާ އެމްއާރްއައި މެޝީން އައްޑުއަށް\nގަމުގެ ވައިގެ ބަނދަރުގައި ފްލައިޓު ޖައްސާފައި / ފޮޓޯ: ސޯޝަލް މީޑިއާ\nގަމުގެ ވައިގެ ބަނދަރުގައި ފްލައިޓު ޖައްސާފައި / ފޮޓޯ: ޕީއެސްއެމް އައްޑޫ މީޑިއާ ސެންޓަރ\nއައްޑޫ އާ ހޮސްޕިޓަލަށް ބޭނުންވާ އެމްއާރްއައި މެޝިން އައްޑުއަށް ގެނެސްފިއެވެ.\nމިމެޝިން އައްޑުއަށް ގެނެސްފައިވަނީ، ދުނިޔޭގެ މުދާ އުފުލާ އެންމެ ބޮޑު އެށް މަތިންދާ ބޯޓު ކަމަށްވާ އެންޓޮނޯވް އޭ.އެން 124 މަރުކާގެ މުދާ އުފުލާ މަތިންދާ ބޯޓުގައި މިއަދު ފަތިހު 5:00 ޖަހައި އެހާކަންހާއިރުއެވެ. ދިވެހި ސަރުކާރުން ޗާޓަރު ކޮށްގެން އައި މި ބޯޓު ގަމަށް އައިސްފައިވަނީ ސީދާ ދުބާއީންނެވެ. މިބޯޓު މުދާ ބޭލުމަށް ފަހު ފުރާނީ މިރޭ 7:00 ޖަހާއިރު ކަމަށް ގަން އިންޓަނޭޝަނަލް އެއާޕޯޓުން ބުނެއެވެ.\nހޮސްޕިޓަލްގައި މިހާރު ކުރަމުންދަނީ މެޝިނަރީސް އިންސްޓޯލް ކޮށް ނިންމުމުގެ މަސައްކަތް ކަމަށް ހެލްތު މިނިސްޓްރީން ވިދާޅުވެއެވެ. އަދި މިހޮސްޕިޓަލް އޮގަސްޓް މަހުގެ ތެރޭގައި ހުޅުވުމަށް މަސައްކަތް ކުރަމުންދާ ކަމަށް ހެލްތު މިނިސްޓްރީން ވިދާޅުވެއެވެ.\nއައްޑޫގައި ތަރައްޤީ ކުރަމުން އަންނަ 100 އެނދުގެ ޓާޝަރީ ހޮސްޕިޓަލުން އެމްއާރްއައި، ސީޓީ ސްކޭން ފަދަ މުހިންމު ޓެސްޓުތަށް ހެދޭނެ ގޮތަށް ތަރައްޤީ ކުރަމުންދާ ހޮސްޕިޓަލެކެވެ. މިހާރު ހިތަދޫ ރީޖަނަލް ހޮސްޕިޓަލަށް އަންނަ ސީރިއަސް ކޭސްތަކުގައި މިފަދަ ޓެސްޓުތައް ހެދެން ނެތުމުން މާލެއަށް ފޮނުވާލަން ޖެހުމާއި ގުޅިގެން އައްޑޫގެ ސިއްޙީ ނިޒާމުގެ ހާލަތާއި މެދު ރައްޔިތުން ދަނީ ކަންބޮޑުވުން ފާޅު ކުރަމުންނެވެ.


Khashoggi Maraalan Meehun Fonuvee Kaaku? Javaab Hoadhan Beynun Suvaalakee Mee - Turkey - Vaguthu\nޚަޝޯގީ މަރާލަން މީހުން ފޮނުވީ ކާކު؟ ޖަވާބު ބޭނުން ސުވާލަކީ މިއީ – ތުރުކީ\nތުރުކީގައި ހުންނަ ސައުދީ އަރަބިއްޔާގެ ކޮންސިއުލޭޓަށް ވަނުމުން މަރާލި ނޫސްވެރިޔާ ޖަމާލް ޚަޝޯގީ މަރާލުމަށް ސައުދީ އަރަބިއްޔާ އިން 15 މީހުންގެ ޓީމެއް ފޮނުވީ ކާކުކަން ސައުދީ އަރަބިއްޔާ އިން ބުނެދޭން ޖެހޭނެ ކަމަށާއި ތުރުކީ އިން ޖަވާބު ބޭނުންވާ ސުވާލަކީ އެއީ ކަމަށް ތުރުކީގެ ރައީސް ޠައްޔިބު އުރުދޮގާން ވިދާޅުވެއްޖެއެވެ.\nއުރުދޮގާން މިހެން ވިދާޅުވީ އިއްޔެ އަންކާރާގައި އޮތް ބައްދަލުވުމެއްގައި ވާހަކަފުޅު ދައްކަވަމުންނެވެ.\n"ކާކު މި 15 މީހުން ތުރުކީ އަށް ފޮނުވީ؟ ސައުދީ އަރަބިއްޔާގެ ޕަބްލިކް ޕްރޮސެކިއުޓަރ މިސުވާލުގެ ޖަވާބު ހާމަ ކުރަން ޖެހޭ. ޚަޝޯގީ މަރާލަން ސައުދީ އަށް މީހުން ފޮނުވުމުގެ އަޑީގައި ހުރީ ކާކުކަން ސައުދީ އަރަބިއްޔާ އަށް އެނގޭނެ." އުރުދޮގާން ވިދާޅުވިއެވެ.\nއުރުދޮގާން ވިދާޅުވީ ޚަޝޯގީގެ މަރުގެ ގިނަ ޙަޤީޤަތްތައް މިހާރު ހާމަވެފައިވާ ކަމަށެވެ. އެގޮތުން 15 މީހަކު ސައުދީ އަރަބިއްޔާ އިން ތުރުކީ އަށް ދަތުރުކޮށް ޚަޝޯގީ މަރާލި ކަމާއި، އަދި އެއީ ދުރާލާ ރާވައިގެން ހިންގާފައިވާ ޖަރީމާއެއް ކަން ސާބިތުވާ ކަމަށް ވެސް އުރުދޮގާން ވިދާޅުވިއެވެ.\nއުރުދޮގާން ވަނީ ޚަޝޯގީ މަރާލުމަށް ފަހު ޚަޝޯގީގެ ހަށިގަނޑު ނައްތާލުމުގެ މަސައްކަތް ހަވާލު ކޮށްފައިވާ ކަމަށް ބުނާ ތުރުކީ މީހާގެ މައުލޫމާތު ހާމަ ކުރުމަށް އިއްޔެ ވެސް ސައުދީ އަރަބިއްޔާ އަށް ގޮވާލާފައެވެ.\nޚަޝޯގީގެ މަރަށް އަންނަ ހުކުރު ދުވަހު އެއް މަސް ދުވަސް ފުރިހަމަ ވާއިރު ޚަޝޯގީގެ މަރުގެ ފަހަތުގައި އޮތީ ސައުދީ އަރަބިއްޔާގެ ސަރުކާރު ކަމަށް ގިނަ ބަޔަކު ދަނީ ތުހުމަތު ކުރަމުންނެވެ. ނަމަވެސް އެތުހުމަތުތައް ސައުދީ އަރަބިއްޔާގެ ސަރުކާރުން ދޮގު ކުރެއެވެ.\nއޮކްޓޯބަރ 31, 2018 13:36\nމުހައްމަދު އަމީނު މަރާލަން ނިކުއްމީ ހަވަރު! ޔާމީނު މަރާލަން ނިކުއްމާނީ ކޮން ބައެއް؟ ކާކު؟ ކޮން އިރަކު؟\nއޮކްޓޯބަރ 31, 2018 14:38\n........ބިން ސަލްމާނު އަށް ދޯ މީހުންފޮނުވޭނީ


RELIGION: Roadhaveriyaa ley dhinumaai Hijamaa jehun, konkahala kameh?\nމީހަކު ލޭ ހަދިޔާ ކުރަނީ: ރޯދަވެރިޔާ ލޭ ދިނުމާ ގުޅޭ ގޮތުން ތަފާތު ވިސްުނުންތައް އޮވޭ\nލޭ ހަދިޔާ ކުރުމަކީ ހެޔޮ ވެގެންވާ ރަނގަޅު އަމަލެކެވެ. މީހެއްގެ ފުރާނަ ސަލާމަތް ކޮށްދިނުމަށް ވެވޭ މަތިވެރި ގުރްބާނީ އެކެވެ. މި ދުވަސްވަރަކީ ވެސް ލޭ ލިބުން ދަތިވެފައިވާ ދުވަސްވަރެކެވެ. އެހެން ކަމުން ތެލެސީމިއާ ކުދިންނާއި އެ ނޫން ވެސް ލޭ ބޭނުންވާ ހާލަތްތަކުގައި ބޭނުން ކުރާނެ ލޭ ހަދިޔާ ކުރުމަކީ ވަރަށް ވެސް މުހިންމު ކަމެކެވެ.\nސިއްހަތު ތަނަވަސް އަދި ކުޅަދާނަ ވެގެންވާ މީހުން ލޭ ހަދިޔާ ކުރަން ޖެހެ އެވެ. މީގެ އިތުރުން ހިޖާމާ ނުވަތަ ކަވާ ޖެހުމަކީވެސް ސިއްހީ ގޮތުން ވަރަށް ރަނގަޅު ފަރުވާ އެކެވެ. އެއީ ސުންނަތުން ސާބިތު ފަރުވާއެކެވެ. ތަފާތު ބަލިމަޑުކަމަށް ހިޖާމާއިން ފަރުވާ ހޯދައި އުޅެއެވެ.\nނަމަވެސް މިއީ ރޯދަ މަސް ކަމުން ރޯދައަށް ހުރެ ލޭ ހަދިޔާ ކުރެވިދާނެތޯ އާއި ހިޖާމާ ޖެހިދާނެތޯ ބައެއް މީހުން ސުވާލު ކުރެ އެވެ. އަދި އެއިން ކަމެއް ކޮށްފިނަމަ ރޯދަ ގެއްލޭނެތޯ ވެސް އެއީ ބައެއް މީހުނަށް އުފެދޭ ސުވާލެކެވެ.\nމި މައްސަލާގައި އިލްމުވެރިންގެ މެދުގައި ކޮންމެވެސް މިންވަރެއްގެ އިހުތިލާފެއް އުފެދިފައި ވެއެވެ. އެހެން ކަމުން މި ބަލައިލާނީ ގިނަ އިލްމުވެރިން ބުރަވާ އަދި ވިސްނާލަންޖެހޭ މުހިންމު ކަންކަމުގެ މައްޗަށެވެ.\nރޯދަ ވެރިޔާ ރޯދައަށް ހުރެ ލޭ ހަދިޔާ ކުރުން، ނުވަތަ ލޭގެ ޓެސްޓެއް ހެދުމަށްޓަކައި ލޭ ނެގުންފަދަ ކަންކަމުގެ ހުކުމް ބިނާވެފައި ވަނީ މި އަންނަ ހަދީސްގެ މައްޗަށެވެ.\nޝައްދާދު ބުނު އައުސް رضي الله عنه ގެ އަރިހުން ރިވާވެގެންވެއެވެ. ކީރިތި ރަސޫލާ صلى الله عليه وسلم ހަދީސް ކުރެއްވި އެވެ. "ހިޖާމާ ޖަހާމީހާ އާއި ހިޖާމާ ޖަހައިދޭ މީހާގެ ރޯދަ ގެއްލޭނެތެވެ." ރިވާ ކުރެއްވީ އަބޫ ދާއޫދާއި އަލްއިމާމު އަހްމަދެވެ.\nހިޖާމާ ޖެހުން ނުވަތަ ދިވެހިން ކިޔާ ގޮތަށްނަމަ ކަވާ ޖެހުމަކީ ހަކީމީ ބޭސް ފަރުވާގެ ތެރޭގައި ހިމެނޭ ކަމެކެވެ. އެއީ އެކަމަށް ބޭނުންކުރާ ހާއްސަ އާލާތްތަކަކުން ހަށިގަނޑުގެ އެކި ތަންތަނުން ލޭ ނެގުމެވެ.\nހިޖާމާ ޖެހުމަކީ ރޯދަ ގެއްލޭ ކަމެއްކަމުގައި އިމާމު އަހްމަދާއި އިމާމު އިބްނު ތައިމިއްޔާ رحمه الله ގެ އިތުރުން ފަހުގެ ބޮޑެތި ދަންނަ ބޭކަލުން ވެސް ވިދާޅު ވެއެވެ. އަދި ސައުދީ އަރަބިޔާގެ ފަތުވާ މަޖިލިހުން ވެސް އެފަދައިން ފަތުވާ ދެއްވާފައި ވެއެވެ. އެހެން ކަމުން ރޯދައަށް ހުރެ ހިޖާމާ ޖެހުމުން އެއްކިބާވާން ޖެހެ އެވެ.\nރޯދައަށް ހުރެ ލޭ ނެގުން\nދެން އޮތީ މި ޒަމާނުގައި، ޑޮކްޓަރީ ބޭސް ފަރުވާއަށް އެކިއެކި ބޭނުންތަކަށް ލޭ ނެގުމާއި ލޭ ހަދިޔާ ކުރުމުގެ ހުކުމެވެ.\nސައުދިއަރަބިއްޔާގެ މަޝްހޫރު އިލްމުވެރިއެއް ކަމަށްވާ ޝައިހް ސާލިހުލް ފައުޒާނު ވިދާޅުވެފައިވާ ގޮތުގައި ރޯދައަށް ހުރެ މީހަކު އޭނާގެ ގައިން ލޭ ހަދިޔާ ކުރުމަށް ލޭ ނަގައިފިނަމަ ރޯދަ ގެއްލޭނެ އެވެ. އެއީ ހިޖާމާ ޖެހުމުން ރޯދަ ގެއްލޭނެ ކަމަށް ސައްހަ ހަދީސް ފުޅުތަކުގައި ވާރިދުވެފައި ވާތީ ކަމަށް އެ ޝައިހް ދެކެ ވަޑައިގަންނަވަ އެވެ.\nއެ ގޮތަށް ވަރަށް ގިނަ އެހެން ބޭކަލުން ވެސް ފަތުވާ ދެއްވާފައި ވެއެވެ. އަދި ރާއްޖޭގެ މަޝްހޫރު ގިނަ އިލްމުވެރިންގެ ފަތުވާތައް ވެސް ވަނީ އެފަދައިންނެވެ.\nމީހަކު ލޭ ހަދިޔާ ކުރަނީ\nލޭގެ ޓެސްޓެއް ހެދުން\nއިބްނު އުސައިމީން ވިދާޅުވެފައިވާ ގޮތުގައި ލޭ ހަދިޔާ ކުރުމަށް ގިނަ އަދަދެއްގެ ލޭ ނެގުމުން ރޯދަ ގެއްލޭނެ އެވެ. ނަމަވެސް ލޭގެ ޓެސްޓެއް ހެދުމަށްޓަކައި ލޭ ނެގުމަކުން ރޯދައެއް ނުގެއްލޭނެ އެވެ.\nއެހެން ކަމުން ޒަރޫރީ ހާލަތެއްގައި މެނުވީ ރޯދަވެރިޔާ ރޯދައަށް ހުރެ ލޭ ހަދިޔާ ނުކުރުން ވެއެވެ. މީހެއްގެ ފުރާނަމަ ސަލާމަތް ކުރުމަށް ކޮންމެހެން ލޭ ދޭންޖެހިއްޖެ ހާލަތެއްގައި، ރޯދަވެރިޔާ ރޯދަ ވީލުން ހުއްދަވެގެން ވެއެވެ. އަދި ދޫކޮށްލި ރޯދަ ފަހުން ގަލޯ ކުރުމުން ފުދޭނެ އެވެ.\nހަށިގަނޑުގެ ތަނެއް ކަނޑައިގެން ގޮސްގެން އަންނަ މަދު ލޭ ކޮޅެއްގެ ސަބަބުން ރޯދައަށް އެއްވެސް އަސަރެއް ނުކުރާނޭ ކަމުގައި ޝައިހު އިބްނު އުސައިމީން رحمه الله ވިދާޅުވެފައި ވެއެވެ.\nރޯދަވެރިޔާގެ ގަޔަށް އިންޖެކްޝަނެއް ޖެހުން\nރޯދަ ވެރިޔާގެ ގަޔަށް އިންޖެކްޝަން ޖަހާއިރު އެ އިންޖެކްޝަނަކީ ހަށިގަނޑަށް ކާނާއާއި ހަކަތަ ލިބިދޭ މާއްދާތަކެއް އެތެރެ ކުރާ އެއްޗެއް ކަމުގައި ވާނަ ރޯދަ ގެއްލޭނެ އެވެ. އެކަން ހިމެނިގެން ދަނީ ކެއިން ބުއިމުގެ މާނައިގެ ތެރޭގަ އެވެ.\nހަމައެފަދައިން ކާބޯ ތަކެތި ދާ ހޮޅިތެރެއިން އެއްޗެއް ފޮނުވާލައިފިނަމަ، އެއީ އިންޖެކްޝަންއެއްގެ ޒަރީއާއިން ކަމުގައި ވިޔަސް ރޯދަ ގެއްލޭނެ އެވެ. އެކަން ހިމެނެނީ ބޭސްގުޅައެއް އަރުތެރެއިން ދިރުވައިލުމާއި އެއްކަމެއްގެ ގޮތުގައެވެ.\nނަމަވެސް މަސްގަނޑަށް ޖަހާ އިންޖެކްޝަންއިން ރޯދައަށް އަސަރެއް ނުކުރާނެ ކަމުގައި އިލްމުވެރިން ދެކެ ވަޑައިގަންނަވަ އެވެ.


ގިނަ ބައެއްގެ އެންމެ ބޮޑު އެއް ޝަކުވާއަކަށްވެފައި އޮންނަނީ ނުނިދުމުގެ މައްސަލައެވެ. ނިދަން އޮށޯތްނަމަވެސް ނިދިނައުމުގެ މައްސަލައެވެ. ނިދިއައުން ލަސްވުމުގެ މައްސަލައެވެ. ނިދުނު ނަމަވެސް ދޭތެރެދޭތެރެއިން ހޭލެވޭ ކަމުގެ މައްސަލައެވެ.\nމިފަދަ މައްސަލަތައް ކުރިމަތިވަނީ ހަމައެކަނި ފިރިހެނުންނަކަށް ނުވަތަ އަންހެނުންނަކަށްވެސް ނޫނެވެ. ދެޖިންސުގެ މީހުންނަށްވެސް ދިމާވެއެވެ. ނަމަވެސް ގިނައިން ދިމާވަނީ އަންހެނުންނަށެވެ. އެހެންކަމުން މިކަންކަން މެދުވެރިވާ ސަބަބުތަކަށް ބަލައިލަމާ ހެއްޔެވެ؟\nމިހާރަކަށް އައިސް ނިދަން މިއޮށޯވެވެނީ ވަރަށް ބޮޑަށް ވަރުބަލިވެހުރެއެވެ. އެހެންކަމުން ނިދަން ހިތުގައި އޮށޯވެލުމށްފަހު ނުވަތަ ނިދަން އޮށޯންނަމުން ސުންނަތުގައިވާ ކަންކަން ކުރަން މީހާ އެބަ ކަންނެތްވެއެވެ. ޛިކުރުތައް ކިޔުމާއި ވުޟޫކޮށްލުންވެސް ވަނީ ބޮޑުކަމަކަށެވެ.\nރަސޫލް (ޞޢވ) ޙަދީޘްފުޅު ކުރައްވަވާފައިވެއެވެ. "މުޅި ދުވާލުވެސް ޝައިޠޯނަކު ތިބާ ކައިރީގައި ހުރެގެން ނުބައި އަމަލުތައް ކުރަން ވަސްވާސްދޭނެއެވެ. މަލާއިކަތަކު ހެޔޮ އަމަލުތައް ކުރަން ހިތްވަރުދެއްވަވާނެއެވެ. ނިދަން އޮށޯތުމުންވެސް ޝައިޠޯނަކު އައިސް ޝައިޠޯނާގެ މަގުގައި ނިދުމަށް ބުނާނެއެވެ. ކޮންމެވެސް ނުބައިކަމެއް ކުރަމުން ނިދަން ބުނާނެއެވެ."\nއެއީ އިންސާނާގެ ހިސާބު ބެއްލެވުމުގައި އޭނާގެ އެންމެ ފަހު އަމަލަށް ﷲ ތަޢާލާ ބައްލަވައިވޮޑިގަންނަވާތީއެވެ. ނިދުމަކީ އެދުވަހު އެންމެފަހުން ކުރާ ކަންތައްކަމުގައިވާތީއެވެ. ނިދުމަށްފަހު ހޭލެވޭނެ ކަމުގެ ޔަޤީންކަން ނެތުމުންނެވެ. ނުބައި އަމަލެއް ކުރުން މަތީގައި ނިދައިފިނަމަ އެމީހެއްގެ ނިމުން އެވަނީ ނުބައި އަމަލަކާއި ގުޅިފައެވެ.\nހަމައެފަދައިން މަލާއިކަތަކު ވަޑައިގެން ހެޔޮ ޢަމަލެއްކުރުންމަތީގައި ނިދުމަށް ހިތްވަރުދެއްވަވާނެއެވެ އޮތް ބަސްފުޅުން އެނގިގެންދަނީ ﷲ ތަޢާލާ ހަނދުމަކުރުމާއި ޛިކުރުމާއި ދުޢާކުރުން ފަދަ ޢަމަލެއްގެމަތީގައި ނިދަން ހިތްވަރު ދެއްވަވާނެކަމެވެ.\nނިދަން އޮށޯންނަންވުމުން ވުޟޫކޮށްގެން ނިދައިފިނަމަ ނިދީން ހޭލަންދެން އެމީހަކަސް ހެޔޮ ދުޢާކުރައްވަވާނެ މަލާއިކަތަކު ބަހައްޓަވާނެތެވެ! އަދި އާޔަތުލްކުރުސި ކިޔައިގެން ނިދައިފިނަމަ ނިދީން ހޭލަންދެން ޝައިޠޯނާގެ ކިބައިން އެމީހާ ޙިމާޔަތްކުރައްވަވާނެ މަލާއިކަތަކު ބަހައްޓަވާނެތެވެ. ނަތީޖާއަކަށްވާނީ ފަތިސް ނަމާދަށް ހޭލެވޭއިރު ތާޒާކަންމަތީގައި ހުރެވުމެވެ. ފުރިހަމަ ވިސްނުމެއްގައި ހުރެވުމެވެ.\nކަންއޮތްމަގަކީ މިއީ ކަމުގައިވީނަމަވެސް ގިނަބައަކަށް މިހާރު ނިދޭކަމަށްވަނީ ފޯނުން ކޮންމެވެސް ނުބައި އަމަލެއް ކުރަމުންނެވެ. ޝއިޠޯނާ އުފާކުރާނެ ފަދަ އަމަލެއް ކުރަމުންނެވެ. ޝައިޠޯނާގެ މަގުގައެވެ. ވީއިރު އެމީހަކަށް އެދުވަސް ނިންމައިއެލެވެނީ ކިހައި ނުބައި ގޮތުގައި ހެއްޔެވެ؟ އެފަދަ ގޮތްގޮތަށް ނިދާމީހާ ނިދީގައި މަރުވެއްޖެނަމަ އޭނާވާނީ ޝައިޠޯނާގެ މަގުގައި ނިމިދިއަ މީހަކަށް ނޫންހެއްޔެވެ؟


Paris Hilton ves America ge riyaasee inthihaabah | Mihaaru\nއެމެރިކާގެ ރައީސް ކަމަށް ވާދަކުރާނެ ކަމަށް ޕެރިސް ހިލްޓަން ވެސް ބުނެފި\n08 ޖުލައި 2020 - 12:027comments\nރެޕާ ކަންޔޭ ވެސްޓް އެމެރިކާގެ ރައީސް ކަމަށް ވާދަކުރަން ނިންމާފައިވާ ކަމަށް އިއުލާންކޮށްފައި ވަނިކޮށް ޕެރިސް ހިލްޓަން ވެސް އިންތިހާބުގައި ވާދަކުރަން ނިންމައިފި އެވެ. އެކަމަކު މިއީ ކިހާ ސީރިއަސްކޮށް ބުނި ވާހަކައެއް ކަމެއް އަދި ޔަގީނެއް ނުވެ އެވެ.\nފެޝަން އައިކަންއެއްގެ ގޮތުގައި ވެސް ގިނަ ބަޔަކު ބަލާ އަދި ވިޔަފާރިވެރިއެއްގެ ގޮތުގައި ވެސް މަޝްހޫރު ޕެރިސް ހިލްޓަން، 39، ކުރި ޓްވީޓްތަކެއްގައި ބުނީ ވަރަށް ބޮޑަށް ވިސްނުމަށް ފަހު، މި އަހަރު ބާއްވާ އެމެރިކާގެ ރިޔާސީ އިންތިހާބަށް ވާދަކުރަން ނިންމާފައިވާ ކަމަށެވެ.\nއަދި މިއީ އަލުން އަނެއްކާ އެމެރިކާ އަކީ ވަރުގަދަ ގައުމަކަށް ހަދަން ލިބޭނެ ފުރުސަތެއް ކަމަށާއި ވައިޓް ހައުސް އަށް ބޭނުން ވަނީ ތެދުވެރިކަމާއި އިހުލާސްތެރިކަމާ އެކު ރައްޔިތުންނަށް ހިދުމަތްކުރާނެ މީހަކު ކަމަށް ބުނެފައިވެ އެވެ. އަދި ވައިޓް ހައުސް ހައުސް ޒީނަތްތެރިކޮށް، ފުރިހަމަކުރަން އެތަނަށް އަންހެނަކު ބޭނުންވާ ކަމަށް ވެސް ޕެރިސް ހިލްޓަން ބުންޏެވެ.\nއޭނާ އަކީ މަޝްހޫރު ހޮޓެލް ޗެއިން ހިލްޓަން ހޮޓެލްސްގެ ވެސް ހިއްސާދާރެކެވެ. މިއުޒިކާއި މޮޑެލިން އާއި އެކްޓިން ދާއިރާ އިން ވެސް ތަޖުރިބާތަކެއް ހޯދާފައިވާ ޕެރިސް ހިލްޓަނީ ހުސްހަށިބަޔަށް ހުރި އަންހެނެކެވެ.\nއޭނާ ރައީސް ކަމަށް ވާދަކުރަން ނިންމި ވާހަކަ އިއުލާންކުރުމާ އެކު ސޯޝަލް މީޑިއާގައި އަންނަނީ އެކި ވާހަކަތައް ދެކެވެމުންނެވެ.\nމަޝްހޫރު ސެލެބްރިޓީ ކިމް ކާޑޭޝަންގެ ފިރިމީހާ ކަންޔޭ، 43، އެމެރިކާގެ ރައީސް ކަމަށް ވާދަކުރަން ނިންމި ވާހަކަ މި މަހުގެ5ވަނަ ދުވަހު ހިއްސާކުރި ނަމަވެސް އެކަމާ ގުޅޭ އެއްވެސް ކަމެއް ރަސްމީ ސިފައެއްގައި އޭނާ ކުރަމުން ނުދާތީ އެއީ ސީރިއަސްކޮށް ދެއްކި ވާހަކައެއްކަމާ ދޭތެރޭ ގިނަ ބަޔަކު ސުވާލު އުފައްދާފައިވެ އެވެ.\nKanye West America ge riyaasee reyhah\nނޮވެމްބަރު މަހުގެ3ގައި ބާއްވާ އެމެރިކާގެ ރިޔާސީ އިންތިހާބަށް ވާދަކުރައްވާ ކެންޑިޓުންގެ ތެރޭގައި އެންމެ ވާދަވެރިކަން ބޮޑީ މިހާރުގެ ރައީސް ޑޮނަލްޑް ޓްރަމްޕާއި ކުރީގެ ނައިބު ރައީސް ޖޯ ބައިޑެންއާ ދެމެދު އެވެ.\nއިތުރު ލިޔުންތައް އަންހެނުން ފެޝަން ޕެރިސް ހިލްޓަން ސެލެބްރިޓީން އެކްޓްކުރުން އެމެރިކާ\nމަރުވުމުގެ ކުރިން ބޭނުންވި ޓެޓޫ ޖެހީ 103 އަހަރުގައި\nނިކި މިނާޖަށް ދަރިއަކު ލިބެނީ


Abdullah Ghaazee ge sulookee massala saabithu nuvaa kamah JSC ninmaifi | ThePress\nއަބްދުﷲ ގާޒީގެ ސުލޫކީ މައްސަލަ ސާބިތުނުވާ ކަމަށް ޖޭއެސްސީން ނިންމައިފި\nކްރިމިނަލް ކޯޓުގެ ކުރީގެ އިސް ގާޒީ އަދި މިހާރު ފެމެލީ ކޯޓުގެ ގާޒީ އަބްދުﷲ މުހައްމަދު\nކްރިމިނަލް ކޯޓުގެ ކުރީގެ އިސް ގާޒީ އަދި މިހާރު ފެމެލީ ކޯޓުގެ ގާޒީގެ މަގާމުގައި ހުންނެވި އަބްދުﷲ މުހައްމަދު (އަބްދުﷲ ގާޒީ) ގެ ސުލޫކީ މައްސަލަ ސާބިތުނުވާ ކަމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން ނިންމައިފިއެވެ.\nޖޭއެސްސީން ބުނީ އަބްދުﷲ ގާޒީއާ ބެހޭ ގޮތުން ހުށަހެޅި މައްސަލަ ތަހުގީގު ކުރި އިރު، އެ މައްސަލަ ސާބިތު ނުވާ ކަމަށް މިދިޔަ ބުދަ ދުވަހު އެ ކޮމިޝަނުން ބޭއްވި ބައްދަލުވުމުގައި ނިންމާފައިވާ ކަމަށެވެ.\nއެ ކޮމިޝަނުން އަބްދުﷲ ގާޒީގެ މައްސަލައެއް ބަލަމުންދާ ކަމަށް ބުނެފައި ވަނީ ފެބްރުއަރީ 16، 2020 ގައެވެ. ނަމަވެސް އެ މައްސަލައިގެ ތަފްސީލެއް އޭރު ހާމައެއް ނުކުރެއެވެ. އަދި މިއަދު ވެސް ޖޭއެސްސީން ބެލި މައްސަލައާ ގުޅޭ ގޮތުން އިތުރު ތަފްސީލެއް ހާމައެއް ނުކުރެއެވެ.\nކުރީގެ ކްރިމިނަލް ކޯޓުގެ އިސް ގާޒީގެ މަގާމުގައި ހުންނެވި އަބްދުﷲ ގާޒީ ފެމިލީ ކޯޓަށް ބަދަލުކޮށްފައި ވަނީ 2016 ވަނަ އަހަރު ތެރޭގައެވެ.\nއަބްދުﷲ ގާޒީގެ މައްސަލައާ ގުޅޭ ގޮތުން އިތުރު ތަފްސީލެއް ޖޭއެސްސީން ހާމަކޮށްފައި ނުވި އަބްދުﷲ ގާޒީއާ ގުޅޭ ގޮތުން ސުލޫކީ މައްސަލައެއް ބަލަން ފަށާފައި ވަނީ "ފެބްރުއަރީ 7" ގެ ހާދިސާއާ ގުޅުވާ އޭނާ ވައިބާ ގްރޫޕެއްގައި ކުރެއް މެސެޖެއްގެ މައްސަލަ ފެންމަތިވި ފަހުންނެވެ. ކުރީގެ ރައީސް މުހައްމަދު ނަޝީދު ވެރިކަމުގައި ހުންނެވުމަށް ފަހު އިސްތިއުވާ ދެއްވި ފަހުން ފެބްރުއަރީ 8، 2012 ގައި އެމްޑީޕީގެ މެންބަރުން ނުކުމެ އެކި ރަށްރަށުގައި ހަމަނުޖެހުން ހިންގައި އަދި ދައުލުގެ ބައެއް ތަންތަނުގައި ވަނީ ހުޅު ޖަހާފައެވެ. އެ ހާދިސާއަށް 8 އަހަރު ފުރުމާ ގުޅުވާފައި އަބްދުﷲ ގާޒީ ވަނީ ފަނޑިޔާރުންނާއި ގާޒީން ތިއްބަވާ ވައިބާ ގްރޫޕެއްގައި ޅެމެއް ހިއްސާ ކުރައްވާފައެވެ. އޭނާ ހިއްސާ ކުރެއްވި ޅެމުގައި ވަނީ "ހެޕީ ބޮޑު ހުޅު ޑޭ" ޖައްސަވާފައެވެ.\nފެބްރުއަރީ 7، 2012 ގައި ރައީސް ނަޝީދު އިސްތިއުފާ ދެއްވުމުގައި އަބްދުﷲ ގާޒީގެ ދައިރެއް އޮތް ކަމަށް ބައެއް މީުން ގަބޫލު ކުރެއެވެ. އޭރު ނަޝީދު އިސްތިއުފާ ދެއްވީ، އެ މަނިކުފާނުގެ ވެރިކަމުގައި ގާނޫނުއަސާސީ އާއި ގާނޫނުތަކުގެ ބޭރުން އަބްދުﷲ ގާޒީ ބަންދުކުރުމުން، އެކަމާ ދެކޮޅަށް އޭރުގެ އިދިކޮޅު ފަރާތްތަކުން މަގުމައްޗަށް ނުކުމެ ކުރި މުޒާހަރާތަކާއި އެއްވުންތަކަށް ފަހު، ކުރިމަތިވެވަޑައިގެންނެވި ފިއްތުންތަކާ އެކުއެވެ. ނަޝީދުގެ އިސްތިއުފާއާ އެކު، އެ ދުވަހު އެންމެ ފުރަތަމަ ހިނގި އެއް ކަމަކީ ސިފައިންގެ ތަމްރީނު މަރުކަޒު ގިރިފުށީގައި ބަންދުކޮށްފައި ހުންނެވި އަބްދުﷲ ގާޒީ މިނިވަން ކުރުމެވެ.\nނަޝީދުގެ މައްޗަށް 13 އަަހަރުގެ ޖަލު ހުކުމެއް އިއްވީ ވެސް އަބްދުﷲ ގާޒީ، އޭރު ބަންދު ކުރި ކުރުމާ ގުޅުވައިގެން ކުރި ޓެރަރިޒަމްގެ ދައުވާ ސާބިތުވެގެންނެވެ. ނަމަވެސް، އެ ހުކުމް ސުޕްރީމް ކޯޓުން ވަނީ 2018 ވަނަ އަހަރު ބާތިލު ކޮށްފައެވެ.\nހަބަރު ފަނޑިޔާރު ފެބްރުއަރީ7ޖޭއެސްސީ


ހަމަލޮލަށް ނުފެނުނަސް ވާނެއެވެ – DhiSalafiyyah\nހަމަލޮލަށް ނުފެނުނަސް ވާނެއެވެ\n14/10/2011 ޢަޤީދާއާއި ފިރުޤާތައް, ދީންއަލް އަޚް މުޙައްމަދު ނިހާދު ޖަމާލު\nސުވަރުގެއާއި ނަރަކައާއި މާތްﷲ ގެ މަޚްލޫޤުން ކަމުގައިވާ މަލާއިކަތުންނާއި، ޖިންނި ޝައިޠާނުންނާއި އަދި މި ނޫނަސް ރޫޙާނީ ތަންތަނާއި އެއްޗިއްސަކީ ޙައްޤު ކަން ކޮންމެ މުސްލިމަކުމެ ޤަބޫލު ކުރަންޖެހެއެވެ. ހަމަ އެކަނި ތަފާތަކީ މިތަކެތި ލޮލަށް ނުފެންނަ ކަމެވެ. މާތްﷲ ވަނީ އަޅުގަނޑުމެން މުސްލިމުންނަށް އެކަން ބަޔާނޮކޮށްދެއްވާފައެވެ. ވީއިރު ލޮލަށް ނުފެންނަ އެއްޗެއްކަމުގައިވިޔަސް އެއީ ޙައްޤުކަމުގައިވާނަމަ އެއަކަށް އީމާންވުމީ ލާޒިމް ވެގެންވާ ކަމެކެވެ. މިތަކެއްޗަށް އީމާންވުން ލާޒިމްވެގެންވަނީ ހަމައެކަނި މުސްލިމުންނަކަށް ނޫނެވެ. މުސްލިމު ނޫން މީސްތަކުންނަށްވެސް މާތްﷲވަނީ ބުއްދީގެ ހެކި ތަކުން މި ތަކެއްޗާއި ތަންތަނަކީ ޙައްޤުކަން ބަޔާންކޮށްދެއްވާފައެވެ.\nމިސާލަކަށް އަޅުގަނޑުމެން ޖަރާސީމު ނަގަމާހެއްޔެވެ. ޖަރާސީމަކީ ލޮލަށް ނުފެންނަ ވަރަށް ކުޑަކުޑަ އެއްޗެކެވެ. ވަށައިގެންވާ މާޙައުލުގައި ޖަރާސީމް ވާކަން ނުވަތަ ނުވާކަން ކިތަންމެ ލޯ އަލި މީހަކަށް ނަމަވެސް ހޯދައެއް ނުގަނެވޭނެއެވެ. އެއީ ވާތަކެތިކަން އެނގިގެންމިދަނީ ޚާއްސަ އާލަތްތަކުގެ ބޭނުން ކުރެވި މި އާލާތްތަކުގެ އެހީގައި ދިރާސާކޮށް ހޯދައިބެލުމުންނެވެ. އަޅުގަނޑުމެންގެ ހަށިގަނޑުގެތެރޭގައި ޖަރާސީމަކީ ވާ އެއްޗެކެވެ. އަދި އެއީ އިންސާނުންގެ ހަށިގަނޑުގައި އާލާވެ ތާއަބަދު އިންސާނުންނާއި އެކީގައި ވާ އެއްޗެކެވެ. އެކަން މިއަދުގެ ސައިންސްވެރީންވެރީންވަނީ ހެއްކާއިއެކު ބަޔާން ކޮށްދީފައެވެ. އެއާއި ދެކޮޅު ހެދޭނެ ޖާގައެއް އަޅުގަނޑުމެންނަކަށް ނެތެވެ. އެހެންނަމަވެސް އިންސާނުން މި ބިންމަތީގައި ލެހެއްޓުވުމުގެ އެތައް އެތައް އަހަރެއްފަހުންވެސް ޖަރާސީމަކީ ކޮން އެއްޗެއްކަމާއި ޖަރާސީމު ހުންނަ ސިފައާއި އެއީ ކޮން މަޤްސަދެއްގައި އުޅޭ އެއްޗެއްކަން ބަޔާންކޮށްދެވުނީ ދާދި މިދާކަށް ދުވަހުއެވެ. އޭގެ ކުރީން އަޅުގަނޑުމެންނަށް ޖަރާސީމާއި ބެހޭގޮތުން އެއްވެސް އެއްޗެއް އެއްވެސް މިންވަރަކަށް ހޯދިފައި ނެތުމުގެ ސަބަބުން، އެދުވަސްވަރު ޖަރާސީމު ހުންނަނީ މިވެނި ގޮތަކަށޭ، ކުރަނީ މިވެނި މަސައްކަތެކޭ ބުނާއިރަށް ދެންތިބި ބަޔަކު، އެހެން ބުނި މީހަކު މޮޔަ ހައްދައި އުޅޭނެކަން ޔަޤީނެވެ. އެއީ ކީއްވެތޯއެވެ؟ އާދޭހެވެ. އިންސާނުންގެ ހަމަ ލޮލަށް ޖަރާސީމު ނުފެންނާތީއެވެ.\nމިހާހިސާބުން އުފެދޭ ސުވާލަކީ ލޮލަށް ނުފެންނަ ކޮންމެ އެއްޗަކީ އެއީ ނުވާ އެއްޗެއްކަމުގައި ދެކެވިދާނެތޯއެވެ؟ އެއްގޮތަކަށްވެސް އެހެން ދެކިގެންނުވާނެއެވެ. އެހެން ދެކޭމީހަކީ ޚުދު ތިމާގެ އަމިއްލަ ބުއްދި އާއި ހަނގުރާމަ އިޢުލާންކޮށްފިމީހެކެވެ. މީގެ ޒަމާންތަކެއްކުރީން ޖަރާސީމަކީ ކޮންއެއްޗެއްކަން ނޭގޭއިރު އިންސާނުން ބަލިވަނީ ކޮންމެވެސް ކަހަލަ ރޫޙެއް ހަށިގަނޑަށް ވަދެގެންކަން އޭރުގެ ކާހިނުންނާއި މޭސްތިރިން ޤަބޫލުކުރަމުން އައެވެ. އެހެންކަމުން އެމީހުން އެ ބުނާ ރޫޙު ހަށިގަނޑުން ބޭރު ކޮށްލުމަށްޓަކައި ބަލިމީހާގެ ހަށިގަނޑުގައި ތަޅައި، ހަށިގަނޑު ހޫނުކޮށް ދުން އަރުވާއުޅުނެވެ.\nއެހެންނަމަވެސް ބަލިތަކުގެ އަޞްލަކީ ޖަރާސީމުކަމާއި އެ ޖަރާސީމުތަކުގެ ސިފަ އާއި ބައްޓަނާއި އަދި މީގެ އިތުރުން ޖަރާސީމުތަކުގެ ތެރެއިން ހަލާކުކުރާ ބާވަތަކާއި އުފައްދާ ބާވަތެއްވާކަން ސައިންޓިސްޓުން ހޯދައިގެންފިއެވެ. އަދި ހަމަ އެވަރުން ސައިންވެރީން ފުއްދާލީކީނޫނެވެ. ޖަރާސީމުގެ ސަބަބުން ޖެހޭ ބަލިތައް ކޮންޓްރޯލް ކުރެވި އެ ޖަރާސީމުތަކުން ރައްކާތެރި ވުމަށް އެޅޭނެ ފިޔަވަޅުތައްވެސް ސައިންވަރީން ދަނީ ހޯދަމުންނެވެ. އާދޭހެވެ. ނުފެންނަ އެއްޗަކީ ނުވާއެއްޗެއްކަމުގެ މާއްދީ ދަލީލެއް މިއަށްވުރެ ފުރިހަމަ ވަކި ކޮބައިތޯއެވެ؟\nވީމާ އަޅުގަނޑުމެންނަށް ނުފެންނަ ކޮންމެ އެއްޗަކީ ވާނެ އެއްޗެއްނޫންކަމާއި މެދު ދެކިގެންނުވާނެއެވެ. ފެންނަ ކަންތައްތަކާއި ނުފެންނަ ކަންތަކުގެ ޢިލްމު ބޮޑަށް ދެނެވޮޑިގެންވަނީ މާތްﷲ އެވެ. މާތްﷲ ވަޙީ ކުރައްވާފައިވެއެވެ.\nهُوَ اللَّـهُ الَّذِي لَا إِلَـٰهَ إِلَّا هُوَ ۖ عَالِمُ الْغَيْبِ وَالشَّهَادَةِ ۖ هُوَ الرَّ‌حْمَـٰنُ الرَّ‌حِيمُ ﴿٢٢﴾ سورة الحشر\nމާނައީ: ” އެކަލާނގެއީ، اللَّه އެވެ. އެކަލާނގެއީ، އެކަލާނގެ ފިޔަވައި حق ވެގެން އަޅުކަމެއްވެވޭ إله އަކު ނުވާ ރަސްކަލާނގެއެވެ. ނުފެންނަ ކަންތަކާއި، ފެންނަ ކަންތައް ދެނެވޮޑިގެންވާ ރަސްކަލާނގެއެވެ. އެކަލާނގެއީ، رحمن ވަންތަ، رحيم ވަންތަ ރަސްކަލާނގެއެވެ. “


Maguthah falhuve, mi thakehchah Male' hithakah libifai! | Hathaavees\nމަގުތައް ފަޅުވެ، މިތަކެއްޗަށް މާލެ ހިތަކަށް ލިބިފައި!\nހުޅުމާލެ މަގުތަކުގައި ކުކުޅު (ކ) އަދި މާލެ އެއް ނަމްބަރު ފާލަން ކައިރީގައި މާކަނާތައް: މާލެ ސިޓީއަށް ވަނީ ހިމޭންކަން ވެރިވެފައި\nމިއީ ދުވަހަކު ވެސް ފެންނާނެ ކަމަށް އުންމީދު ކުރި މަންޒަރުތަކެއް ނޫނެވެ. މިފަދަ ދިރޭ ބައެއް ޖަނަވާރުތައައް އުޅެން ބޭނުންވަނީ އިންސާނުންނާ ދުރުގައެވެ. އެފަދަ އެއްޗެހި އުޅެނީ ވެސް އިންސާނުންނާ ވަކިން، މުޅިން އެހެން މާހައުލެއްގައެވެ. ނަމަވެސް މުޅި ދުނިޔެއަށް ކުރިމަތިވެފައިވާ ބަލިމަޑުކަމާ އެކު ގިނަ ބަޔަކު ގޭގައި ބަންދުވެފައިވުމުން މަގުތައް ވަނީ ފަޅުވެފައެވެ. އޭގެ ނަތީޖާއެއްގެ ގޮތުން ވެރިރަށް މާލެ ސިޓީގެ ބައެއް ސަރަހައްދުތަކުން މީގެ ކުރިން ނުފެންނަ ބައެއް މަންޒަރުތައް އެބަ ފެނެއެވެ.\nއެމްއެމްއޭ ސަރަހައްދު، އެއް ނަމްބަރު ފާލަން ކައިރީގައި މާކަނާތައް\nމާކަނާތައް އެއް ނަމްބަރު ފާލަމަށް\nމި މާކަނާތަކަކީ ކުރިން މާރުކޭޓް ސަރަހައްދުގައި އުޅޭ މާކަނާތަކެކެވެ. މަސްވެރިން މަސް ކާންދޭތީވެ، އެ މާކަނާތައް އެ ސަރަހައްދުގައި އުޅޭތާ އަހަރަކަށް ވުރެ ގިނަ ދުވަސްވެދާނެއެވެ. ގާތްގަނޑަކަށް 12 ވަރަކަށް މާކަނާ އެ ސަރައްދަށް ތިރިކުރެއެވެ. ނަމަވެސް މަސް މާރުކޭޓް ބަންދުކުރުމާ އެކު، ގިނަ މަސްވެރިން އެ ސަރަހައްދަށް ކައިރިއެއް ނުކުރެއެވެ. އޭގެ ނަތީޖާއެއްގެ ގޮތުން މާކަނާތަކަށް މަސް ކާންދޭނެ މަސްވެރިން މަދުވެއްޖެއެވެ. އެއާއެކު މާކަނާތައް މިހާރު މިސްރާބު ޖަހާފައި ވަނީ އެއް ނަމްބަރު ފާލަން ސަރަހައްދަށެވެ. ލަފާ އުޅަނދުތައް ކައިރިކޮށް، ދުއްވާ އެއްޗެހިން ފުނިޖެހިފައިވާ އެ ސަރަހައްދަށް މާކަނާތައް ތިރިކުރަން ފެށީ މީހުންގެ ހަރަކާތްތައް މަދުވުމުންނެވެ. ނަމަވެސް އެތަނުގައި ތިބެގެން އެ އެއްޗެއްސަށް ބަޔަކު ކާންދޭ ކަމެއް ނޭނގެއެވެ.\nހުޅުމާލެ މަގުތަކުގައި ކުޅުޅާއި ފިޔޮއް\nހުޅުމާލެ މަގުތަކުގައި ކުކުޅު\nހުޅުމާލޭގައި ކުކުޅު ގެންގުޅެނީ ފަތާފެންގަނޑު ކައިރީގައި ހުންނަ ބިދޭސީން ގެންގުޅޭ ތަނެއްގައެވެ. އެތަނުގައި ގެންގުޅޭ ކުކުޅުތައް ހުންނަނީ މަގުމައްޗަށް ދޫކޮށްލާފައެވެ. ލޮކްޑައުނާ އެކު މާލޭގެ ފަސް ވަނަ އަވަހަށް، ހުޅުމާލެއަށް ވެރިވެފައިވާ ހިމޭންކަމާއެކު އެ ކުކުޅުތައް ހުޅުމާލެ އެހެން މަގުތަކަށް ވެސް މިހާރު ނުކުމެ އުޅެއެވެ. ހަމައެކަނި ކުޅުޅެއް ނޫނެވެ. ފިޔޮކާއި ހާލަށް ހުޅުމާލެ ލިބިފައި ވަނީ ހިތަކަށެވެ.\nކޮތަރުތަކަށް މަގުތައް ހިތަކަށް ލިބިފައި\nއާންމުކޮށް ޖުމްހޫރީ މައިދާނަށް ތިރިކުރާ ކޮތަރުތައް މާލޭގެ ގިނަ މަގުތަކަށް އެއްފަހަރާ ގިނަ އަދަދަކަށް މިހާރު ތިރިކުރެއެވެ. ސަބަބަކީ ލޮކްޑައުންނާއެކު މާލޭގެ ކާރުބާރުކަން ކުޑަވެ، ދުއްވާ އެއްޗެހި ދުވުން މަދުވުމުންނެވެ. މަގުތަކަށް ހަނޑޫ ނުވަތަ މުގު އެޅުމުން އެތަކެތި އެތަންތަނަށް ތިރިކުރުން ވަނީ އާންމުވެފައެވެ. އެ ތަކެއްޗަށް ކާންދިނުމަކީ ގޭގައި ބަންދުވެފައި ތިބި މީހުންނަށް ލިބޭ އުފަލެކެވެ. ބެލްކަނިތަކުން މަގުތަކަށް އަޅާލާ ހަނޑުލާ އެކު، ކޮތަރުތަކަށް މީގެ ކުރިން ނުލިބޭ މިނިވަންކަމާއެކު ކާން ލިބުމުގެ ފުރުސަތު ވަނީ ލިބިފައެވެ. ދޮރާ ހިސާބަށް ނުކުމެ، ހަނޑުކޮޅެއް އަޅާލައިގެން އެތަކެތި އުފަލާއެކު ކާތަން ބަލާލުމަކީ މީހުންގެ ހިތަށް ވެސް ލިބޭ ފިނިކަމަކަށް ނޫނީ ނުވާނެއެވެ.


vnews - Phillipines ge College team ehge athun Zuvaan gaumy team ah molheh\nފިލިޕީންސްގެ ކޮލެޖް ޓީމެއްގެ އަތުން ޒުވާން ގައުމީ ޓީމަށް މޮޅެއް\n16 މާޗް 2019\nފިލިޕީންސްގެ އަރެއްލާނޯ ކޮލެޖު ޓީމާއި ދެކޮޅަށް ރާއްޖެ ކުޅުނު މެޗުގެ ތެރެއިން\nސައުދީ އަރަބިޔާގައި އޮންނަ އޭއެފްސީ އަންޑާ 23 އޭޝިއަން ކަޕް ކޮލިފައިން އަށް ތައްޔާރުވުމުގެ ގޮތުން މިހާރު ފިލިޕީންސްގައި ކޭމްޕުކުރަމުން އަންނަ ރާއްޖޭގެ ޒުވާން ޓީމު އެ ގައުމުގެ މަޝްހޫރު ޔުނިވާސިޓީއެއް ކަމަށްވާ އަރެއްލާނޯ ޔުނިވާސިޓީ ބަލިކޮށްފިއެވެ.\nމިއީ އެ ގައުމުގައި ރާއްޖެ މިހާތަނަށް ކުޅުނު މެޗުތަކުގެ ތެރެއިން މޮޅުވި ދެވަނަ މެޗެވެ. މީގެކުރިން ގައުމީ ޓީމު ވަނީ ފިލިޕީންސްގެ ޓޮޕް ޑިވިޝަން ޓީމެއް ކަމަށްވާ މެންޑިއޯލާ އެފްސީ ބަލިކޮށްފައެވެ. އަދި އެ ގައުމުގެ ފުރަތަމަ ޑިވިޝަނުގެ ސްޓެލިއަން އާއި ވާދަކޮށް ވަނީ އެއްވަރުކޮށްފައެވެ.\nއަރެއްލާނޯ ޔުނިވާސިޓީއާއި ދެކޮޅަށް ކުޅުނު މެޗު ރާއްޖެއިން ކާމިޔާބުކުިރީ 2-0 ގެ ނަތީޖާއަކުންނެވެ.\nމެޗުގައި ރާއްޖޭގެ ގޯލްތައް ޖަހައިދިނީ ހަސަން ރާއިފް (ހަންނަ)އާއި ހަސަން ނަޒީމް ގާސިމް (ޗޯޓު) އެވެ. ހަންނަ ޖެހި ގޯލަކީ ރާއްޖެއަށް ލިބުނު ޕެނެލްޓީއަކުން އޭނާ ކާމިޔާބުކުރި ގޯލެކެވެ.\nތައިލެންޑުގައި އަންނަ އަހަރު އޮންނަ މުބާރާތަށް ކޮލިފައިވުމަށް މި މަހު ފުރަތަމަ މެޗުގައި މި މަހު 22 ވަނަ ދުވަހު ނުކުންނާނީ ސައުދީއާ ދެކޮޅަށް،، އޭގެ އެއް ދުވަސް ފަހުން ދެ ވަނަ މެޗުގައި ޔޫއޭއީއާ ދެކޮޅަށް ކުޅޭނެއެވެ. ފަހު މެޗުގައި ލުބްނާން އާއި ބައްދަލުކުރާނީ މި މަހު 24 ވަނަ ދުވަހުގައެވެ.\nއީޔޫއިން ޕޮއިސްޑް މަޝްރޫޢަށް5މިލިއަން ޔޫރޯގެ އެހީއެއް ދީފި\nދ މާއެނބޫދޫއަށް އުދަ އަރައި 13 ގެއަކަށް ލޮނު ވަދެއްޖެ\nހައްޖަށް ދާން ޕެންޝަން ފައިސާ ދޫކުރުމުގެ އެއްބަސްވުމެއް ހަދައިފި\nއުނގޫފާރު ނެރުފައިކައްޓަށް ލޯންޗެއް ބަންޑުންޖަހާލައި ތިން މީހަކަށް އަނިޔާވެއްޖެ\nސުޕްރީމް ކޯޓުގެ އަމުރަށް ފުރަގަސް ދިނުމަކީ އޮންނަ ކަމެއް ނޫން: ޑީޖޭއޭ\nފަނޑިޔާރު ދީދީގެ އިތުރު ތިން މައްސަލައެއް ވެސް ޖޭއެސްސީން ބަލަން ފަށައިފި


Einstein ah vure IQ level mathi kujjeh!\nއެއިންސްޓެއިނަށްވުރެ އައިކިއު ލެވެލް މަތި ކުއްޖެއް!\nމެކްސިކޯގެ މެކްސިކޯ ސިޓީގައި ދިރިއުޅޭ އަށް އަހަރުގެ މި އަންހެންކުއްޖާ އަކީ ސޯޝަލް މީޑިއާގައި މިހާރު ވަރަށް މަޝްހޫރު ކުއްޖެކެވެ. މިހާ ޅަ އުމުރުގައި ކޮލެޖުގައި އެސްޓްރޯފިޒިކްސް ކިޔަވަން ފެށުމާ ގުޅިގެންނެވެ. އަދި މި ކުއްޖާ ވަނީ ދެ އޮންލައިން ކޮލެޖް ކޯސް ފުރިހަމަކޮށްފަ އެވެ.\nއަދާރާ ޕެރޭޒްއަކީ މެކްސިކޯގެ ވަރަށް ފަގީރު އަވަށެއްގައި ދިރިއުޅޭ ކުއްޖެކެވެ. ފަގީރު އަވަށެއްގައި އުޅުނަސް މި ކުއްޖާގެ ވިސްނުން ތޫނު ކަމުން މުޅި ދުނިޔެ ވަނީ ހައިރާން ކޮށްލާފަ އެވެ. އިއުލާން ކޮށްފައިވާ ގޮތުގައި މި ކުއްޖާގެ އައިކިއު ލެވެލް އަކީ 162 އެވެ. މިއީ ދުނިޔޭގެ އެންމެ ވިސްނުން ތޫނު ޖީނިއަސް ކަމަށް ބެލެވޭ އަލްބަޓް އެއިންސްޓެއިން އާއި ސްޓެފަން ހޯކިންގް އައިކިއު ލެވެލް އަށް ވުރެ ވެސް ދެ އަދަދު މައްޗެވެ.\nއަދާރާގެ އައިކިއު ލެވެލް މަތިކަމުން އޭނާ އެންމެ ކުޑައިރު ގިނަ މީހުންނަށް އޭނާ ކުރާ ކަންތައް ދެނެގަންނަން އުނދަގޫވެ އެވެ. ޕްރީސްކޫލްގައި އުޅުނުއިރު އޭނާއާ އެއްވެސް ކުއްޖަކު ރައްޓެއްސެއް ނޫނެވެ. އަދާރާއަކީ އަޖައިބެއް ކަހަލަ ކުއްޖެއް ކަމަށް ކުދިންނަށް ގަބޫލު ކުރެވޭތީ އެއްވެސް ކުއްޖަކު އޭނާއާ އެކުވެރިވާން ބޭނުން ނުވީ އެވެ. އެއްވެސް ގޭމެއް ކުޅޭކަށް އަދާރާ ބޭނުމެއް ނުވެ އެވެ. ކުޅިވަރަކީ ފޫހި އެއްޗެއް ކަމަށް ގަބޫލު ކުރާތީ އެވެ.\nކުޅިވަރު ކުޅުމުގެ ބަދަލުގައި އަދާރާ ބޭނުންވަނީ އަބަދުވެސް ފޮތް ކިޔާށެވެ. ކުޑަކުދިން މި ކިޔާ އާދައިގެ ކުދިކުދި ވާހަކަ ފޮތެއް ނޫނެވެ. ބޮޑެތި ޓެކްސްޓް ފޮތެވެ.\nއަދާރާގެ ޓީޗަރު ވެސް އޭނާ އުޅޭ ގޮތުން ވަރަށް ކަންބޮޑުވެ އެވެ. ސަބަބަކީ ކްލާހުގައި ކިޔައިދޭ އެއްޗެއް އަޑުއެހުމުގެ ބަދަލުގައި އަދާރާ އަބަދު ކުލާހުގައި ނިދާތީ އެވެ.\nނަމަވެސް ޗައިލްޑް ސައިކޮލޮޖިސްޓަކަށް އަދާރާ ދެއްކުމުން އޭނާގެ އެސްޕާގާ ސިންޑްރޯމް ހުރިކަން ޑައިގްނޯސް ކުރެވުނެވެ. އަދި އޭނާގެ އަޖައިބެއް ފަދަ އައިކިއު ލެވެލްގެ ސަބަބުން ޕްރީސްކޫލް ފިލާވަޅުތައް މާ ސިމްޕަލް ވެފައި ބޯރިން ކަމަށް އަދާރާއަށް ގަބޫލު ކުރެވޭ ކަމަށް ބުންޏެވެ. އޭނާ ކުލާހުގައި ނިދަނީ އެހެންވެ އެވެ.\nއަދާރާގެ މައިންބަފައިންނަށް ސައިކޮލޮޖިސްޓް ލަފާ ދިނީ އޭނާ ގޮވައިގެން ސެންޓަ ފޯ އެޓެންޝަން ޓު ޓެލެންޓް (ސީއީޑީއޭޓީ) އަށް ދިއުމަށެވެ. އެތަނުގައި އެލެމެންޓްރީ ސްކޫލް އަދާރާ ފުރިހަމަކުރީ އުމުރުން ފަސް އަހަރުގަ އެވެ. އަދި ހަ އަހަރުގައި މިޑްލް ސްކޫލް ފުރިހަމަކުރި އެވެ. އަދި އަށް އަހަރުގައި އޭނާ ވަނީ ހައި ސްކޫލް ނިންމާފަ އެވެ.\nއަދި މި ދުވަސްތަކުގެ ތެރޭގައި އޮންލައިންކޮށް ކޮލެޖް ކޯސްތަކުގެ ދެ ކޯހެއް ހަދަން ވެސް އަދާރާގެ ތޫނު ވިސްނުމަކަށް އެއްވެސް އުނދަގޫ ކަމަކަށް ނުވި އެވެ. އެގޮތުން ޔުނިވަސިޓީ އޮފް ޓެކްނޮލޮގިކާ ޑި މެކްސިކޯގެ އިންޑަސްޓްރިއަލް އިންޖިނިއަރިން އިން މެތެމެޓިކްސް ކޯހަކާއި ސިސްޓަމް އިންޖިނިއަރިން އެޓް ދަ ކޮމްޕްރިހެންސިވް ނެޝަނަލް ސައިބަސެކިއުރިޓީ އިނީޝިއޭޓިވް ކޯހެއް އޭނާ އޮންލައިންކޮށް ހެދި އެވެ.\nޔުނިވަސިޓީ އޮފް އެރިޒޯނާގައި މިހާރު އެސްޓްރޯފިޒިކްސް ކިޔަވަމުންދާ އަދާރާގެ އުންމީދަކީ އެސްޓްރޮނޯޓަކަށް ވުމެވެ. ޔުނިވަސިޓީގެ ޕްރެޒިޑެންޓް ރޮބަޓް ރޮބިންސް އަށް އަދާރާގެ ވާހަކަ އަޑުއިވިގެން އެ ޔުނިވަސިޓީގައި ކިޔަވަން ދައުވަތު ދީގެން އެތަނަށް ވެއްދީ ކަމަށް ވެއެވެ. ރޮބަޓް ބުނި ގޮތުގައި އަދާރާގެ މުސްތަގްބަލް ވަރަށް އުޖާލާ އެވެ.\nފްލައިޓްގައި ބިރުގަންނަ މީހުނަށް ޕައިލެޓުންގެ އިރުޝާދު\nބޯވާގައި ތިން ހިތާއި ނުވަ ސިކުނޑި އިންނަނީ ކީއްވެ؟\nއޫރުގެ ހިތް ލެއްވި މީހާ މަރުވެއްޖެ\nއިނގިލިން ކަށި ގޮއްވުމަކީ ގޯސް ކަމެއްތަ؟


ރުމޭނިއާ - ވިކިޕީޑިއާ\nand largest city Bucharest (Bucureşti)\nEthnic groups 89.5% Romanians, 6.6% Hungarians, 2.5% Roma, 1.4% other minority groups\n- Officially recognised independence from the Ottoman Empire July 13, 1878\n- 1 January 2009 estimate ފަންވަތް:Nts (52nd)\n- Total $270.772 billion (39th)\n- Per capita $12,600 (65th)\n- Total $200.074 billion (43rd)\n- Per capita $9,310 (61st)\nGini (2005) 31\nHDI (2009) 0.837\nError: Invalid HDI value · 63rd\n1 Other languages, such as Hungarian, German, Turkish, Crimean Tatar, Greek, Romani, Croatian, Macedonian, Ukrainian and Serbian, are official at various local levels.\nރުމޭނިޔާއަކީ މެދުތެރޭ އަދި އިރު ދެކުނު ޔޫރަޕަށް ނިސްބަތްވާ ޤައުމެކެވެ.\nރުމޭނިޔާގެ ރަސްމީ ބަހަކީ ރުމޭނިޔާ ބަހެވެ. އިނގިރޭސި ބަހުން ރުމޭނިޔާ މީހުންނަށް ކިޔަނީ ރޮމޭނިޔަންސްއެވެ. ޤައުމުގެ އެންމެ ބޮޑު ޝަހަރަކީ ބުކަރެސްޓެވެ. ސޫރިޔާގެ ވެރިރަށަކީ ވެސް ބުކަރެސްޓެވެ. ރުމޭނިޔާއަކީ ޔުނިޓަރީ ސެމި ޕްރެޒިޑެންޝަލް ޖުމްހޫރިއްޔާއެކެވެ. ޤައުމުގެ އާބާދީއަކީ 21 މިލިއަނެވެ. އެހެންކަމުން މިއީ ދުނިޔޭގައި 54 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 0.2 މިލިއަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ ro. އެވެ. ކޯލިން ކޯޑަކީ +40 އެވެ. ފައިސާގެ ގޮތުން ބޭނުންކުރަނީ ރުމޭނިޔަން ލިއުއެވެ.\nރުމޭނިޔާގެ ނަން ނެގިފައިވަނީ ރޮމޭނިޔަނުން މި ބަހުންނެވެ. އެހެން ކަމުން ރުމޭނިޔާގެ މާނައަކީ ރޮމޭނިޔަނުންގެ ބިމެވެ. ރޯމާ ނުވަތަ ޖިޕްސީން ނުވަތަ ރެދިން ރުމޭނިޔާގައި އުޅުނަސް، ރުމޭނިޔާގެ ނަން ނިސްބަތް ކުރެވިފައިވަނީ އެމީހުންނަކަށް ނޫނެވެ. ޖުޣުރާފީ ރުމޭނިޔާގެ ހުޅަނގުގައި އޮތީ ހަންގޭރީ އާއި ސާބިޔާއެވެ. އިރު އުތުރުގައި އޮތީ ޔުކްރެއިނާއި ރިޕަބްލިކް އޮފް މޮލްޑޯވާއެވެ. ދެކުނުގައި އޮތީ ބަލްގޭރިޔާއެވެ.\nޔޫރަޕުން މިހާތަނަށް އިންސާނުންގެ އެންމެ ދުވަސްވީ އަސަރެއް ފެނިފައިވަނީ ރުމޭނިޔާއިންނެވެ. އެއީ “ކޭވް ވިއްތް ބޯން” ނަމަކަށް ކިޔާ ތަނަކުންނެވެ. މިއީ މީގެ 42000 އަހަރު ކުރީގެ ނިޝާނެއް ކަމަށާއި މިއީ ފުރިހަމަ އިންސާނުން ނުވަތަ “ހޯމޯ ސެޕިއެންސް” ގެ ތެރެއިން އެންމެ ފުރަތަމަ ޔޫރަޕުގެ ބައްރަށް ވަން މީހުންގެ އަސަރު ކަމަށް ވެސް ތާރީޚީ ކަންތައް ދިރާސާ ކުރައްވާ ބޭފުޅުން ވިދާޅުވެއެވެ. އެހެން ނަމަވެސް ތާރީޚީ ލިޔުމެއްގައި އެންމެ ފުރަތަމަ މި ސަރަޙައްދުގެ މީހުންނާ މެދު ލިޔެވިފައިވަނީ ޢީސާއީ މީލާދުގެ 440 އަހަރު ކުރީންނެވެ. އެއީ ގީތީ ދަރިކޮޅުގެ މީހުން ކަމުގައި ވެސް އެ ލިޔުމުގައިވެއެވެ. މި ސަރަޙައްދަކީ މަޢުދަންތަކުން މުއްސަނދިވެފައި އޮތް ސަރަޙައްދަކަށް ވުމުން ރޫމީން މި ސަރަޙައްދު ހިފިއެވެ. އަދި އެތައް ޒަމާނެއް ވަންދެން ރޫމީންގެ ވެރިކަން އޮތުމާއި އެމީހުންގެ ތެރެއިން ބައެއް މީހުން އެތަނުގައި ވަޒަންވެރިވުމުގެ ސަބަބުން ރޮމޭނިޔަނުންގެ ކާބަފައިން މި މީހުންގެ ދަރިކޮޅުތަކުން އުފަންވިއެވެ. ރޫމީން މި ސަރަޙައްދުން ފޭބުމުން ދެން މި ސަރަޙައްދަށް ވެރިވެގަތީ ގޮތުންނާއި ހަނުންނެވެ. އޭގެ ފަހުން އައީ ނޯމޭޑުންނެވެ. މެދު ޒަމާނަށް އައި އިރުގައި ރުމޭނިޔާގައި މީހުން ދިރިއުޅެމުން އައީ ތިން ޕްރިންސިޕަލިޓީއެއްގައެވެ. އެއީ ރޮމޭނިއަންލޭންޑް (ވަލާކިޔާ) އާއި މޮލްޑާވިޔާ އާއި ޓްރާންސިލްވޭނިޔާގައެވެ. މިއަދުގެ ރުމޭނިޔާގެ ޑިމޮކްރެޓިކް ތާރީޚު ފެށިފައިވަނީ 1989 ވަނަ އަހަރުން ފެށިގެންނެވެ.\nރުމޭނިޔާގެ އާބާދީގެ 89.5% މީހުންނަކީ ރޮމޭނިޔަނުންނެވެ. ހަންގޭޭރީންނަކީ 6.6% އެވެ. ރޯމާއިން ނުވަތަ ރެދިން ނުވަތަ ޖިޕްސީންނަކީ 2.46% މީހުންނެވެ. މި މީހުންނަށް ރެދިންނޭ ކިޔަނީ މިއީ އިންޑިޔާގެ ރާޖަސްތާނަށް ނިސްބަތްވާ ބައެއް ކަމަށް ބެލެވިފައިވާތީއެވެ. ރޯމާ ރެދިންގެ ބަސް އެންމެ ގާތީ ސިންގަޅަ ބަހާ ކަމުގައި ބަހުގެ ޢިލްމުވެރިން ވިދާޅުވެއެވެ. ދިވެހި ބަހުގެ އުސްތާޒެއް ކަމުގައިވާ ގ. ކަލާވެހި އިބްރާހީމް ވަޙީދު (އޮގަރު އިބްރާހީމް ވަޙީދު) ވިދާޅުވި ގޮތުގައި ބަޔަކު ދިރާސާކޮށްފި ކަމުގައިވާ ނަމަ ޖިޕްސީންގެ ބަހާއި ދިވެހިބަހާ ދެމެދު އޮތް ގުޅުން ސިންގަޅަ ބަހާއި ޖިޕްސީންގެ ބަހަށް ވުރެ ގާތްވުމަކީ އެކަށީގެންވާ ކަމެއް ކަމުގައެވެ. އަދި މިކަމަށް ހެކިލިބޭ ހާދިސާއެއް ސީދާ އޭނާއަށް ކުރިމަތިވެ ވަޑައިގެންނެވި ކަމަށް ވެސް ވަޙީދު ވިދާޅުވެއެވެ. އެހެން ކަމުން މިފަދަ ދިރާސާއެއް ކުރުމަކީ ދިވެހިންނާއި މި މީހުންނާ އޮތް ގުޅުން ހޯދުމަށް ކުރެވިދާނެ މަސައްކަތެކެވެ. އަދި ހަމަ އެހެންމެ ދިވެހިންގެ އަޞްލާމެދު އިތުރު އަލިކަމެއް ލިބިގެން ހިނގައިދާނޭ ކަމެއް ވެސް މެއެވެ.\nރުމޭނިޔާގެ ސަގާފަތަކީ ޔޫރަޕާއި ދެކުނު އޭޝިޔާ އަދި މެދު އިރުމަތީގެ ސަގާފަތްތަކާ ގުޅުން އޮތް ސަގާފަތެކެވެ.\nމިހާރަށް ބަލާއިރު 1989 ވަނަ އަހަރުން ފެށިގެން ރުމޭނިޔާގެ އިޤްތިޞާދަށް ހެޔޮ އަސަރުތަކެއް ކުރަމުންދާ ކަމަށް ބެލެވެއެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 12600 ޑޮލަރެވެ.\n↑ "Populaţia stabilă la 1.01.2009" (in Romanian). INSSE. May 19, 2009. Retrieved May 20, 2009.\n↑ 2.0 2.1 2.2 2.3 "Romania". International Monetary Fund. Retrieved 2009-10-01.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 15 އޮކްޓޫބަރު 2021، 14:39 ގައެވެ.


Vaccine rakkaatheri noon kamah bunanee vaadhaverin: Russia - vNews.mv\nރަޝިޔާގެ ހެލްތު މިނިސްޓަރ މިޚާއިލް މުރަޝްކޯ:\nކޮވިޑް ވެކްސިން ރައްކާތެރިނޫންކަމަށް ބުނަނީ ވާދަވެރިކަމުގެ ސަބަބުން: ރަޝިޔާ\nސައިފް އަޒްހަރު 12 August 2020, 18:52\nރަޝިޔާއިން އުފެއްދި ކޮވިޑް-19 ވެކްސިންއަކީ ރައްކާތެރި ވެކްސިނެއް ނޫންކަމަށް ދައްކަމުންގެންދާ ވާހަކަތައް ރަޝިޔާއިން ދޮގުކޮށްފިއެވެ.\nރަޝިޔާ ސަރުކާރުގެ ހެލްތު މިނިސްޓަރ މިޚާއިލް މުރަޝްކޯ ވިދާޅުވީ، ރަޝިޔާއިން އުފެއްދި ކޮވިޑް ވެކްސިންއަކީ ރައްކާތެރި ވެކްސިނެއް ނޫންކަމަށް ބުނެ ދައްކަމުން ގެންދަނީ އެއްވެސް ހަގީގަތެއްނެތް ވާހަކަތަކެއް ކަމަށެވެ.\nހެލްތު މިނިސްޓަރާ ހަވާލާދީ ރަޝިޔާގެ އިންޓަރފެކްސްއިން ބުނެފައިވަނީ، ވެކްސިންގެ ރައްކާތެރިކަމާމެދު ސުވާލު އުފައްދައި، ފަތުރަމުންދާ ހަގީގަތާ ޚިލާފް ވާހަކަތަކަކީ ވެކްސިން އުފެއްދުމުގެ ވާދަވެރިކަމުގެ ތެރެއިން ދެކެވޭ ވާހަކަތަކެއް ކަމަށެވެ.\nރަޝިޔާގެ ގަމާލިޔާ ރިސާޗް އިންސްޓިޓިއުޓުން އުފެއްދި ކޮވިޑް ވެކްސިން ރަޝިޔާ ސަރުކާރުގައި އިއްޔެ ރަޖިސްޓަރީކޮށް، ރަޝިޔާގެ ރައީސް ލަޑީމިއަރ ޕޫޓިން އިއްޔެގައިވަނީ އެކަން ރަސްމީގޮތުން އިޢްލާން ކުރައްވާފައެވެ.\nއަދި މިވެކްސިން ރަޝިޔާ ސަރުކާރުގެ ހެލްތު މިނިސްޓްރީންވެސް ވަނީ އެޕްރޫވްކޮށްފައެވެ.\nރަޝިޔާ ސަރުކާރުން މިހާރު ތައްޔާރުވަމުންދަނީ މިއަހަރުގެ އޮކްޓުބަރުމަހުން ފެށިގެން ރައްޔިތުންނަށް ވެކްސިންދޭން ފެށުމަށެވެ.\nރަޝިޔާއިން ވަރަށް އަވަސް އަރުވާލައިގެން ކޮވިޑް ވެކްސިނެއް އުފެއްދި މައްސަލާގައި ހުޅަނގުގެ ގައުމުތަކުގެ ސައިންސްވެރިން ގެންދަނީ ކަންބޮޑުވުން ފާޅުކުރަމުންނެވެ.\nބައެއް ކުންފުނިތަކުން އުފެއްދި ވެކްސިން އިންސާނުން ބޭނުންކޮށްގެން ޓެސްކުރަން ފަށާފާފައިވާއިރު، ކްލިނިކަލް ޓްރައިލްސްތަކުން މިހާތަނަށް ކާމިޔާބު ކަމަށް ދައްކާފައިވަނީ އެންމެ %10 ޓެސްޓުތަކެވެ.\nހުޅަނގުގެ ގައުމުތަކުގެ ސައިންސްވެރިން ބުނަމުންދަނީ، ރަޝިޔާގެ ސައިންސްވެރިން މާ ސްޕީޑް އަވަސްކޮށް އެކަންކުރީ ސަރުކާރުގެ ޕްރެޝަރުގެ ސަބަބުންކަމަށް ވެދާނޭ ކަމަށެވެ.\nސިއްހީ ރައްކާތެރިކަމަށްވުރެ ރަޝިޔާއަށް މުހިންމުވީ މަޝްހޫރުވުން ކަމަށްވެސް ބައެއް ސައިންސްވެރިން ތުހުމަތު ކުރެއެވެ.\nދުނިޔޭގެ ސިއްހަތު ޖަމްޢިއްޔާ، ޑަބްލިޔޫއެޗްއޯއިންވެސް ބުނެފައިވަނީ، ރަޝިޔާއިން އުފެއްދި ވެކްސިންގެ ރައްކާތެރިކަން ޔަގީންކުރެވެން ނެތް ކަމަށާއި، އެކަމާ ގުޅޭ މައުލޫމާތު ރަޝިޔައިން ހިއްސާކޮށްފައި ނުވާކަމަށެވެ.\nރަޝިޔާއަކީ ދުނިޔޭގައި ކޮވިޑްބަލީގެ ހާލަތު ހަތަރުވަނައަށް އެންމެގޯސް ގައުމެވެ.\nވޭތުވެދިޔަ 24 ގަޑިއިރުގެ ތެރޭގައި އެކަނިވެސް ރަޝިޔާއިން 5،102 މީހުން އަލަށް ޕޮޒިޓިވްވެ، އެގައުމުން މިހާތަނަށް ޕޮޒިޓިވްވި މީހުންގެ އަދަދު 902،701 އަށް ވަނީ އަރާފައެވެ. އަދި ބަލީގައި މަރުވި މީހުންގެ އަދަދު 15،260 އަށް އަރާފައި ވެއެވެ.


Messi aa dhekolhah Lailaga in haru kashi fiyavalheh\nމެސީއާ ދެކޮޅަށް ލަލީގާއިން ހަރުކަށި ފިޔަވަޅެއް\nމެސީ އާ ބައްދަލު ކުރުމުގެ އުންމީދުގައި ބާސާގެ ޓްރެއިނިން ގުރައުންޑް ކައިރިއަށް ދިޔަ ސަޕޯޓަރު\nބާސެލޯނާގެ ޕްރީ ސީޒަންގެ މެޑިކަލްއަށް ކެޕްޓަން ލިއޮނަލް މެސީ ހާޒިރު ނުވުމުން، ލަލީގާއިން މެސީއާ ދެކޮޅަށް ހަރުކަށި ނިންމުމެއް ލަލީގާއިން ނިންމައިފި އެވެ.\nޕީސީއާރް ޓެސްޓަށް މެސީ ހާޒިރު ނުވީ، ހީލޭ ޓްރާންސްފާގެ ދަށުން ޓީމު ދޫކޮށްލުމުގެ ފުރުސަތަށް ހުރަސް އެޅިދާނެ ކަމަށް އޭނާގެ ގާނޫނީ ޓީމުން ލަފާ ދިނުމުންނެވެ. އިއްޔެ މީޑިއާގައި ދައުރު ވަމުން ދިޔައީ، މެސީ އާ ބައްދަލު ކުރުމުގެ އުންމީދުގައި ބާސާގެ ޓްރެއިނިން ގުރައުންޑް ކައިރިއަށް ދިޔަ ކުޑަ ކުއްޖެއްގެ ފޮޓޯ އެކެވެ. އެހެން ނަމަވެސް މެސީ ހާޒިރެއް ނުވި އެވެ. އެހެންވެ އެކަމާ މާޔޫސްވެ ބާސާގެ ޓްރެއިނިން ގުރައުންޑްގެ ބޭރުގައި މަގުމަތީގެ ޕޭމަންޓް މަތީގައި އެ ކުޑަކުއްޖާ އިށީންދެލައިގެން އިން ފޮޓޯ މީޑިއާގައި ވަރަށް ބޮޑަށް ވައިގައި ހިފި އެވެ.\nލަލީގާއިން އިއްޔެ ނެރެފައިވާ ބަޔާނުގައި ބުނެފައި ވަނީ، ހިލޭ ޓްރާންސްފާގައި ކުލަބު ދޫކޮށް ދިއުމުގެ ފުރުސަތު މެސީއަށް ނެތް ކަމަށެވެ. ކުލަބު ދޫކޮށްލަން އޭނާ ބޭނުންވާނަމަ ޓްރާންސްފާ ފީގެ ގޮތުގައި 700 މިލިއަން ޔޫރޯ ދައްކަން ޖެހޭނެ ކަމަށް ލަލީގާއިން ނިންމި އެވެ. އެއީ ބާސެލޯނާ އާއެކު މެސީ ހަދާފައިވާ ކޮންޓްރެކްޓްގައި އޭނާގެ ރިލީޒް ކްލޯސްގެ ގޮތުގައި ހިމަނާފައިވާ އަދަދެވެ.\nމިހާތަނަށް ބާސާއިން އެކަމާ ބެހޭގޮތުން ރަސްމީ އެއްވެސް އެއްޗެއް ބުނެފައެއް ނުވެ އެވެ. ނެރުނު ބަޔާނެއް ނެރުނީ ލަލީގައިންނެވެ. ލަލީގާއިން 700 މިލިއަން ޔޫރޯ ކަމަށް ބުނެ ބަޔާން ނެރުނު ނަމަވެސް އެވަރުގެ އަގެއް މިހާލަތުގައި ދައްކަން ނުޖެހޭނެ ކަމަށް ސްޕެއިންގެ ކަޑޭނާ ސާ ރޭޑިއޯ އިން ރިޕޯޓް ކޮށްފައި ވެއެވެ. އަންނަ ސީޒަނަކީ މެސީގެ ކޮންޓްރެކްޓްގެ ފަހު އަހަރު ކަމަށް ވުމުން 700 މިލިއަން ޔޫރޯ ވަރުގެ ބޮޑު އަގެއް ދައްކަން ނުޖެހޭނެ ކަމަށް އެ ރޭޑިއޯގައި ވާހަކަ ދެއްކި އޮފިޝަލް ވިދާޅުވި އެވެ. އޭނާ ބުނީ އެއައްވުރެ ކުޑަ އަގެއްގައި، މިވަގުތު ކުލަބު ބަދަލު ކުރެވޭނެ ކަމަށެވެ.\nބާސެލޯނާގައި 19 އަހަރުވަން ދެން ހޭދަ ކުރި، ދުނިޔޭގެ އެންމެ މޮޅު ކުޅުންތެރިޔާގެ އެވޯޑް ހަ ފަހަރު ހޯދާފައިވާ، މެސީ އެ ކުލަބު ދޫކޮށްލަން ބޭނުންވާކަން އެނގީ މިދިޔަ އަންގާރަ ދުވަހު އެވެ. ކޮންމެ ސީޒަނެއް ނިމުމަށް ފަހު ހިލޭ ޓްރާންސްފާގައި މެސީއަށް ކުލަބު ދޫކޮށްލުމުގެ އިހްތިޔަރު ލިބެ އެވެ. އެކަން ފުރިހަމަ ވާނީ ޖޫން 10 ގެ ކުރިން އެ ޓްރާންސްފާގެ ހުރިހާ ކަމެއް ނިންމުމުންނެވެ.\nކޮންޓްރެކްޓްގައި ފާހަގަ ކުރާ އެ މުއްދަތު އައިރު ފުޓްބޯޅައިގެ ހަރާކްތްތައް އޮތީ ކޮރޯނާ ވައިރަސް އާ ގުޅިގެން މެދުކަނޑާލާފަ އެވެ. ކުރިއަށް ނުގެންދެވިގެން މާޗް މަހު ހުއްޓާލި ލަލީގާ ވެސް ފެށީ ޖޫން 11 ގަ އެވެ. އެހެން ނަމަވެސް މެސީ 33، ވަނީ ޓްރާންސްފާގެ ކަންކަން މިހާރު ފުރިހަމަ ކުރުމުގެ އިހްތިޔާރު ދިނުމަށް ބާސެލޯނާ އަށް ހުށަހަޅާފަ އެވެ.


trump covid 149 in rangalhu vejje kamah white house in iulaan koffi\nޓްރަމްޕް ކޮވިޑް-19 އިން ރަނގަޅު ވެފައިވާކަން ވައިޓް ހައުސް އިން އިއުލާނުކޮށްފި\nއެމެރިކާގެ ރައީސް ޑޮނަލްޑް ޓްރަމްޕް ކޮވިޑް-19 އިން ރަނގަޅު ވެފައިވާކަން ވައިޓް ހައުސް އިން އިއުލާނުކޮށްފިއެވެ.\nޓްރަމްޕް ކޮވިޑް-19 އަށް ޕޮޒިޓިވްވެފައި ވަނީ، މި ބަލިމަޑުކަން ފެތުރޭތީ އެކުލަވާލާފައިވާ ރައްކާތެރިކަމުގެ އުސޫލުތަކާއި ޚިލާފަށް އުޅެނިކޮށެވެ. އޭނާ ބައްޔަށް ފައްސިވެފައިވާކަން އެނގުނީ އޭނާގެ އިސް އެހީތެރިއަކު މިބައްޔަށް ޕޮޒިޓިވްވުމުން ހެދި ޓެސްޓަކުންނެވެ.\nޓްރަމްޕް އަށް ކޮވިޑް-19 ޖެހުނީ މިމަހުގެ އެއްވަނަ ދުވަހުއެވެ. އޭނާ ބައްޔަށް ޕޮޒިޓިވް ވެފައިވާކަން ވައިޓް ހައުސް އިން އިއުލާނުކޮށްފައި މިވަނީ، ބަލިން ރަނގަޅުވެއްޖެ ކަމަށާއި ކެމްޕެއިން ހަރަކާތްތަކުގައި ބައިވެރިވުމަށް ތައްޔާރަށް ހުރިކަން އޭނާ ހާމަކޮށްފައި ވަނިކޮށެވެ.\nވައިޓް ހައުސް އިން ޓްރަމްޕްގެ ފިޒީޝަންގެ ބަޔާން ނެރެފައި މިވަނީ، ފްލޮރިޑާގައި ކުރިޔަށްދާ ޓްރަމްޕްގެ ކެމްޕެއިން ހަރަކާތެއް ފަށަން ކައިރިވެފައި ވަނިކޮށްވެސް މެއެވެ. އެހެންކަމުން އެ ހަރަކާތުންނާއި ކުރިޔަށް ހުރި ކެމްޕެއިން އެކިއެކި ހަރަކާތްތަކުން ޓްރަމްޕް ފެންނާނެ ކަމަށް ބެލެވެއެވެ.\nވައިޓް ހައުސްގެ ތަރުޖަމާނު، ކޭލިގް މެކަނީ މިކަން ހާމަކޮށް ކުރެއްވި ޓްވީޓެއްގައި ވަނީ، ޓްރަމްޕްގެ ފިޒީޝަންގެ ބަޔާނެއް އާންމުކުރައްވާފައެވެ. އެ ބަޔާނުގައި ޑރ. ޝޯން ކޮންލޭ ވިދާޅުވެފައި ވަނީ ޓްރަމްޕް ކޮވިޑް-19 އަށް ނައްސިވެފައިވާ ކަމަށެވެ. އެހެންކަމުން މިހާރު ޓްރަމްޕްގެ ފަރާތުން އެހެން މީހުންނަށް ބަލި ނުފެތުރޭނެ ކަމަށް އެ ބަޔާނުގައި ކޮންލޭ ވިދާޅުވެފައި ވެއެވެ.


Covid-19 jehigen Raajje in furathama faharah meehaku maruvejje | Mihaaru\nކޮވިޑް-19 ޖެހިގެން މަރުވި މީހާ މިރޭ ވަޅުލަނީ\nކޮވިޑް-19 ޖެހިގެން ރާއްޖެއިން ފުރަަތަމަ ފަހަރަށް މީހަކު މަރުވެއްޖެ\n30 އެޕްރީލް 2020 - 04:16 94 comments\nނެޝަނަލްް އިމަޖެންސީ އޮޕަރޭޝަން ސެންޓަރު (އެންއީއޯސީ) ގައި ރޭ ދަންވަރު ބޭއްވި ކުއްލި ޕްރެސް ބްރީފިންއެއްގައި ހެލްތު މިނިސްޓަރު އަބްދުﷲ އަމީން ވިދާޅުވީ އާމިނަތު އާދަމް 83، މަރުވީ ރޭ 7:10 ގައި ކަަމަށާއި އެއީ ކޮވިޑް-19 ކޭސް 126 އާ ގުޅުން ހުރި މީހެއް ކަމަށެވެ. ކޭސް 126 އަކީ "އެމްއެޗްއެފް" ކްލަސްޓާއާ ގުޅުން ހުރި މީހެކެވެ. ކޭސް 126 ގެ މީހާ ކޮވިޑް-19 އަށް ޕޮޒިޓިވްވީ މި މަހުގެ 24 ގަ (މިދިޔަ ހުކުރު ދުވަސް) އެވެ. އެއީ އުމުރުން 52 އަހަރުގެ ދިވެއްސެކެވެ.\nމިނިސްޓަރު އަމީން ވިދާޅުވި ގޮތުގައި ކޭސް 126 އާ ގުޅުން ހުރުމުން އާމިނަތުގެ ސާމްޕަލް ނަގާފައި ވަނީ މިދިޔަ ހޯމަ ދުވަހުގެ ރޭ ފަތިހުގެ ވަގުތެއްގައި ކަމަށް ވިޔަސް އޭނާ މަރުވި އިރު ޓެސްޓްގެ ނަތީޖާ އޮތީ ނުލިބި އެވެ.\n"މިއަދު ހަވީރު، އިރު އޮއްސުނު އިރު ނޭވާލާން އުނދަގޫ ވެގެން އެ މައުލޫމާތު ކަމާބެހޭ ފަރާތްތަކަށް ލިބިގެން ހޮސްޕިޓަލަށް ގެންދެވުނު އިރު ނިޔާވެފައި އޮތް ކަމަށް އަޅުގަނޑުމެންނަށް މައުލޫމާތު ލިބިފައި ވަނީ،،" އަމީން ވިދާޅުވި އެވެ.\nއާމިނަތާއި އާއިލާއަށާއި އެކުވެރިންނަށް މިނިސްޓަރު ތައުޒިޔާ ވިދާޅުވި އެވެ.\nމަރުވި މީހާގެ ޖަނާޒާގެ ކަންތައްތައްތަކުގެ ތަފްސީލް ދެއްވަމުން އަމީން ވިދާޅުވީ ހިނެވުމުގެ ކަންތައް ކުރިއަށް ގެންދިޔައީ އެކަމަށް ތަމްރީނު ވެފައިވާ އަންހެން ސިފައިން ކަމަށެެވެ. އެއީ މިކަމަށް ފުރިހަަމައަށް ތައްޔާރުވެފައިވާ ސިފައިން ކަމަށް ވެސް އޭނާ ވިދާޅުވި އެވެ.\nކޮވިޑް-19 ފެތުރުން ކޮންޓްރޯލް ކުރުމަށް ހެލްތު ޕްރޮޓެކްޝަން އެޖެންސީން ކުރާ މަސައްކަތަށް ލަފާދޭ ޓެކްނިކަލް އެޑްވައިޒަރީ ގްރޫޕް (ޓެގް)ގެ ލީޑަރު ޑރ. އަލީ ލަތީފް ވިދާޅުވި ގޮތުގައި ކޮވިޑް-19 ޖެހިގެން ރާއްޖޭގައި ހާލު ބޮޑުވާ މީހުންގެ ރޭޓް ދުނިޔޭގެ އެހެން ގައުމުތަކާ އަޅާ ބަލާއިރު އަދި އެހާ މައްޗެއް ނޫނެވެ.\n"އަޅުގަނޑުމެން އައިސީޔޫގައި އެޑްމިޓްކޮށްފައި އަދި މި ވަނީ ފަސް ޕޭޝަންޓުން. އަދި އިރާދަކުރެއްވިއްޔާ މި ފަސް ޕޭޝަންޓުންގެ ހާލުވެސް ރަނގަޅު. އެހެން ނަމަވެސް ތިޔަ ބޭފުޅުންނަށް އެނގިވަޑައިގެންނަަވާނެ ކޯވިޑް-19 ޖެހިގެން ކޮންޕްލިކޭޝަން އަށް އަންނަ މީހުންގެ އިތުރު ބަލިތައް ހުރޭ،" ޑރ. އަލީ ލަތީފް ވިދާޅުވި އެވެ.\n"އޭގެ ތެރޭގައި ހަކުރުބަލި ހުންނަންޏާ، ލޭމައްޗަށް ދަންޏާ، އަދި އެހެން ނޫނީ ކިޑްނީގެ ބަލި އަދި ފުއްޕާމޭގެ ބަލިތައް ހުންނަންޏާ ކޯވިޑް-19 ޖެހުމަށް ފަހުގައި އިތުރަށް ބަލި ބޮޑުވެ، ފުރާނަަ ގެއްލިގެން ދާފަދަ ކަމެއް ދިމާވެދާނެ."\nރޭ މަރުވި މީހާ އަކީ ކޮވިޑަށް ޕޮޒިޓިވްވި ބަޔަކާ ގުޅުން އޮވެެގެން މޮނިޓަރިން އަށް ލާފައިވާ ގެއެއްގައި ދިރިއުޅުނު މީހަކަށް ވާއިރު އޭނާގެ ބަލި ބޮޑުވުމުން ހޮސްޕިޓަލަށް ގެންދިއުން ލަސްވުން ފަދަ އިހުމާލެއް އޮތް ކަމަށް ގަބޫލުކުރައްވަންތޯ ނޫސްވެރިއަކު ސުވާލު ކުރުމުން އަމީން ވިދާޅުވީ އެފަދަ ކަމެއް އޮތްކަމުގެ މައުލޫމާުތު ޕްރެސް ބްރީފިން ފެށި އިރު ލިބިވަޑައިގެންފައި ނެތް ކަމަށާއި އެ މައުލޫމާތު ސާފުކުރެއްވުމަށް ފަހު ހާމަކުރައްވާނެ ކަމަށެވެ.\nފަރުވާ ދިނުން ލަސްވީ ޓެސްޓްގެ ނަތީޖާ ލިބުން ލަސްވުމާއި ފަރުވާ ލަސްވެގެންތޯ ސުވާލު ކުރުމުން ޑރ. އަލީ ލަތީފް ވިދާޅުވީ ދޭން ޖެހޭ ވަކި ހާއްސަ ފަރުވާއެއް ނުދެވި ލަސްވެފައި ނުވާ ކަމަށެވެ. އެކަމަކު އޭނާ ވިދާޅުވި ގޮތުގައި އާމިނަތުގެ ބަލި ބޮޑުވީ އިއްޔެ ހެނދުނު ކަމަށް މައުލޫމާތު ލިބުނު ކަމަށެވެ. އެހާ ހިސާބުން ހޮސްޕިޓަލަށް ގެންދިޔަކަމަށް ވިދާޅުވާން އުޅުއްވާފައި އޭނާ ވަޑައިގެންނެވީ އެހެން ވާހަކަ އަކަށެވެ. އެގޮތުން ވިދާޅުވެ ދެއްވީ ކޮވިޑްގައި ބަލި ބޮޑުވުމުން ފެންނަ އަލާމާތްތަކެކެވެ.\nމިރޭގެ މީޑިއާ ބްރީފިންގައި ޑރ. އަލީ ލަތީފް ނޫސްވެރިއެއްގެ ސުވާލަކަށް ޖަވާބު ދެއްވަނީ.\n"މިއަދުގެ ހެނދުނު ކަމަށް ބަލިވީ އަޅުގަނޑުމެންނަށް އެނގިފައި އޮތީ އެހާ ހިސާބުން ހޮސްޕިޓަލަށް ގެންގޮސްފައި، މި ދެެންނެވީ، ގިނަ ފަހަރަށް މިދިމާވާ ސަބަބަކީ ނޭވާ ކުރުވުން، ހުން އައުން ކެއްސުން، އެހެން ވެއްޖެއްޔާ މިއަކަށް ނޯވޭ ވަކި ޚާއްސަ ފަރުވާއެއް،" ޑރ. އަލީ ލަތީފް ވިދާޅުވި އެވެ.\nއޭނާ ވިދާޅުވީ އިތުރަށް ހާލަތު ގޯސްވެއްޖެ ނަަމަ ހޮސްޕިޓަލަށް ގެންގޮސްގެން ދޭ ފަރުވާ އަކީ އައިވީ ފްލުއިޑް ދިނުމާއި އޮކްސިޖަން ދިނުމާއި ބައެއް ހާލަތްތަކުގައި އެންޓިވައިރަލް ދިނުން ކަަމަށެވެ.\n"އެހެންވީމާ އަޅުގަނޑަކަށް ހިއެއް ނުވޭ އިނގޭތޯ މި ޕާޓިކިއުލާ ޕޭޝަންޓްގައި އެ ކަހަލަ ފަރުވާއެއް ނުދެވިގެން ދިޔައީ ކަމަކަށް،" އޭނާ ވިދާޅުވި އެވެ.\nކޮވިޑް-19 އަށް ޕޮޒިޓިވްވި މީހުންނާ ގުޅުން ހުންނަ ގެތައް މޮނިޓަރިންއަށް ލާ ހިސާބުން އެޗްޕީއޭ އިން އެ ގެތަގުގެ ނަންތައް މިހާރު އިއުލާނުކުރެ އެވެ. އެގޮތުން އާމިނަތު ދިރިއުޅުނު ގެ މޮނިޓަރިން އަށް ލީ ކަމަށް އެޗްޕީއޭގެ އިއުލާނުން ފެންނަން އޮތީ މި މަހުގެ 22 އެވެ. އެކަމަކު އޭނާގެ ސާމްޕަލް ނެގީ 27 ވަނަ ދުވަހުގެ ރޭ ދަންވަރުކަން ރޭގެ ޕްރެސް ބްރީފިންގައި ދިން މައުލޫމާތުން އެނގެ އެވެ.\nމަރުވި މީހާގެ ގެ މޮނިޓަރިން އަށް ލީ ދުވަހާއި އޭނާ އަށް ފަރުވާދޭން މަސައްކަތް ކުރި ގޮތުގެ ޓައިމްލައިން ހޯދަން ނޫސްވެެރިން ތަކުރާރުކޮށް ސުވާލު ކުުރުމުން މިނިސްޓަރު އަމީން ވިދާޅުވީ ކަށަވަރު މައުލޫތު ފަހުން ދެއްވާނެ ކަމަށެވެ.\n"އެ މައުލޫމާތުތައް ކަށަވަރުކޮށްފައި ނޫނިއްޔާ ތިޔަ ބޭފުޅުންނަށް އެ ގަޑިތަކާ އެއްޗެހި ނުދަންނަވަން ވެގެން އަޅުގަނޑުމެން މި ދަންނަވަނީ ވަކި ގަަޑިއެއް ނުދެންނެވޭނޭ،" އޭނާ ވިދާޅުވި އެވެ.\nމަރުވި މީހާގެ އާއިލާގެ ބައެއް މީހުން ސޯޝަލް މީޑިއާގައި އެޗްޕީއޭ އަށް އިހުމާލުގެ ތުހުމަތު އަޅުވާފައިވެ އެވެ.\nރާއްޖޭން މިހާތަނަށް 280 މީހަކަށް ވަނީ ކޮވިޑް-19 ޖެހިފަ އެވެ.\nއިތުރު ލިޔުންތައް ސިއްހަތު މަރު ހެލްތު ޕްރޮޓެކްޝަން އެޖެންސީ އަބްދުﷲ އަމީން، ހެލްތު މިނިސްޓަރު ސިއްހީ ކުއްލި ނުރައްކަލުގެ ހާލަތު ޑރ. އަލީ ލަތީފް ބަލިތައް


އޭޒޯން ލައިސަންސް ބިން ފެހިކުރުމުގެ ޕްރޮގްރާމެއް ހިންގައިފި – Official Website of Secretariat of the Faadhippolhu Atoll Counci\nއޭޒޯން ލައިސަންސް ބިން ފެހިކުރުމުގެ ޕްރޮގްރާމެއް ހިންގައިފި\nއޭޒޯން ލައިސަންސް ބިން ފެހިކުރުމުގެ ޕްރޮގްރާމެއް ފާދިއްޕޮޅު އަތޮޅު ކައުންސިލުގެ ފަރާތުން ހިންގާފިއެވެ. މިޕްރޮގްރާމް ހިންގާފައިވަނީ 06 އޭޕްރީލް 2018ވީ ހުކުރު ދުވަހު އޭޒޯން ލައިސަންސް ބިމުގައެވެ. މިޕްރޮގްރާމްގައި ޖުމްލަ 29 ގަސް ބިމުގައި އިންދާފައިވެއެވެ.\nމިމަސައްކަތުގައި ފާދިއްޕޮޅު އަތޮޅު ކައުންސިލްގެ މުވައްޒަފުންނަށް އެހީތެރިވުމަށް ނައިފަރުގައި ފެނާނަރުދަމާގެ މަސައްކަތް ކުރަމުންދާ އިންޑިއާގެ ލަކީ އެކްސްޕޯޓް ކުންފުނީގެ ފަރާތުން ވަރަށްބޮޑު އެހީތެރިކަމެއް ފޯރުކޮށްދީފައިވެއެވެ. މިގޮތުން ގަސްޖެހުމަށްޓަކައި ވަޅުކޮނެ އަދި ފަސްއަޅައިދީފައިވަނީ އެފަރާތުން ނައިފަރުގައި އޮޕަރޭޓްކުރާ ކުޑަ އެކްސްކަވޭޓަރަކުންނެވެ.\nއެޒޯން ލައިސަންސް ދޫކުރުމަށް ޕްރެކްޓިކަލް ޓެސްޓް ހެދުމަށް ފާދިއްޕޮޅު އަތޮޅު ކައުންސިލުން ތަރައްޤީކޮށްފައިވާ ބިން އިތުރަށް ހިތްފަސޭހަކޮށްކުރުމުގެ ވިސްނުން ފާދިއްޕޮޅު އަތޮޅު ކައުންސިލުން ގެންގުޅުއްވައެވެ. މިގޮތުން ބިން ފެހިކުރުމާއި މީހުން ހިތްހަމަޖައްސާލުމަށް މަޑުކޮށްލާ އިށީދެލާނެ ފަދަ ގޮނޑިތައް ބިމުގައި ޖެހުންވެސް ހިމެނެއެވެ. ބިން ތަރައްޤީ ކުރުމުގެ މަސައްކަތްތަކުގެ ތެރެއިން މިވަގުތު ކުރެވެމުންދަނީ ބިމުގައި ލައިޓްޖަހައި ދިއްލުމުގެ މަސައްކަތެވެ. މިގޮތުން އެމަސައްކަތް ހަވާލުކުރާނެ ކޮންޓްރެކްޓަރެއް ހޯދުމުގެ މަސައްކަތް މިހާރުދަނީ ކުރެވެމުންނެވެ.\nފާދިއްޕޮޅު އަތޮޅު ތަރައްޤީ ޕްލޭނުން ޙާޞިލްވަމުންދާ މިންވަރު (މާރިޗު، އޭޕްރީލް 2019)\nޅ. އަތޮޅުކައުންސިލްގެ 27 ވަނަ ޤުރްއާން ކިޔެވުމުގެ މުބާރާތަށް އިނާމު ހުށަހެޅުމުގެ ފުރުޞަތު ހުޅުވާލުން\nޅ އަތޮޅު ކައުންސިލްގެ 27 ވަނަ ޤުރުއާން މުބާރާތް\nފާދިއްޕޮޅު ވޮލީލީގު 2019 ބައިވެރިވުމުގެ ފުރުޞަތު ހުޅުވާލުން\nއެއްގަމު ލައިސަންސް ދޫކުރުމަށް ބޭނުންވާ އެގްޒަމިނަރ ހޯދުމާއިބެހޭ


Zakaathaai gulhey suvaalaai Javaabu: Dr. Shaheem ޒަކާތާއި ގުޅޭ ސުވާލާއި ޖަވާބު: ޑރ.ޝަހީމް – Ilm Zakaathaai gulhey suvaalaai Javaabu: Dr. Shaheem\nޒަކާތާއި ގުޅޭ ސުވާލާއި ޖަވާބު: ޑރ.ޝަހީމް\nބަނޑުގައި އޮންނަ ދަރިފުޅު މަތިން ފިޠުރު ޒަކާތް ނެރެން ޖެހޭނެތަ؟\nގާތްގަނޑަކަށް މިމައްސަލައަކީ އިޖްމާޢުމައްސަލައެވެ. ޢިލްމުވެރިންގެ ރައުޔަކީ ބަނޑުގައި އޮންނަ ދަރިފުޅު މަތިން ފިޠުރު ޒަކާތް ނެރުމަކީ ވާޖިބުކަމެއް ނޫންކަމުގައެވެ. އެކަމަކު އެއީ މުސްތަޙައްބު ކަމެކެވެ.\nދެމަފިރިން އެކަކު އަނެކަކަށް ފިޠުރު ޒަކާތް ނެރެވިދާނެތަ؟\nއަނބިންނާއި ދަރިންގެ މަތިން ފިޠުރު ޒަކާތް ދެއްކުން ވާޖިބުވެގެންވަނީ ފިރިމީހާގެ މައްޗަށެވެ. ނަމަވެސް އަނބިމީހާ ހެޔޮ ހިތުން އިޚްލާޞްތެރިކަމާއިއެކު އެކަން ކޮށްދީފި ނަމަ އެއީ އެއްވެސް މައްސަލައެއް ނޫނެވެ. އެއޮތީ އެކަން ފުރިހަމަކުރެވިފައެވެ. އަނބިދަރިން މަތިން ޒަކާތް ނެރުން ފިރިމީހާއަށް ލާޒިމުވެގެންވެއެވެ. އެކަމު ބާލިޣުވެ، އަމިއްލަ ފައި މައްޗަށް ތެދުވެ، އުޅޭ ކުދިންގެ މަތިން ޒަކާތް ނެރޭކަން ނުޖެހޭނެއެވެ. ވަޒީފާއަށް ނުދާ ބައެއް ފިރިން ތިބެއެވެ. މިފަދަ ޙާލަތުގައި، ދެމަފިރިން އެއްބަސްވާނަމަ،އަނބިމީހާފިރިމީހާގެމަތިންޒަކާތްދެއްކިދާނެއެވެ.\nފިޠުރު ޒަކާތާއި މުދަލު ޒަކާތާއި ހުރި ތަފާތު\n– މުދަލު ޒަކާތްނުދިން މީހާގެ އަތުން ގަދަކަމުން ޙާކިމަށް ޒަކާތް ނެރެވެއެވެ. – މުދަލު ޒަކާތަކީ ކީރިތި ޤުރުއާނުގެ ޤަޠްޢީ ދަލާލަތުން އިސްލާމްދީނުގެ ރުކުނެކެވެ. –\nފިޠުރު ޒަކާތަކީ ވާޖިބެކެވެ. ފިޠުރު ޒަކާތް ޝަރުޢުކުރެއްވުމުގައި މަތިވެރި ޙިކްމަތްތަކެއްވެއެވެ. އޭގެ ތެރޭގައި:\n(1) ބޭކާރު ވާހަކަތަކާއި ހަޑި ހުތުރު ފާޙިޝް ބަސްތަކުން ރޯދަވެރިޔާ ތާޙިރުކުރެއްވުން.\n(2) އެއީ މިސްކީނުންނަށްވާ ކެއުމެއް ކަމުގައި ލެއްވުން. އޭގެ ސަބަބުން ޢީދު ދުވަހު މީސްތަކުންގެ ގާތުން ސަލާންޖަހަން ނުޖެހި، މުއްސަނދިންނާއެކު ޢީދުގެ އުފަލުގައި މިސްކީނުންވެސް ބައިވެރިވެވޭނެއެވެ.\nފިޠުރު ޒަކާތް ނެރުން ވާޖިބުވުމުގެ ވަގުތަކީ، ފިޠުރު ޢީދު ވިލޭރެއަށް އިރު އޮއްސުމެވެ. ޢުޛުރަކާއިނުލާ ޢީދުނަމާދަށްވުރެ ފަސްކުރުމަކީ މަކްރޫހަކަމެކެވެ. ޢީދު ދުވަހުގެ އިރުއޮއްސުމަށް ދާންދެން ފަސްކުޅައުމަކީ ޙަރާމް ކަމެކެވެ.\nމުދަލު ޒަކާތް ނެރުން\nޙިއްޞާއިން ޒަކާތް ނެރޭނީ ކިހިނެއް؟\nހިއްސާގެ ޒަކާތް ނެރުން ވާޖިބުވާ ފަރާތަކީ، ހިއްސާތަކުގެ ވެރިފަރާތެވެ. ހިއްސާދާރުންގެ ވަކީލުންގެ ހައިސިއްޔަތުން، ކުންފުނި ހިންގާ މީހުން ހިއްސާގެ ޒަކާތް ނެރެން ޖެހޭނެ ކަމަށް، ކުންފުނީގެ އަސާސީ ޤަވާޢިދުގައި ބުނެފައި ވާނަމަ، ނުވަތަ ކުންފުނީގެ ޢާއްމު ބައްދަލުވުމުގައި މި ގޮތަށް ނިންމައިފިނަމަ، ނުވަތަ ޤައުމުގެ ޤާނޫނުގައި ކުންފުނިތަކުން ޒަކާތް ނެރެން ލާޒިމު ކުރުވާނަމަ، ނުވަތަ ހިއްސާގެ ވެރިފަރާތުން ކުންފުނީގެ އިދާރާގައި އެކަން އެދިއްޖެނަމަ، އެކަން ކުރަން ޖެހޭ ފަރާތަކީ ކުންފުނި ހިންގުމާ ހަވާލުވެގެން ތިބި މީހުންނެވެ. އެއްވެސް ސަބަބަކާ ހުރެ ކުންފުނިން ޒަކާތް ނުނެރެފިނަމަ، ހިއްސާދާރުންގެ މައްޗަށް އެ މީހުންގެ ޒަކާތް ނެރުން ވާޖިބުވެއެވެ.\nވިޔަފާރި މުދާ އަގު ކުރާނީ ކިހިނެއް؟\nވިޔަފާރި މުދަލުން ޒަކާތް ނެރުމަށް ޓަކައި އެންމެ ފުރަތަމަ ވިޔަފާރީގެ ސްޓޮކު ނަގާނީއެވެ. އެއަށްފަހު ހުރިހާ މުދަލެއްގެ އަގު އެ ވަގުތު ބާޒާރުގައި އެ މުދަލެއް ވިއްކާ އަގުން އަގު ކުރާނީއެވެ. އެއަށްފަހު އެއަށް އެތަނުގައިހުރި ފައިސާއެއް އެއްކުރާނީއެވެ. ދެން ފަހުން އަދާކުރާގޮތަށް ދޫކޮށްފައިވާ ފައިސާގެ ތެރެއިން ލިބޭނެކަން ޔަގީންވާ ފައިސާ އެއްކުރާނީއެވެ. ދެން މި އެއްޗެހީގެ ޖުމްލައިން ފިހާރައިގެ ދަރަނިތައް ކަނޑާނީއެވެ. އިސްވެދިޔަމަގުން ވިޔަފާރި މުދާ އަގުކޮށް ބަލާއިރު ނިޞާބު ހަމަވާނަމަ، އެއިން ޒަކާތަށް ނެރެން ޖެހޭނީ ސާޅީސްބައިކުޅަ އެއްބައެވެ. އެއީ 2.5%އެވެ.\nމިސާލަކަށް ފިހާރައިގެ ސުޓޮކުގައި ހުރި މުދަލުގެ އަގަކީ 5000، ފިހާރައިގެ ބޭންކު އެކައުންޓްގައި ހުރީ 5000، ފިހާރައިގެ ތިޖޫރީގައި ހުރީ 5000، ދެން ފިހާރައިގެ ދަރަނީގެ ގޮތުގައި އޮތީ 1000. އެހެންވީމާ 5000+5000+5000-1000 =14000 ޒަކާތުގެ ގޮތުގައި ދައްކަންޖެހޭނީ (14000*2.5%)\nޒަކާތް ދައްކާއިރު އަސްލަކީ ދަރަނިވެރިޔާގެ މުދަލުން ދަރަނި ކެނޑުމަށްފަހު ޒަކާތްދެއްކުމެވެ. އެހެންނަމަވެސް އެދަރަންޏަކީ ކަނޑައެޅިފައިވާ މުއްދަތަކުން ދައްކަމުންދާ ދަރަންޏެއްނަމަ އެދަރަނި މުދަލުން ނުކަނޑައި ޒަކާތްދެއްކުން ރަނގަޅުކަމަށް މިހާރުގެ ބައެއް ޢިލްމުވެރިން ވިދާޅުވެއެވެ.\nސެކިޔުރިޓީ ޑެޕޮސިޓްއިން ޒަކާތް ނެރެން ޖެހޭނެތަ؟\nސެކިޔުރިޓީ ޑެޕޮސިޓްއިން ޒަކާތްދެއްކުމާއި މެދު ޢިލްމުވެރިންގެ މެދުގައި ޚިޔާލުތަފާތުވެފައިވެއެވެ. ޖުމްހޫރު ޢިލްމުވެރިން ވިދާޅުވަނީ ސެކިޔުރިޓީ ޑެޕޮސިޓްއިން ޒަކާތްދައްކާކަށް ނުޖެހޭ ކަމުގައެވެ. އެއީ ދެސަބަބަކާއި ހުރެއެވެ. ފުރަތަމަ ސަބަބަކީ ސެކިޔުރިޓީ ޑެޕޮސިޓްގެ ގޮތުގައި އަތަށް އަރާނެ ވަރު ނޭނގޭތީއެވެ. ދެވަނަސަބަބަކީއެއީލިބޭނެއެއްޗެއްކަމުގައިޔަޤީންނުވާތީއެވެ.\nމިސާލަކަށް އަޙުމަދު އެޕާރޓްމެންޓެއް ހިފުމަށްފަހު 60،000ރ ޑިޕޮސިޓްގެ ގޮތުގައި ގޭގެ ވެރިފަރާތަށް ދެއްކީ. އެ 60،000ރ ގޭގެ ވެރިފަރާތުގެ އަތުގައި ހުންނަތާ އަހަރެއްވީ. ޙަނަފީ މަޒުހަބުގެ ޢިލްމުވެރިން ވިދާޅުވަނީ މިޙާލަތުގައި އަޙުމަދު، އެ ސެކިއުރިޓީ ޑިޕޮސިޓް އިން ޒަކާތް ދައްކަން ޖެހޭނެ. އެހެން ނަމަވެސް ޖުމްހޫރު ޢިލްމުވެރިން ވިދާޅުވަނީ އެގޮތަށް ސެކިއުރިޓީ ޑިޕޮސިޓަށް ބަހައްޓާ ފައިސާއިން ޒަކާތް ދައްކަން ނުޖެހޭނެ. މި މައްސަލައިގައި މެޖޯރިޓީ ޢިލްމުވެރިންގެ ރަޢުޔު ބިނާވެފައިވަނީ މައިގަނޑު2ސަބަބެއްގެ މައްޗަށް. ފުރަތަމަ ސަބަބަކީ، ސެކިއުރިޓީ ޑިޕޮސިޓްގެ ގޮތުގައި އަތަށް އަރާނެވަރު ނޭނގޭތީ. އޭގައި ބައެއް ފަހަރު ގޭގެ ވެރި ފަރާތުން ކުލީގެ މުއްދަތު ނިމުމުން ގެ ޗެކްކޮށްފައި އެކި ތަންތަން ހުރީ ހަލާކުވެފައޭ ބުނެ، ކުއްޔަށް އުޅުނު މީހުންނަށް ސެކިއުރިޓީ ޑިޕޮސިޓް ނުދީ ވެސް ހިފަހައްޓާ. އަނެއްބައި ފަހަރު އަނބުރާ ދެނީ، ސެކިއުރިޓީ ޑިޕޮސިޓްގެ ދެބައިކުޅަ އެއްބައި. މެޖޯރިޓީ ޢިލްމުވެރިން ދައްކަވާ އަނެއް ސަބަބަކީ، ސެކިއުރިޓީ ޑިޕޮސިޓް އަލުން އަނބުރާ ލިބޭނެކަމުގެ ޔަޤީންކަން ނެތުން. ދެން އުފެދޭ ސުވާލަކީ ސެކިއުރިޓީ ޑިޕޮސިޓް އަލުން އަނބުރާ ލިބޭ ޙާލަތުގައި ކަންތައް ކުރާނީ ކިހިނެއް ތޯ؟ މިފަދަ ޙާލަތުގައި ސެކިއުރިޓީ ޑިޕޮސިޓް އިން ޒަކާތް ނެރޭނީ 1 އަހަރަށް. ކުރިން މިސާލަށް ބަލައިލަމާ ހިނގާ. އަޙްމަދު5އަހަރުދުވަހު އެޕާރޓްމެންޓްގައި އުޅެފައި ރަށަށް ބަދަލުވާން ނިންމުމުން އެގޭގެ ވެރިފަރާތުން އަޙްމަދު ބެހެއްޓި ސެކިއުރިޓީ ޑިޕޮސިޓްގެ ތެރެއިން 40،000ރ އަޙުމަދަށް ދިން. އެހެން ވީމާ މި ޙާލަތުގައި އަޙުމަދު ސެކިއުރިޓީ ޑިޕޮސިޓް އިން ޒަކާތް ދައްކަން ޖެހޭނީ %2.5*40،000\n﴿خُذْ مِنْ أَمْوَالِهِمْ صَدَقَةً﴾ [التوبة: 103] މާނައީ: “އެމީހުންގެ މުދަލުން ޞަދަޤާތެއް ކަލޭގެފާނު ނަންގަވާށެވެ.”\nއަދި ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. «أَنَّ اللَّهَ افْتَرَضَ عَلَيْهِمْ صَدَقَةً فِي أَمْوَالِهِمْ تُؤْخَذُ مِنْ أَغْنِيَائِهِمْ وَتُرَدُّ عَلَى فُقَرَائِهِمْ» [متفق عليه] މާނައީ: “ހަމަކަށަވަރުން ﷲ ތަޢާލާ އެބައިމީހުންގެ މައްޗަށް އެބައިމީހުންގެ މުދަލުން ޒަކާތް ފަރުޟު ކުރެއްވިއެވެ. އެމީހުންގެ މުއްސަދިންގެ އަތުން ނެގެއެވެ. އަދި ފަޤީރުންނަށް ރައްދު ކުރެވެއެވެ.”


Professor Ugail ge Hadhiyaa: Helifelive ulhumaai kasrathukurun | Mihaaru\nމަޣްރިބް · 18:21\nއެލައިޑުން 2010 ވަނަ އަހަރު ބޭއްވި ލައިފް އެންޑް ހެލްތް ފެސްޓިވަލް: މިއަހަރުގެ ފެސްޓިވަލް އޮތީ ރަސްފަންނުގައި. -- ފޮޓޯ: އެލައިޑް\nޕްރޮފެސަރު އުގެއިލްގެ ހަދިޔާ: ހެލިފެލިވެ އުޅުމާއި ކަސްރަތުކުރުން\n05 ޖުލައި 2016 - 09:24\nބައެއް ފަރާތްތަކުން ގަބޫލުކުރާ ގޮތުގައި ކަސްރަތު ކުރުމުގެ ބޭނުމަކީ މީހާގެ ބަރުދަން ލުއިކުރުމާއި ހަށިގަނޑުގެ މަސްތައް ވަރުގަދަކޮށް، މީހާގެ ބާރުގަދަ ކުރުމެވެ. ނަމަވެސް ކަސްރަތު ކުރުމުން ލިބޭ ހަމައެކަނި ފައިދާއަކީ އެއީއެއް ނޫނެވެ. ގިނައިން ހެލިފެލިވެ އުޅެ، ގަވާއިދުން ކަސްރަތު ކުރުމަކީ، އިންސާނާ ތަފާތު ބަލިމަޑުކަކުން ސަލާމަތްވެ، ދުޅަހެޔޮ ސިއްހަތެއްގައި ހުރުމުގެ ބިންގަލެއް ވެސް މެ އެވެ.\nދުޅަހެޔޮ ސިއްހަތެއްގައި ދުނިޔޭގައި ގިނަ ދުވަހު ހުރުމަށް ގަވާއިދުން ކަސްރަތު ކުރުން ނުވަތަ ގިނައިން ހެލިފެލިވެ އުޅުމަކީ ވަރަށް މުހިއްމު ކަމެކެވެ. ނަމަވެސް ގަވާއިދުން ކަސްރަތު ކުރުމަކީ ގިނަ މީހުންނަށް އެހާ ފަސޭހަ ކަމެއް ނޫނެވެ.\nއެމެރިކާގެ ސައިންސްވެރިން 16،000 ފިރިހެނުން ބައިވެރިކޮށްގެން ހަތް އަހަރާއި ހަ މަސް ދުވަހުގެ މުއްދަތަކަށް ކުރިއަށް ގެންދިޔަ ދިރާސާއަކުން ދައްކާ ގޮތުގައި ގަވާއިދުން ކަސްރަތު ކުރާ މީހުން އަވަހަށް މަރުވުމުގެ ފުރުސަތު 50 އާއި 70 ޕަސެންޓާ ދެމެދުގެ ނިސްބަތަކަށް ދަށް ކަމަށް ހާމަވެފައިވެ އެވެ. މި ދިރާސާ ކުރި ދިރާސާވެރިން އިތުރަށް ބުނެފައި ވަނީ ގަވާއިދުން ކަސްރަތު ކުރާ މީހުންގެ ހަށިގަނޑުގައި ކޮލެސްޓްރޯލްގެ މިންވަރު ރަނގަޅު ވަރެއްގައި ހިފެހެއްޓެން މަގުފަހި ކޮށްދޭ ކަމަށެވެ. މީގެ އިތުރުން، އިޓަލީގައި ސައިންސްވެރިން ކޮށްފައިވާ އެހެން ދިރާސާއަކުން ހާމަވެފައިވާ ގޮތުގައި ގަވާއިދުން ކަސްރަތު ކުރާ މީހުންނަށް ހަނދާން ނެތޭ ބަލި ފަދަ މައްސަލަތަކުން ދުރުވެ އެވެ.\nކުރީ ޒަމާނުގައި ނަމަ ކާބޯތަކެތި ހޯދުން ފަދަ ކަންކަމުގައި ބޮޑެތި ތަކުލީފުތަކާ ކުރިމަތިލާން ޖެހެ އެވެ. ޚާއްސަކޮށް، ރިޔަލު ދޯނީގައި ކުރި މަސްވެރިކަމާއި ރައިވެރިކަމާއި އޮޅުއަލަ ހެއްދުން ފަދަ ދަނޑު ގޮވާން ކުރުމަކީ އޭރު ރާއްޖޭގައި އާންމު ކަމެކެވެ. އަދި އެ މަސައްކަތްތަކަކީ ހަށިގަނޑަށް ލިބޭ ކަސްރަތުގެ ބަޔަކަށް ވެސް އޮންނަނީ ވެފަ އެވެ.\nމީގެ ތިރީހަކަށް ހާސް އަހަރު ކުރިން، މާ ގިނަ ކަންތައްތަކެއް އިންސާނުންނަށް ދަސްވެފައި ނުވާ ގަދީމީ ޒަމާނުގައި، ދުރު ތަންތަނަށް ހިނގާފައި ދިއުމާއި ކާނާ ހޯދުމަށް ކިތަންމެ ބުރަ މަސައްކަތެއް ކުރަން ޖެހުނު ނަމަވެސް އެއީ މާ ބޮޑު ކަމަކަށް އެމީހުން ނުދެކެ އެވެ.\nދިރިހުރުމަށް ބޭނުންވާ ކާނާ ހޯދުމަށާއި، ދިމާވެދާނެ ނުރައްކަލަކުން ސަލާމަތްވުމަށާއި އަދި ޖަންގަލީގައި އުޅޭ އެހެނިހެން ބިޔަ ޖަނަވާރުތަކުގެ ޝިކާރައަކަށް ނުވެ ސަލާމަތްވާން ދުވެ ހެދުމާއި، ދުރު ހިސާބުތަކަށް ހިނގާފައި އުޅުމަކީ އެ ޒަމާނުގެ މީހުންނަށް މާ ބޮޑު ކަމެއް ނޫނެވެ. އެހެންކަމުން، އެފަދަ ގޮތްގޮތުން އޭރު އެމީހުންގެ ހަށިގަނޑަށް ބޭނުންވާ ހެލިފެލިވުމާއި ކަސްރަތު ގަވާއިދުން ލިބެ އެވެ. ހަމަ އެހެންމެ، މި ޒަމާނުގައި މީހުން ކަސްރަތު ކުރަން ފަށައިގަތުމަށް ބޭނުންވާ ހިތްވަރާއި ގަވާއިދުން ދިރިއުޅުމުގެ ބައެއްގެ ގޮތުގައި ކަސްރަތު ކުރުން އާދަކުރަން އެމީހުން އަޒުމު ކަނޑައަޅާކަށް ވެސް ނުޖެހެ އެވެ. ކުރީ ޒަމާނުގައި ނަމަ ކާނެ ނުވަތަ ބޯނެ މާ ގިނަ އެއްޗެހި ނެތުމުން އެމީހުންގެ ދުވަހުގެ ހަތަރުދަން ކާބޯތަކެތި ހޯދުމުގައި، ހައިކަންމަތީ ތިބެ އަވަދިނެތި ބުރަކޮށް މަސައްކަތް ކުރެ އެވެ.\nމި ޒަމާނުގައި، ގަވާއިދުން ކަސްރަތު ކުރުމަކީ ބައެއް ފަރާތްތަކަށް އުނދަގޫ ކަމަކަށް ވިޔަސް، މިއީ ޒަމާނީ ވަސީލަތްތަކުގެ އެހީގައި ވަރަށް ފަސޭހައިން ކުރެވެން ވެސް އޮތް ކަމެކެވެ. މިފަދަ ވަސީލަތްތަކުގެ އެހީގައި ކަސްރަތު ކުރަން ފެށުމުން އިސާހިތަކު ނަތީޖާ ނެރެވޭތަން ވެސް ފެނެ އެވެ\nކޮންމެއަކަސް، ގަބޫލުކުރަން ޖެހޭ ހަގީގަތަކީ ޒަމާން ބަދަލުވިއެއް ކަމަކު އިންސާނާގެ ހަށިގަނޑުގައި ގުދުރަތީ ގޮތުން ލައްވާފައިވާ ނިޒާމުތަކަށް ބަދަލު އައިސްފައި ނުވާ ކަމެވެ.\nކުރީ ޒަމާނެކޭ އެއްފަދައިން އިންސާނާގެ ހަށިގަނޑުގެ ގުނަވަންތައް މަސައްކަތް ކުރަނީ އެއް ގޮތަކަށެވެ. އެހެންކަމުން، އެ ޒަމާނުގެ މީހުން ގައިން ދާ އޮހޮރުވި ފަދައިން އަޅުގަނޑުމެންގެ ގައިން ވެސް ދާ އޮހޮރުވަން ޖެހެ އެވެ. އަދި އަޅުގަނޑުމެންގެ ހަށިގަނޑަށް ވެސް ގަވާއިދުން ކަސްރަތު ބޭނުންވެ އެވެ.\nގަވާއިދުން ކަސްރަތު ކުރުމާ ގުޅިފައި ވަނީ އަޅުގަނޑުމެންގެ ހިތްވަރާ އެވެ.\nމި ޒަމާނުގައި، ގަވާއިދުން ކަސްރަތު ކުރުމަކީ ބައެއް ފަރާތްތަކަށް އުނދަގޫ ކަމަކަށް ވިޔަސް، މިއީ ޒަމާނީ ވަސީލަތްތަކުގެ އެހީގައި ވަރަށް ފަސޭހައިން ކުރެވެން ވެސް އޮތް ކަމެކެވެ. މިފަދަ ވަސީލަތްތަކުގެ އެހީގައި ކަސްރަތު ކުރަން ފެށުމުން އިސާހިތަކު ނަތީޖާ ނެރެވޭތަން ވެސް ފެނެ އެވެ. އެހެންކަމުން ކަސްރަތު ކުރަން ފަށައިގަންނަން ބޭނުންވެފައިވާ ފަރާތްތަކަށް އެކަން ކުރިއަށް ގެންދެވިދާނެ އުސޫލެއް ވެސް މިތާނގައި ހިމަނާލާނަމެވެ.\nކަސްރަތު ކުރަން ފަށައިގަންނައިރު، އެންމެ މުހިއްމު އެއް ނުކުތާއަކީ ކަސްރަތު ކުރަން ތިމާ ފަށަނީ އެއިން ފައިދާ އާއި ހިތްހަމަޖެހުން ލިބިގަތުމަށް ކަމަށް ހިތުގައި އަޒުމު ކަނޑައެޅުމެވެ. ދެވަނަ ނުކުތާއަކީ ކަސްރަތު ކުރުމަށްޓަކައި ގަޔާވެގެން އަބަދުވެސް ކުރެވޭ ކަހަލަ ހަރަކާތްތަކެއް ހިޔާރުކުރުމެވެ. މިސާލަކަށް، ހިތްގައިމު ރީތި ތަނެއްގައި ހިނގާލަން ދިއުން، ނުވަތަ ގާތް ރައްޓެއްސަކާ އެކު ދުވަން ދިއުން ކަހަލަ، ތިމާ ހިތްހަމަޖެހޭ ކަމެއް ޚިޔާރު ކުރެވިދާނެ އެވެ. އެފަދަ ކަސްރަތެއް ކޮށްގެން ތިމާއަށް އުފާވެރިކަމާއި ހިތްހަމަޖެހުން ގެނެސްދޭ ނަމަ، ގަވާއިދުން އެކަމެއް ކުރުމަށް ބާރު އެޅިދާނެ އެވެ.\nއިތުރު ލިޔުންތައް ޕްރޮފެސަރު އުގެއިލްގެ ކޮލަމް ރޯދަ 2016 ކޮލަމް ޕްރޮފެސަރު އުގެއިލް


އިލެކްޝަންސް ކޮމިޝަން / ސިޔާސީ ޕާޓީ\nނެޝަނަލް ޑިމޮކްރަޓިކް ކޮންގްރެސްގެ ނަމުގައި ސިޔާސީ ޕާޓީއެއް އުފެއްދުމުގެ ހުއްދަ ނެޝަނަލް އިންޓަގްރިޓީ ކޮމިޝަން (އެންއައިސީ) ގެ ކުރީގެ ރައީސް ޔޫސުފް މާނިއު މުހައްމަދަށް އިލެކްޝަންސް ކޮމިޝަން (އީސީ) އިން މިއަދު ދީފި އެވެ.\nOctober 05, 2020 11\nކޮންމެ ފަސް އަހަރަކުން އެއް އަހަރު ބާއްވަން ޖެހޭ ކޮންގްރެސް ޑީއާރުޕީން ނުބާއްވާތީ ގާނޫނީ ގޮތުން އެ ޕާޓީއާ ދޭތެރޭގައި އަމަލުކުރާނެ ގޮތެއް ބަލަމުން އަންނަ ކަމަށް އިލެކްޝަންސް ކޮމިޝަނުން މިއަދު ބުނެފި އެވެ.\nސިޔާސީ ޕާޓީގެ ގާނޫނާ ހިލާފުވެގެން ތިން ޕާޓީއަކާ މެދު ފިޔަވަޅު އަޅަން އިލެކްޝަންސް ކޮމިޝަން (އީސީ)ން މިއަދު ނިންމައިފި އެވެ. އޭގެ ތެރެއިން، މޯލްޑިވްސް ޑިވެލޮޕްމެންޓް އެލަޔަންސް (އެމްޑީއޭ) ވަނީ ބައި ލައްކަ ރުފިޔާއިން ޖޫރިމަނާ ކުރަން ނިންމައިފަ އެވެ.\n"ދިވެހިންގެ އުއްމީދީ ޕާޓީ" އުފެއްދުމުގެ ހުއްދަ ދީފި\nދިވެހިންގެ އުއްމީދީ ޕާޓީގެ ނަމުގައި ސިޔާސީ ޕާޓީއެއް އުފެއްދުމުގެ ހުއްދަ އިލެކްޝަންސް ކޮމިޝަނުން މިއަދު ދީފި އެވެ.\nރައްޔިތުންގެ މަޖިލިސް އިންތިޚާބުގައި ޕާޓީތަކަށް ލިބޭ ވޯޓުގެ އަދަދަށް ބަލައި ފައިސާ ދިނުމާ ގުޅޭ އިިސްލާހަށް ހިޔާލު ހުށަހަޅަން ސިޔާސީ ޕާޓީތަކަށް ފޮނުވައިފި އެވެ.


Dhevana phase gai muskulhi meehehgge athun feyrunu massalaigai evves meehaku adhi hayyareh nukurey: Fuluhun - One Online\nދުވަސްވީ މީހެއްގެ އަތުން ފޭރިގަނެ، އެމީހާ ކޮއްޕާލި ވަގުތު ލިބިފައިވާ އަނިޔާތަކެއް-- ފޮޓޯ ޝޯޝަލް މީޑިއާ\nދެވަނަ ފޭހުގައި މުސްކުޅި މީހާ އަތުން ފޭރުނު މައްސަލައިގައި މީހަކު އަދި ހައްޔަރެއް ނުކުރޭ: ފުލުހުން\nހުޅުމާލޭ ދެވަނަ ފިޔަވަހީގައި އުމުރުން ދުވަސްވީ މީހެއްގެ އަތުން ފޭރުނު މައްސަލައިގައި އެއްވެސް މީހަކު ހައްޔަރު ނުކުރާ ކަމަށް ފުލުހުން ބުނެފި އެވެ.\nމި މައްސަލައިގައި ފޭރުމުގެ ހާދިސާ އަމާޒުވި މީހާ، އެމީހާގެ ފޯނާއި ވޮލެޓު ފޭރިގަތް ދުވަހު ކަން ހިނގައިދިޔަ ގޮތް ކިޔައިދޭ ވީޑިއޯއެއް ސޯޝަލް މީޑިއާގައި ވަނީ އާންމުވެފައެވެ.\nއެ ވީޑިއޯގައި އޭނާ ކިޔައިދޭ ގޮތުގައި މީހާކު އައިސް އޭނާގެ ގައިގައި ކޮށްޓާލުމަށްފަހު ފޯނާއި ވޮލެޓު ފޭރިގަތުމަށްފަހު އޭނާ ކޮށްޕާލީ ކަމަށެވެ. ކޮއްޕާލުމުގެ ސަބަބުން ފާރެއްގެ ކަނެއްގައި ޖެހުމުން އޭނާގެ ކަނާއަތަށް ވަނީ އެކިވަރުގެ އަނިޔާތައް ލިބިފައެވެ.\nފުލުހުން ބުނީ ހުޅުމާލެ ފޭސް ދެއަކުން އުމުރުން 85 އަހަރުގެ ދިވެހި ފިރިހެނެއްގެ ފޯނާއި ވޮލެޓު ފޭރުނު މައްސަލައެއް މިދިޔަ ބުދަ ދުވަހު ރިޕޯޓު ކޮށްފައިވާ ކަމަށެވެ.\nމިމައްސަލަ އާ ގުޅިގެން "ވަން" އިން ކުރި ސުވާލަކަށް ޖަވާބުދެއްވަމުން ފުލުހުންގެ މީޑިއާ އޮފިސަރު ވިދާޅުވީ މި މައްސަލަ އާ ގުޅިގެން މިހާތަނަށް އެއްވެސް މީހަކު ހައްޔަރުކޮށްފައި ނުވާ ކަމަށެވެ.\nއޮފިސަރު ވިދާޅުވީ މި މައްސަލަ ތަހުގީގު ކުރަމުން އަންނަ ކަމަށެވެ.\nމިކަމާ ގުޅިގެން ދެވަނަ ފޭސްގައި ދިރިއުޅޭ ގިނަ ރައްޔިތުންތަކެއް ވަނީ ކަންބޮޑުވުން ފާޅުކޮށް ސޯޝަލް މީޑިއާގައި ވަރަށް ބޮޑަށް ފުލުހުންނާއި ސިފައިންނަށް އަދި ސަރުކާރަށްވެސް ފާޑު ކިޔާފަ އެވެ. އަދި ހުޅުމާލޭ ދެވަނަ ފިޔަވަހީގައި މީހުން އަލަށް އާބާދުވަމުން އަންނައިރު މިފަދަ ނުރއްކާތަކާއި ބިރުވެރިކަމުން އާންމު ރައްޔިތުން ރައްކާތެރި ކުރުމަށް އެމީހުން ވަނީ މުއައްސަސާތަކަށް ގޮވާލާފަ އެވެ.\nއުމުރުން ދުވަސްވީ މީހާގެ އަތުން ފޭރިގެންފައި އެމީހާ ކޮށްޕާލުމުގެ ސަބަބުން ވެއްޓި ކަނާތުގެ ބޮޑު ބައެއް ނޫފައިގަނެ، ކޮނޑު ކައިރިން ތަންކޮޅެއް ވަނީ ކަނޑައިގެން ގޮސްފައެވެ. އޭނާ ބުނީ ލިބުނު އަނިޔާތަކަށް ފަރުވާ ހޯދަން ހޮސްޕިޓަލަށް ގޮސްފައި ނުވާ ކަމަށެވެ.\nގުޅޭ ޓެގު ޕޮލިސް ވައްކަމާއި ފޭރުން ހުޅުމާލެ ފޭސް 2


SunOnline: 8 meehunnaaieku L Gan ah dhathurukuri boateh Mulaku farah araifi\nމުއާވިޔަތު އަންވަރު 17 May 2018, 11:59\nމުލަކު ފަރަށް އެރި މުދާ އުފުލާ ބޯޓު --- ސަން ފޮޓޯ/ ކިޔުންތެރިއެއް\nއަށް މީހުންނާ އެކު މާލެއިން ފުރައިގެން ލ. ގަމަށް ދަތުރުކުރި ބޯޓެއް މ. މުލަކު ފަރަށް އަރައިފި އެވެ.\nއެމްއެންޑީއެފް އިން ބުނީ 'ނީލްވިލާ' ނަމަކަށް ކިޔާ އެ ބޯޓު މުލަކު ފަރަށް އަރައިގެން ރިޕޯޓްކޮށްފައި ވަނީ ރޭ 19:50ގައި ކަމަށާއި ހާދިސާ ހިނގި އިރު ފަސް ދިވެހިންނާއި ތިން ބިދޭސީއެއް ބޯޓުގައި ތިބި ކަމަށެވެ. އަދި އެއްވެސް މީހަކަށް ގެއްލުމެއް ލިބިފައި ނުވާ ކަމަށް އެމްއެންޑީއެފުން ބުންޏެވެ.\nބޯޓު ފުން ކުރުމުގެ މަސައްކަތް އެމްއެންޑީއެފުގެ ޑައިވަރުންނާއި ފުލުހުންގެ އިތުރުން ދޯނީގެ ވެރިފަރާތުން އަންނަނީ ކުރަމުންނެވެ. ބޯޓު ދިޔަވަމުންދާތީ ދިޔަ ހިއްކުމަށް މުލަކު ކައުންސިލުގެ ބެލުމުގެ ދަށުގައި ހުރި ފެން ހިއްކާ ޕަމްޕުތަކެއް ދީފައިވާ ކަމަށް ކައުންސިލުން ބުނެ އެވެ. އަދި ރައްޔިތުންގެ ފަރާތުން އެއްވެސް އެހީތެރިކަމަށް އެދިއްޖެ ނަމަ ބޯޓު ފުންކުރަން ނިކުތުމަށް ރައްޔިތުން ތިބީ ތައްޔާރަށް ކަމަށް ކައުންސިލްގެ ރައީސް އަޝްރަފް ޖަމްޝީދު ވިދާޅުވި އެވެ.\nމި ދުވަސް ކޮޅަކީ ރާއްޖޭގެ އެކި ހިސާބުތަކަށް މޫސުން ގޯސް ދުވަސްވެރެކެވެ. ވިލާގަނޑުގައި ސާޅިސް މޭލަށް ވައި ގަދަ ވާނެ ކަމަށް މެޓު އޮފީހުން ލަފާކުރާ އިރު ށ. އަތޮޅުން ފެށިގެން ގދ. އަތޮޅާ ހަމައަށް ވަނީ ވައިޓް އެލާޓް ނެރެފަ އެވެ. ވައިޓް އެލާޓް ދެމި އޮންނާނީ މިއަދު ހެނދުނު 10:30 އިން ފެށިގެން ހަވީރު 15:30 އަށެވެ. އެ ސަރަހައްދުން ދަތުރުކުރައްވާ ފަރާތްތަކުން މޫސުމަށް ބެލުމަށް ފަހު ދަތުރު ކުރުމަށް މެޓް އޮފީހުން ވަނީ އިލްތިމާސްކޮށްފަ އެވެ.\nދަތުރުކުރަމުން ދިޔަ ލޯންޗެއް ބަންޑުން ޖަހާލައިފި\nދޯންޏަކާ ލޯންޗެއް ޖެހި ބޮޑެތި ގެއްލުންތަކެއް\nހުޅުމާލެ ފަޅުތެރޭ އޮތް ކަންނެލި ދޯންނެއް އަޑިއަށްގޮސްފި


West Park Sarahahdhun Gadiyathah Nagan Angaifi - Vaguthu\nވެސްޓް ޕާކު ސަރަހައްދުން ގާޑިޔާތައް ނަގަން އަންގައިފި\nވެސްޓް ޕާކު ސަރަހައްދުގައި ބަހައްޓާފައިވާ ގާޑިޔާތައް މި މަހު 10 ވަނަ ދުވަހުގެ ކުރިން ނަގަން މާލޭ ސިޓީ ކައުންސިލުން އަންގައިފި އެވެ.\nމާލޭ ސިޓީ ކައުންސިލުން ނެރުނު ބަޔާނެއްގައި ބުނީ ގާޑިޔާތައް ނަގަން އެންގީ ގާޑިޔާތަކުގެ ސާފުތާހިރުކަން ކުޑަވެ، އެ ތަންތަނުން ކާބޯތަކެތީ ހިދުމަތް ދޭން އެކަށީގެން ނުވާ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އެންގުމުންނެވެ.\nވެސްޓް ޕާކް ސަރަހައްދުގައި ގާޑިޔާތައް ބަހައްޓައިގެން ވިޔަފާރިކުރަމުން އަންނަނީ ވަގުތީ ހުއްދައެއްގެ ދަށުން ކަމަށާއި ކައުންސިލާ އެކު އެއްވެސް އެއްބަސްވުމެއް ހަދާފައި ވެސް ނޯންނާނެ ކަމަށް ބަޔާނުގައި ބުނެފައިވެއެވެ. އެހެންކަމުން ގާޑިޔާތައް ބަހައްޓާނެ އެހެންތަނެއް ސިޓީ ކައުންސިލުން ދައްކާފައެއް ނުވެއެވެ.\nކައުންސިލްގެ ބަޔާނުގައި ވަނީ ގާޑިޔާތައް ހުރި ސަރަހައްދު ރަސްފަންނާ ގުޅުވާލަން ވަނީ ނިންމައިފަ އެވެ. އެ ބޭނުމަށް ތަން ހުސްކުރަން ޖެހޭތީ ގާޑިޔާތައް ނަގަން މީގެ ކުރިން ވެސް އަންގާފައި ވާނެކަން ފާހަގަކޮށްފައިވެ އެވެ.\nމިހަފްތާ ނިމުމުގެ ކުރިން ގާޑިޔާތައް ނުނަގައިފި ނަމަ ކައުންސިލުން އެ ތަކެތި ނަގައި ތަން ސާފުކޮށް ކުނީގެ ގޮތުގައި ނައްތާލާނެ ކަމަށް ވެސް ބަޔާނުގައި ވެއެވެ.\nމާލޭ ސިޓީ ކައުންސިލުން ވަނީ މީގެ ދެމަހެއްހާ ދުވަސް ކުރިން މާލޭ ލޯކަލް މާރުކޭޓް ވެސް ބަންދުކޮށްފައެވެ. މާރުކޭޓް ބަންދުކުރުމުން އެތައް ބައެއްގެ އާމްދަނީ ހުއްޓި ގިނަ ބަޔަކަށް އަންނަނީ ދަތިތައް ދިމާވަމުންނެވެ.\nސިޓީ ކައުންސިލް ހިންގޭނީ ސަރުކާރުގެ އެއްބާރުލުން ލިބިގެން: މޭޔަރު މުއިއްޒު\nމާލޭގެ މަތިން އާދަޔާ ޚިލާފު ކަމެއް!\nއޮކްޓޯބަރ 8, 2019 13:04\nހުސްކުރޭ ހުސްކުރޭ ލޯކަލް މާރކޭޓާއި ދަތުރުވެރިންގެ މާރުކޭޓުވެސް އަދި މަސްމަރުކޭޓުވެސް ހުސްކުރޭ ދަނޑުވެރިންގެ ތަކެތި ވިއްކާނީ އެމީހުންތަކެތިގެންދާ ދޯނިފަހަރުގައި މަސްވެރިންމަސް ވިއްކާނީ އެމީހުން މަހަށްދާދޯނިފަހަރުގައި އެއިރުން އެހުރިހާއެއްޗަކަށް ހުންނާނީ ހަމައަގު ލިބިފައި\nއޮކްޓޯބަރ 8, 2019 13:15\nލޯކަލް މާރުކޭޓް ބަންދު ކުރުމުން ދަނޑުވެރި ކަމުގެ ތަކެތި ބާޒާރަށް ނެރޭ މީހުންނަށް އެތައްލައްކަ ރުފިޔާގެ ގެއްލުން ވެއްޖެ ގޮއިދޫ ދަނޑުވެރިން ބިކަ ވެއްޖެ ... މިޒަމާނުގައި ތަން ބަންދު ނުކޮށްވެސް މަރާމާތު ކުރެވޭނެ.... މާރުކޭޓް ބަންދު ކުރުމުން ރައީސް ސޯލިހުވެސް ހުންނެވީ ވަރަށް ކަންބޮޑު ވެފައި އެކަމު ކީއްކުރާނީ ކައުންސިލް ތަކަށް ބާރު ދީފި ... ދެން ހެދޭނެ ގޮތެއް ނެތް މިހެންވެގެންނޭ ރައީސް ޔާމިނު އެމީހުންގެ އަތުން ބާރު އަތުލީ ސިފާ ދައްތަ ކައިރީ އަހާލަބަލަ މިސްކިތްތައް މާލޭގައި ވީރާނާ ވާކަން ނޭގޭތޯ މަސްޖިދު އާދިލް އެހުންނަނީ ސިފާ ދައްތަ ގޭކަަރި އެ މިސްކިތުގެ ލޫވަރ ބިއްލޫރިތައް ބިމައް ފައިބާ ކަން ސިފާ ދައްތަ އައް ނޭގެނޭތޯ ގައިމު މީހަކު ދައްކަންވެސް ދެއްކި ކަމަށް ވަނީ... އޭނާގެ ފިރި މީހާ ޖިހާދު ވެސް ވަރަށް މަދުން މަހަކު އެެއް ފަހަރު ގޮތަކަށް އެމިސްކިތުން ފެނޭ......\nއޮކްޓޯބަރ 8, 2019 13:19\nރުކުގަިއ ހުންނަ ކުރުބަލުގެ ސާފްތާހިރުކަން ގެއްލެނީ އެއިގެން ފަނި ނުހަދާހުރީމަދޯ ބެނުންވާމީހާގޮސް ބުނީމަ މަށަލަފައިދިނުމަކީ އެއިގެ ސާފްތާހިކަން ކުޑަވަކަމެއްކަން މިއެގުނީ ހަމަދެންމެ ޝިފާ ކައުންސިލުން ބުނީމަ\nއޮކްޓޯބަރ 8, 2019 14:05\nލޯކަލްމާރުކޭޓް ބަންދުކުރީ ބުރިބުރިއަށް ނަގާ ގިނަފަރާތްތަކަށް ބޭނުންކުރެވޭ ޒަމާނީ މާރުކޭޓަކަށް ހަދަން ވެގެން. މިހާރު 25 ބުރީގެ ކޮންކްރީޓްމަސައްކަތް ނިމި އެތެރޭގެ ގޮޅިތައް ރާނަމުން މިދަނީ. ވަރަށް އަވަހަށް ގޮޅިތައް ހަވާލުކުރާނަށް. މީވަރަށްބިޔަ މަޝަރޫއަކަށްވާތީ ކުޑަކޮށް ލަސްވާނެ. ވެސްޓޕާކު ގާޑިޔާ ތަކުގެ މީހުނަށްވެސް ގޮޅިލިބޭނެ. ކެތްކޮށްލައްވާ.


Thamreenah aee india ge 43 sifain: MNDF\nތަމްރީނަށް އައީ އިންޑިއާގެ 43 ސިފައިން: އެމްއެންޑީއެފް\nއެކްސަސައިޒް އެކުވެރިންގައި ބައިވެރިވާ ދެ ގައުމުގެ ސިފައިން އެކުގައި ފޮޓޯ ނަގަނީ -- އެމްއެންޑީއެފް\nދިވެހި ސިފައިންނާއި އިންޑިއާ ސިފައިން ގުޅިގެން ހިންގާ އަސްކަރީ ތަމްރީނު "އެކްސަސައިޒް އެކުވެރިން 2021"ގައި ބައިވެރިވުމަށް އިންޑިއާ އިން 43 ސިފައިން ރާއްޖެ އައިސްފައިވާ ކަމަށް އެމްއެންޑީއެފުން ބުނެފި އެވެ.\nއިންޑިއާ ސިފައިންގެ ފައުޖެއް ރާއްޖެ އައިސް މިއަދު އަސްކަރީ ތަމްރީނެއް ފެށިއިރު އެ މައުލޫމާތު އެމްއެންޑީއެފުން ހާމަކޮށްފައި މިވަނީ އިންޑިއާގެ ބައެއް ނޫސްތަކުގައި މިއަދު އެ މައުލޫމާތު ރިޕޯޓްކުރި ފަހުން އިންޑިއާގެ ނޫސްތަކާ ހަވާލާދީ ރާއްޖޭގެ ނޫސްތަކުގައި އެ ހަބަރު ޝާއިއު ކުރުމުންނެވެ.\nއެމްއެންޑީއެފުން ބުނީ މިއަހަރުގެ މި ތަމްރީންގައި އިންޑިއާގެ އަސްކަރިއްޔާއިން ބައިވެރިވަނީ 11 ވަނަ ބެޓޭލިއަން އޮފް މެޑްރާސް ރެޖިމެންޓްގެ 43 ސިފައިން ކަމުގަ އެވެ. ރާއްޖެއިން މި ތަމްރީނުގައި ބައިވެރިވަނީ އެމްއެންޑީއެފްގެ މެރިންސް -- ކޯސްޓްގާޑުގައި މަސައްކަތް ކުރާ ސިފައިންނެވެ.\nސިފައިންގެ ސެންޓްރަލް އޭރިއާ ކޮމާންޑްގެ ހެޑްކްއާޓަޒް -- ލ. ކައްދޫގައި މިއަދު ފެށި ތަމްރީން މިމަހުގެ 18 ވަނަ ދުވަހުގެ ނިޔަލަށް ކުރިއަށްދާނެ އެވެ. ތަމްރީނުތައް އެއްގަމާއި ކަނޑުގައި ކުރިއަށް ގެންދިއުމަށް ހަމަޖެހިފައިވާއިރު ކައްދޫގެ އިތުރުން ލ. އަތޮޅުގެ ބައެއް ފަޅު ރަށްތަކުގައި ވެސް ތަމްރީންތައް ކުރިއަށް ގެންދިއުމަށް ހަމަޖެހިފައިވެ އެވެ.\nދިވެހިރާއްޖެއާއި އިންޑިއާ އަސްކަރިއްޔާ ގުޅިގެން 2009 ވަނަ އަހަރުން ފެށިގެން ކޮންމެ އަހަރަކު ވެސް ބާއްވަމުން ގެންދާ މި ތަމްރީން، ދެ ގައުމުގައި ވެސް ބާއްވަމުން ގެންދާއިރު އެންމެ ފަހުން ބޭއްވި މި ތަމްރީނުތައް ކުރިއަށް ގެންދިޔައީ 2019 ވަނަ އަހަރު އިންޑިއާގެ ޕޫނޭގަ އެވެ. ކޮވިޑް-19ގެ ސަބަބުން މިދިޔަ އަހަރު މި ތަމްރީން ވަނީ ބޭއްވޭ ގޮތް ނުވެފަ އެވެ.\nއެކްސަސައިޒް އެކުވެރިން ފެށުމުގެ ރަސްމިއްޔާތުގައި ސިފައިންގެ ސެންޓްރަލް އޭރިއާ ކޮމާންޑްގެ ކޮމާންޑަރު ކާނަލް އިބްރާހީމް ހިލްމީ ވާހަކަދައްކަވަނީ -- އެމްއެންޑީއެފް\nއެކްސަސައިޒް އެކުވެރިންނަކީ ދިވެހިރާއްޖެއާއި އިންޑިއާގެ އަސްކަރިއްޔާއާ ދެމެދުގައި އުފެދިފައިވާ އަސްކަރީ ގުޅުން އިތުރަށް ބަދަހިކުރުމާއި ކައުންޓާ ޓެރަރިޒަމާއި ކައުންޓާ އިންސާޖެންސީ ފަދަ އޮޕަރޭޝަންތައް ދެ ގައުމުގެ އަސްކަރިއްޔާ ގުޅިގެން ހިންގުމުގެ ހުނަރާއި ތަޖުރިބާ ހޯދުމުގެ މަގުސަދުގައި ކުރިއަށްގެންދާ އެކްސަސައިޒެކެވެ.\nތަމްރީން ފެށުމުގެ ރަސްމިއްޔާތު މިއަދު ޝަރަފުވެރިކޮށްދެއްވީ ސިފައިންގެ ސެންޓްރަލް އޭރިއާ ކޮމާންޑްގެ ކޮމާންޑަރު ކާނަލް އިބްރާހީމް ހިލްމީ އެވެ. މި ރަސްމިއްޔާތުގައި ހިލްމީ ވިދާޅުވީ ދެ ގައުމުން ގުޅިގެން ހިންގާ މި ތަމްރީނުތައް ދެ ގައުމަށް ވެސް ވަރަށް މުހިއްމު ކަމަށާއި މި ތަމްރީނުތަކުގެ ސަބަބުން ދެ ގައުމުގެ އަސްކަރިއްޔާގެ ގުޅުން އިތުރަށް ބަދަހިވަމުންދާނެ ކަމަށެވެ.\nތަމްރީން ފެށުމުގެ ރަސްމިއްޔާތުގައި އިންޑިއާގެ ޑިފެންސް އެޑްވައިޒަރާއި ދެ ގައުމުގެ ކޮންޓިންޖެންޓުންނާއި ސެންޓްރަލް އޭރިއާ ކޮމާންޑްގެ ސިފައިން ބައިވެރިވެފައިވެ އެވެ.\nއިންޑިއާ، ދިވެހިރާއްޖެ އަދި ސްރީލަންކާ ހިމެނޭ ގޮތަށް މިދިޔަ މަހުގެ ތެރޭގައި ވެސް އަސްކަރީ ތަމްރީންތަކެއް ރާއްޖޭގައި ކުރިއަށް ގެންގޮސްފައިވެ އެވެ.\nދިވެހި ސިފައިން އިންޑިއާގެ އަސްކަރިއްޔާއާ ގުޅިގެން ވަރަށް ގާތްގާތުގައި އަސްކަރީ ދެ ތަމްރީން ޕްރޮގްރާމެއް ކުރިއަށް ގެންގޮސްފައި މިވަނީ ރާއްޖޭގައި ތިބި އިންޑިއާ ސިފައިން ފޭބުމަށް ގޮވާލައި ރާއްޖޭގައި ކުރިއަށް ގެންދާ ހަރަކާތްތައް ވަރުގަދަކުރަމުންދާ ވަގުތެއްގަ އެވެ.\nމަގުތަކަށް "އިންޑިއާ އައުޓް" ކަރުދާސް އަޅައިފި\nތަމްރީނަކަށް އިންޑިއާގެ އަސްކަރީ ފައުޖެއް ރާއްޖެއަށް\n"އިންޑިއާއާ ދެކޮޅު ހަރަކާތުގެ ގެއްލުން ބޮޑު"\n"ސަލާމަތީ ކަންކަމުގައި ބަރޯސާވެވެނީ އިންޑިއާއަށް"


ހުޅަނގު އައްސޭރީގެ ބިންތައް ފޭރިއްޖެނަމަ އިޒްރޭލަށް އުރުދުންގެ ވަރުގަދަ އިންޒާރެއް – Haftha\nThu, 28 May, 2020, 5:29 pm\nއުރުދުންގެ ރަސްގެފާން އަބްދުﷲ ---\nހުޅަނގު އައްސޭރީގެ ބިންތައް ފޭރިއްޖެނަމަ އިޒްރޭލަށް އުރުދުންގެ ވަރުގަދަ އިންޒާރެއް\nހުޅަނގު އައްސޭރީގެ ބިންތައް އިޒްރޭލުން ފޭރިގަނެއްޖެނަމަ އެގައުމާ ދެކޮޅަށް ވަރުގަދަ ކުރިމަތިލުންތަކެއް ފެށިގެންދާނެ ކަމުގެ އިންޒާރު އުރުދުންގެ ރަސްގެފާން އަބްދުﷲ ދެއްވައިފި އެވެ.\nއިޒްރޭލުގެ ބޮޑުވަޒީރު ބެންޖަމިން ނަތަންޔާހޫ އާއި އޭނާ އަލަށް އެކުލަވައިލާ އެކުވެރިކަމުގެ ސަރުކާރުގެ ބައިވެރިވާ ބެނީ ގާންޓްޒަގެ މެދުގައި އެކުލަވާލި ކޯލިޝަން އެއްބަސްވުމުގެ ދަށުން ހުޅަނގު އައްސޭރީގެ ބިންތައް ފޭރިގަތުމުގެ އާ މަޝްރޫއެއް އަންނަ ޖުލައި މަހުގައި ފެށުމަށް ހިމަނާފައިވެ އެވެ.\nމިއެއްބަސްވުމުގެ ދަށުން އުރުދުން ވާދީ އާއި އިސްރާއީލުން ގާާއިމުކޮށްފައިވާ ޣައިރު ގާާނޫނީ އާބާދުވުންތައް ރަސްމީކޮށް އިސްރާއީލުގެ ބިމުގެ ގޮތުގައި ހިމެނޭނެއެވެ. އެއީ ގާތްގަނޑަކަށް ހުޅަނގު އައްސޭރީގެ 30 ޕަސެންޓް ބިމަށްވުރެ ބޮޑު އަދަދެކެވެ.\nއެކަމާ ގުޅޭގޮތުން އިންޓަވިއެއްގައި ވާހަކަފުޅު ދައްކަވަމުން ކިންގް އަބްދުﷲ ވިދާޅުވީ، އެއް ދައުލަތެއް އޮންނަން ޖެހޭނެ ކަމަށް ވަކާލާތު ކުރައްވާ ލީޑަރުންނަށް އިޒްރޭލުން ކުރަން އުޅޭ ކަންތަކުގެ ހަގީގީ މާނަ ނުވިސްނޭ ކަމަށެވެ. އަދި އެކަމުގެ ސަބަބުން ސަރަހައްދުގައި އިތުރު ހަމަނުޖެހުމާއި ހައްދުފަހަނަ އެޅުން އިތުރުވެގެންދާނެ ކަމަށް ވިދާޅުވި އެވެ.\n“ޖުލައި މަހުގެ ތެރޭގައި އިޒްރޭލުން ހުޅަނގު އައްސޭރީގެ ބިންތައް ފޭރިއްޖެނަމަ، އުރުދުންއާއެކު ވަރުގަދަ ކުރިމަތިލުމަކަށް ދާނެ،” ކިންގް އަބްދުﷲ ވިދާޅުވި އެވެ.\nހުޅަނގު އައްސޭރީގެ ބިންތައް އިޒްރޭލުން ފޭރިގަތުމަކީ މިދިޔަ ޖަނަވަރީ މަހުގެ ފަހުކޮޅު މެދުއިރުމަތީގެ ސުލްހައިގެ ޕްލޭންގެ ގޮތުގައި އެމެރިކާގެ ރައީސް ޑޮނަލްޑް ޓްރަމްޕް އިއުލާން ކުރެއްވި ޕްލޭންގެ އެއް ބައެވެ. އެ ޕްލޭންގެ ދަށުން އިޒްރޭލުގެ ވެރިރަށަކީ ގުދުސް ކަމަށް ކަނޑައަޅައިފައިވެ އެވެ. ނަމަވެސް އެ ޕްލޭނުގައި ވަނީ ފަލަސްތީނުގެ މިނިވަން ދައުލަތެއް އުފެއްދުމަށް ވެސް ހުށަހަޅުއްވައިފަ އެވެ.\nޓްރަމްޕްގެ މި ޕްލޭނަށް އަރަބި ދުނިޔެއިން ބޮޑެތި ފާޑުކިޔުންތަކެއް އަމާޒުވި އިރު، އޯގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ) އިން ވަނީ އެ ޕްލޭން ބަލައިނުގަންނަން ނިންމައިފަ އެވެ.


Priyankage Shauguverikan India Bodu Vazeerukamah - Vaguthu\nޕްރިޔަންކާގެ ޝައުގުވެރިކަން އިންޑިއާގެ ބޮޑު ވަޒީރުކަމަށް\n2 މަސް ކުރިން ( ޖޫން 3, 2019 )\nބޮލީވުޑް އަދި ހޮލީވުޑްގައި ފިޔަޖަހަމުން އަންނަ ތަރި ޕްރިޔަންކާ ޗޯޕްރާ އިންޑިއާގެ ބޮޑު ވަޒީރު ކަމަށް ޝައުގުވެރިކަން ހުންނަ ކަމަށް ބުނެފިއެވެ.\nއުމުރުން 36 އަހަރުގެ ޕްރިޔަންކާ ދަ ސަންޑޭ ޓައިމްސްއަށް ބުނެފައިވާގޮތުގައި، އޭނާ އާއި ފިރިމީހާ ނިކް ޖޮނަސް ސިޔާސީ ދާއިރާއަށް ނުކުތުމަކީ ކުރަމުން އަންނަ އުއްމީދެއް ކަމަށެވެ.\nޔުނިސެފްގެ އެމްބެސެޑަރެއްގެ ގޮތުގައި މަސައްކަތް ކުރަމުން އަންނަ ޕްރިޔަންކާ ބޭނުންވަނީ އިންޑިއާގެ ބޮޑު ވަޒީރުގެ މާގަމު ކަމަށްވެސް އޭނާ ބުނެފައި ވެއެވެ. އަދި ނިކް ރައީސްކަމަށް ކުރިމަތިލާން ބޭނުންވާކަމަށް ޕްރިޔަންކާ ބުންޏެވެ.\n"އަހަރެން ބޭނުން އިންޑިއާގެ ޕްރައިމް މިނިސްޓަރަކަށް ވާން. އަދި ފިރިމީހާ ނިކް ރައީސް ކަމަށް ގެންނަން". އޭނާ ބުންޏެވެ.\nޕްރިޔަންކާ ސިޔާސީ ކަންކަމާއި ގުޅުން ހުރި ކަންކަމަށް ހިތްހަމަ ނުޖެހުނު ނަމަވެސް ދެ މީހުންވެސް ބޭނުންވަނީ، ހެޔޮ ބަދަލެއް ކަމަށް ޕްރިޔަންކާ ބުންޏެވެ.\nޕްރިޔަންކާ ވަނީ މީގެ ކުރިން އިންޑިއާގެ ޕްރައިމް މިނިސްޓަރ ނަރެންދްރާ މޯދީއާ ބައްދަލުކޮށްފައެވެ. އެހެންނަމަވެސް ނިކް އެއްވެސް ސިޔާސީ މީހަކާއި މާބޮޑު ގުޅުމެއް އޮންނަ ކަމަކަށް ނުވެއެވެ. އަދި ޕްރިޔަންކާ އާއި ނިކްގެ ކައިވެނީގެ ހަފްލާތައަށް މޯދީއަށް ދައުވަތުވެސް ދީފައި ވެއެވެ.\nޕްރިޔަންކާ އަކީ އެއްވެސް ސިޔާސީ ޕާޓީއަކާއި ގުޅިގެން އުޅޭ މީހެއް ނޫނެވެ. އަދި މާބޮޑަށް ސިޔާސީ ކަންކަމައިގެން އުޅޭ މީހެއްވެސް ނޫނެވެ. ނަމަވެސް ބޮލީވުޑްގެ ބައެއް ތަރިން މީގެ ކުރިން ވަނީ ސިޔާސީ ދާއިރާއަށް ނުކުމެފައެވެ.\nޖޫން 3, 2019 19:16\nކަންތަކާ ތި ޖެހުނީ. ސުނީ ވެސް އުޅެފާނެ މި ރާއްޖޭގެ ވެރިކަމާ ހެދި.\nޖޫން 3, 2019 20:06\nމޯދީ ވައްަޓާލާ ޕްރިއަންކާ. މަތާއީދު ތިކަމަށް.މޯދީއަކީ މުސްލިމުންގެ ދުސްމަނެއް.\nޖޫން 3, 2019 20:18\nޕީ.ސީ ކުރަން ބޭނުންވާ ކޮންމެ ކަމެއް އަހަރުމެންގެ ސުނީ ވެސް ކޮށްލަން ބޭނުން ވާނެ. އެއީ އެންމާބަނޑު ދެބެން ހާ ބޮޑަށްގުޅުން އޮންނަ ދެ ރަހްމަތް ތެރީން. ވީމާ ފުރަތަމަ ސުނީ އަހަރުމެން ހޮވާނީ ސުނީ ގެ އުފަން އަތޮޅު ކަމަށްވާ އދ އަތޮޅުގެ މަޖިސް މެންބަރަކަށް. އޭރުން ޖާބިރު މައިތިރި ކޮށްލާ، އަނގަ ބަންދު ކޮށްލަ ފާނެ އިސާހިތަކު!!!!!\nޖޫން 3, 2019 22:20\nސުނީ އަށް 48 ދެން ކިހިނެއްބާ ޕުރިޔަންކާ އާ އެއްމާބަދު ވަނީ... އަހަރަމެންނަށް ވެސް 40 ވެއްޖެ 29 ކަމަށް ހެދިގެން އުޅުނާސް... ދުވަސްތައް އެބަދޭ ރާސްލާފަ.. ތި ސުނީ 90 ގެ އަހަރު ތަކުގަ ނެށި އިރު ވެސް 25 އަހަރު ވެދާނެ.. އެއިރު ޕުރިޔަންކާ އަށް 12 ވާނީ\nޖޫން 3, 2019 22:45\nހިތެއް ނުފުރޭ ނެއެވެ.\nޖުލައި 4, 2019 15:00\nފިސާރި ފޮނިވެސް އަންހެނެކޭދޯ މީ.


Eydhafushin Dheenee3suvaalu (18)\nއޭދަފުށިން ދީނީ ތިން ސުވާލު (18)\nމިބައިގައި މިރޯދަމަހު ކޮންމެ ދުވަހަކުވެސް ކިޔުންތެރިން ފޮނުވާ ސުވާލުތަކުގެ ތެރެއިން ހޮވާލެވޭ ތިން ސުވާލާއި އޭގެ ޖަވާބު ޝާއިއު ކުރެވޭނެ އެވެ. މި ސުވާލުތަކަށް ޖަވާބުދެއްވާނީ އިސްލާމިކް ފިގުހުން މެލޭޝިޔާގައި ޕީއެޗްޑީ ހާސިލުކުރައްވާފައިވާ ރާއްޖޭގެ މަޝްހޫރު ދީނީ އިލްމުވެރިޔާ ޑރ. މުހަންމަދު އިޔާޒް އަބްދުއްލަޠީފް އެވެ. އިޔާޒަކީ އާންމުންނަށް ދީނީ މައުލޫމާތު މުޅިން ތަފާތު ގޮތަކަށް ފަތުރުއްވާ އެންމެ ވަރުގަދަ އެއް ޝަޚުސިއްޔަތެވެ.\n1. ފަރުޟު ހިނެއުމަކުން ހިނައިގަންނަން ޖެހިފައި ހުއްޓާ ހަނދާންނެތިގެން ހިނައި ނުގަނެ ނަމާދު ކުރެވުނީ. ދެން ނަމާދުކުރިފަހުން އެކަން ހަނދާންވީ. އޭރު އަލުން ނަމާދުކުރާނެ ވަގުތުވެސް އޮތް. އެ ހާލަތުގައި އެ ނަމާދު އަލުން ކުރަން ޖެހޭނެތޯ؟\nޖ. ޖިމާއުވުމުގެ ސަބަބުން ނުވަތަ އެނޫންވެސް ސަބަބަކާހުރެ، ޖުނުބުވެރިވެހުރެ، ހަނދާންނެތިގެން ހިނައިގަނެ ނަމާދުކޮށްފިކަމަށް ވަނީނަމަ، ހަނދާންވިއިރަކުން އަވަހަށް ލަސްނުކޮށް އެ ނަމާދުތައް އަލުން ކުރާނީ އެވެ. މިކަމުގެ ދަލީލަކީ އިބްނު ޢުމަރު ރަޟިއަﷲ އަންހު އެއްދުވަހެއްގެ ފަތިން ނަމާދު ހަނދާންނެތިގެން ހިނައިނުގަނެ ނަމާދު ކުރެއްވި އެވެ. ފަހުން އެކަލޭގެފާނު އެކަން ހަނދާންވުމުން ނަމާދު އިއާދަ ކުރެއްވި އެވެ. ނަމަވެސް މައުމޫނުންނަށް ނަމާދު އިއާދަ ކުރުމަށް އަމުރު ނުކުރައްވައެވެ. އެހެންކަމުން އިމާމާ ޖުނުބުވެރި ހާލަތުގައި ނަމާދު ކުރިނަމަވެސް މައުމޫމުންގެ ނަމާދު އިންޝާﷲ ސައްހަވާނެ އެވެ. ނަމާދު އިއާދަކުރަން ޖެހޭނީ ހަމައެކަނި އިމާމު މީހާއަށެވެ. والله أعلم\n2. ނަމާދުގައި ހުންނައިރު ދުނިޔަވީ ހިޔާލުތަކުން ދުރުވާނީ ކިހިނެއް؟\nޖަވާބު: ނަމާދުގައި ކިޔާ ތަކެއްޗާއި މެދުގައި ވިސްނާ ފިކުރު ކުރީމަ\n3. ޖަމާއަތުގައި ނަމާދުގެ ސަވާބު ލިބޭނީ އެންމެ މަދުވެގެން ކިހާ މިންވަރެއް އިމާމުމިހާއާއެކު ކޮށްގެންތޯ؟\nޖ. އިމާމާއެކު ރަކުއަތެއް ލިބިގެން. ރަކުއަތެއް ލިބޭނީ ރުކޫ ލިބިގެން\nދީނީ ސުވާލެއް އޮތްނަމަ މި ނޫހަށް ކޮމެންޓް ކޮށްގެން ސުވާލު ފޮނުވިދާނެ އެވެ. ނޫނީ [email protected] އަށް އީމެއިލް ކުރެއްވުން އެދެމެވެ.


ނަރުހެއްގެ ދުލުން: "އެ ކުދިން ނެތްނަމަ ސަވައިވްއެއް ނުވާނެ'' - DhiDaily\nފާޠިމަތު ނަޔާ ނަޖުމީ، ނިލޫނާ މުޙައްމަދު، މަރްޔަމް ޢަލީ، ޢާއިޝަތު ޒުނާމް، ފާޠިމަތު އަނާ\n”އެ ކުދިން ނެތްނަމަ ސަވައިވްއެއް ނުވާނެއޭ ބުންޏަސް ދޮގަކަށް ނުވާނެ.“\nކޮން ބައެއްގެ ވާހަކަ ހެއްޔެވެ. ކޮންކަމަކުން ސަވައިވް ނުވާނެ ވާހަކަ ހެއްޔެވެ. އާދެ، މި ދަންނަވަނީ ކޮވިޑުގެ މި ނުރައްކާތެރި ދަނޑިވަޅުގައި ވަރުބަލިވުމެއްނެތި ރެއާދުވާލު މަސައްކަތް ކުރަމުން ގެންދާ ހިތްވަރުގަދަ ކަނބަލުންތަކެއްގެ ވާހަކައެވެ.\n”ފުވައްމުލަކުން ނާރސިންގ ކޯސް ހަދަމުންދާ ދަރިވަރުންނަކީ ނަމޫނާ ދަރިވަރުންތަކެއް. އެކަމަށް މުޅި ފުވައްމުލައް ފަޚުރުވެރިވާންޖެހޭ ކުދިންތަކެއް. ފުވައްމުލަކަށް ހިއްލައިލި ކޮވިޑުގެ ފުރަތަމަ ރާޅާއެކު އެ ކުދިން ވަނީ ރޭގަނޑެއް ދުވާލެއް ބެލުމެއްނެތި ފުވައްމުލަކު ހޮސްޕިޓަލާއި ގުޅިގެން ވަރަށް ފުރިހަމަ ޚިދުމަތްތަކެއް ކޮށްދީފައި. އަދި މިހާރު ވެސް ދަނީ ކުރަމުން. ފުވައްމުލަކު ހޮސްޕިޓަލުގައި މަސައްކަތް ކުރާ ނަރުހެއްގެ ހައިސިއްޔަތުން ބުނެލަން ބޭނުންވަނީ މި ކުދިންގެ މަސައްކަތަކީ ހަމައެކަނި ޝުކުރެއްގެ ބަހަކުން އަގުވަޒަން ކުރެވޭނެކަމެއް ނޫނޭ. އަމިއްލަ ދިރިއުޅުމުގެ ހުރިހައިކަމެއް ދޫކޮށް ވޮލަންޓިއަރުންގެ ގޮތުގައި މި ކުދިން ކޮށްދީފައި އަދި މިހާރު ވެސް ކުރަމުން މިދާ މަސައްކަތަކީ ވަރަށް ފުރިހަމަ މަސައްކަތެކޭ.“ ފުވައްމުލަކު ހޮސްޕިޓަލުގައި މަސައްކަތް ކުރައްވާ ނަރުހެއްކަމަށްވާ މަރްޔަމް ޢަލީ ބުނުއްވިއެވެ.\n2011 ވަނަ އަހަރުގެ އޮގަސްޓު މަހުގެ 13 ވަނަ ދުވަހުން ފެށިގެން އެ ހޮސްޕިޓަލުގައި މަސައްކަތް ކުރައްވަމުން ގެންދަވާ މަރްޔަމް އިތުރަށް ބުނުއްވީ މި ބަރަކާތްތެރި ރޯދަމަހުގައި ކޮވިޑުގެ ދެވަނަ ރާޅާއި ކުރިމަތިލިއިރު ވެސް، އެ ކުދިން ފަހަތަކަށް ނުޖެހޭ ކަމަށެވެ. އަދި ފެބްރުއަރީ މަހުން ފެށިގެން މިއަދާއި ހަމަޔަށް އެ ކުދިން ކޮށްދެމުން މިދާ މަސައްކަތަކީ، އެ ކުދިންނަށް ފައިސާ ލިބޭތީ ކޮށްދޭކަމެއް ނޫންކަމަށް ވެސް މަރްޔަމް ބުނުއްވިއެވެ.\nފުވައްމުލަކު ހޮސްޕިޓަލުގައި މަސައްކަތްކުރައްވާ ނަރުސް މަރްޔަމް ޢަލީ.\n”ޒިކުރާ އިންޓަރނޭޝަނަލް ކޮލެޖްގެ މި ދަރިވަރުންނަކީ ނަމޫނާ ދަރިވަރުންތަކެއް. ހިތަށްއަރާ މި ކުދިންގެ މި މަސައްކަތް ސަރުކާރުން ބަލައިގަނެ، މި ކުދިންނަށް ވެސް، މި ކުދިންގެ ޒަރޫރީ ބޭނުންތައް ކުރަން ކޮންމެ ވެސް ވަރެއްގެ އެލަވަންސެއް ލިބޭނެނަމަ ކިހައި ރަނގަޅުހޭ“ މަރްޔަމް ބުނުއްވިއެވެ.\nކޮވިޑުގެ ކަންކަމުގައި ހަރަކާތްތެރިވަމުން އަންނަ ޓީމް\nއެ ދަރިވަރުންގެ ތެރޭގައި ފާޠިމަތު އިޒާނާ ވަޙީދާއި، ފާޠިމަތު އަނާއާއި، ފާޠިމަތު ނަޔާ ނަޖުމީއާއި، ފާޠިމަތު ރަނާއާއި، މަރްޔަމް ނިލޫނާއާއި، ޢާއިޝަތު ޒުނާމް ޙުސައިންއާއި، ފާޠިމަތ މާޔާ މުޙައްމަދާއި، ޝަމްއާ މުޙައްމަދާއި، މަރްޔަމް މާޒް އާއި، މުސްކިނާ އިބްރާހިމާއި، ސަމާ ރަޝީދާއި، ރިފްޝާ މުޙައްމަދާއި، ޢާއިޝަތު ސަމްހާއާއި، އާމިނަތު ޝައިލާއާއި، ނަފްހާ މުޙައްމަދާއި، ޢާއިޝަތު މުނާއާއި، މަރްޔަމް ނަޖްދާއާއި، ނައުޝާ ޢަލީއާއި، މަރްޔަމް މާއިދާ ޙަސަން ހިމެނެއެވެ.\nމަރްޔަމް ބުނުއްވި ގޮތުގައި އެ ކުދިން ނެތްނަމަ ސަވައިވްވުން ވަރަށް އުނދަގޫވާނެއެވެ. މަރްޔަމް ބުނުއްވީ ހޮސްޕިޓަލުގެ ތިން ނަރުހަކާއި ވޮލަންޓިއަރކޮށް މަސައްކަތްކުރާ ކުދިން މި މަހު 14 ގައި މާލެ ފުރާނެ ކަމަށެވެ. އެއީ އޭޑީކޭ ހޮސްޕިޓަލުގައި ދެ މަސްދުވަހުގެ މުއްދަތަށް ކުރިއަށްދާ ޓްރެއިނިންގއަކަށްކަމަށް ވެސް މަރްޔަމް ބުނުއްވިއެވެ.\nފުވައްމުލަކު ހޮސްޕިޓަލުގައި މަސައްކަތް ކުރައްވަނީ 38 ވަރަކަށް ނަރުހުންނެވެ. މަރްޔަމް ބުނުއްވި ގޮތުގައި ހޮސްޕިޓަލުގެ ތިން ނަރުހަކާއި، ވޮލަންޓިއަރކޮށް މަސައްކަތްކުރާ ދަރިވަރުން ފުރަން ޖެހުމާއެކު މިފަދަ ނުރައްކާތެރި ހާލަތެއްގައި ވަރަށް ބޮޑު ގޮންޖެހުމަކަށް ވާނެއެވެ.\nމި ނޫހަށް މަޢުލޫމާތު ދެއްވަމުން ފުވައްމުލައް ސިޓީގެ ހޮސްޕިޓަލުގެ މެނޭޖަރު އަޙްމަދު ސަޢީދު މިއަދު ވިދާޅުވީ ވޮލަންޓިއާރކޮށް ހަރަކާތްތެރިވާ ދަރިވަރުންނަކީ ވަރަށް ރަނގަޅަށް މަސައްކަތްކުރާ ދަރިވަރުންތަކެއް ކަމަށެވެ.\nފުވައްމުލައް ސިޓީ ހޮސްޕިޓަލުގެ މެނޭޖަރު އަޙްމަދު ސަޢީދު. ފޮޓޯ: ސޯޝަލް މީޑިއާ\n“ވަރަށް ގިނަ ކަންކަމުގައި ހޮސްޕިޓަލަށް ބޭނުންވާ ދަނޑިވަޅުތަކުގައި އެ ކުދިން އެހީވޭ. ވެކްސިން ދިނުމުގެ ކަންކަމުގައި ވެސް އެ ކުދިންގެ ފުރިހަމަ އެއްބާރުލުން ލިބޭ. އެ ކުދިންގެ ސަބަބުން އަޅުގަނޑުމެންގެ ނަރުހުންގެ ޓީމަށް ވަރަށް ބޮޑު އެހީތެރިކަމެއް ލިބޭ. ހޮސްޕިޓަލުގެ ނަރުހުން މަދު. އެހެންކަމުން އެ މަދު މިންވަރަށް ބަލައިފައި އެ ކުދިންގެ އެހީތެރިކަން ލިބުނީމަ އެއީ ވަރަށް ބޮޑު އެހީއެއް.“ ފުވައްމުލައް ސިޓީގެ ހޮސްޕިޓަލުގެ މެނޭޖަރު އަޙްމަދު ސަޢީދު ވިދާޅުވިއެވެ.\nސަޢީދު ވިދާޅުވީ ހޮސްޕިޓަލަށް އެންމެ ބޮޑު އެއް ގޮންޖެހުމަކަށް ވަނީ ގިނަ ޢަދަދެއްގެ ނަރުހުން އެއްފަހަރާ ކޯސްތަކުގައި އުޅޭތީ ކަމަށެވެ. ނަމަވެސް ހޮސްޕިޓަލުގެ ކަންކަން މެނޭޖުކުރަން މަސައްކަތް ކުރައްވާނެކަމަށާއި، އެ ގޮތަށް ކަންކަން ރާއްވަވަމުން ގެންދަވާކަމަށް ވެސް ސަޢީދު ވިދާޅުވިއެވެ.\nރާއްޖެއިން ކޮވިޑު ފެނުނީ ހުސްވި އަހަރުގެ މާޗުމަހުގައެވެ. ނަމަވެސް އެ އަހަރުގެ މާޗުމަހުން ފެށިގެން ޖުލައި މަހުގެ ނިޔަލަށް ފުވައްމުލައް ސިޓީން އެއްވެސް މީހަކު ޕޮޒިޓިވްވެފައެއްނުވެއެވެ.\n”މާޗުމަހުން ފެށިގެން ޖުލައިމަހުގެ ނިޔަލަށް މި ސިޓީގައި 472 މީހުން ކޮވިޑަށް ޓެސްޓް ކޮށްފައިވެއެވެ. މިހާތަނަށް މި ސިޓީގައި ކޮވިޑް ނަވާރައަށް ފައްސިވެފަ ނުވެއެވެ.“ ހުސްވި އަހަރުގެ އޮގަސްޓުމަހުގެ ދެވަނަ ދުވަހު ފުވައްމުލަކު ހޮސްޕިޓަލުން ބުނެފައިވެއެވެ.\nނަރުސް މަރްޔަމް ޢަލީ\nފުވައްމުލަކުން އެންމެ ފުރަތަމަ ކޮވިޑުގެ ޕޮޒިޓިވް ކޭހެެއް ފެނުނީ ހުސްވި އަހަރުގެ އޯގަސްޓުމަހުގެ ފަސްވަނަ ދުވަހުގައެވެ. އެ ދުވަހުން ފެށިގެން މިއަދާއި ހަމައަށް އައިއިރު އެ ސިޓީން ޖުމްލަ 93 މީހަކު ވަނީ ކޮވިޑަށް ޕޮޒިޓިވްވެފައެވެ. ނަމަވެސް އޭގެތެރެއިން 74 މީހުން މިހާރު ވަނީ ރަނގަޅުވެފައެވެ. މިހާރު ތިބި ބަލި މީހުންގެ ޢަދަދަކީ 20 އެވެ. ހަމައެހެންމެ މި މަހުގެ 08 ވަނަ ދުވަހުގެ ނިޔަލަށް އެ ސިޓީން ޖުމްލަ 9677 ސާމްޕަލް ވަނީ ނަގާފައެވެ.\nއޭގެ އިތުރުން އެ ރަށުން ވެކްސިންގެ ފުރަތަމަ ޑޯޒު ޖެހި މީހުންގެ ޢަދަދު ވަނީ 5711 އަށް އަރައިފައެވެ. ދެވަނަ ޑޯޒު ޖަހައިފައިވަނީ 2868 މީހުންނެވެ.\nފުވައްމުލައް ސިޓީގައި ކޮވިޑު ފެތުރެމުން އަންނައިރު އެ ސިޓީގައި ފިޔަވަޅުތައް ވަރުގަދަކޮށް ވަނީ މޮނިޓަރިންގެ ހާލަތަށް ވެސް ގެނެސްފައެވެ.\nލޮލް! ދެން ޑަކްޓަރުން ނެތި ވެސް މި އެމެއެންޔޫގައި ނާސިން ކިޔަވާކުދިން ލައިގެން މިކަން ވާނެ ބާއެވެ.


Hardha 17 billion ruffiya, libunee 9.9 billion\nހަރަދަށް 17 ބިލިއަން، ލިބުނީ 9.9 ބިލިއަން\nމީރާގެ ދޮރުމަތީގައި ޓެކްސް ދައްކަން ގޮސްތިބި ބަޔަކު -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nދައުލަތަށް މިހާތަނަށް 9.9 ބިލިއަން ރުފިޔާ އާމްދަނީގެ ގޮތުގައި ލިބުނުއިރު، ހަރަދުގެ ގޮތުގައި 17 ބިލިއަން ރުފިޔާ ހޭދަކޮށްފި އެވެ.\nފިނޭންސް މިނިސްޓްރީން މިއަދު އާއްމުކުރި ތަފާސް ހިސާބުތައް ދައްކާ ގޮތުގައި މިހާތަނަށް ދައުލަތަށް 9.9 ބިލިއަން ރުފިޔާ ވަނީ ލިބިފަ އެވެ. ޓެކުހުގެ ގޮތުގައި 7.7 ބިލިއަން ރުފިޔާ ލިބިފައިވާއިރު، ޓެކްސް ނޫން ގޮތް ގޮތުން ލިބުނީ 1.6 ބިލިއަން ރުފިޔާ އެވެ. އަދި ހިލޭ އެހީގެ ގޮތުގައި މިހާތަނަށް ލިބުނީ 571.2 މިލިއަން ރުފިޔާ އެވެ.\nއެ މިނިސްޓްރީން ކޮންމެ ހަފުތާއަކު އެއް ފަހަރު އާއްމު ކުރާ "ވީކްލީ ފިސްކަލް ޑިވްލޮޕްމަންޓް" ދައްކާ ގޮތުގައި މިހާތަނަށް ބަޖެޓުން 17 ބިލިއަން ރުފިޔާ ވަނީ ހޭދަކޮށްފަ އެވެ. ސަރުކާރުގެ މުވައްޒަފުންގެ މުސާރަ އަށް މިހާތަނަށް 6.6 ބިލިއަން ރުފިޔާ ވަނީ ހޭދަކޮށްފަ އެވެ. އަދި އެޑްމިނިސްޓްރޭޓިވް އަދި އޮޕަރޭޝަނަލް އެކްސްޕެންސަސްއަށް 5.5 ބިލިއަން ރުފިޔާ ވަނީ ހޭދަވެފަ އެވެ. އަދި ކެޕިޓަލް އިކްއިޕްމަންޓަށް 201.3 މިލިއަން ރުފިޔާ އަދި ލޭންޑް އަދި ބިލްޑިންގްއަށް ވަނީ 1.5 ބިލިއަން ރުފިޔާ ހޭދަކޮށްފަ އެވެ.\nމި އަހަރު ހޭދަ ކުރަން ރައްޔިތުން މަޖިލީހުން ފާސްކޮށް ދީފައިވަނީ 37 ބިލިއަން ރުފިޔާގެ ބަޖެޓެކެވެ. މި ބަޖެޓުގައި ލިބޭނެ ކަމަށް ހިމަނާފައިވަނީ 30 ބިލިއަން ރުފިޔާ އެވެ. ނަމަވެސް ކޮވިޑް-19 އާ ގުޅިގެން ލިބޭނެ ކަމަށް މިހާރު އަންދާޒާކޮށްފައިވަނީ 15 ބިލިއަން ރުފިޔާ އެވެ.\nދައުލަތުގެ ބަޖެޓް ފިނޭންސް މިނިސްޓްރީ ދައުލަތުގެ އާމްދަނީ + ކޮވިޑް-19\nހަރަދު ކުޑަކުރަން އެޅި ފިޔަވަޅުތަކަށް އިތުރު ބަދަލެއް


Dhuniyeyge Leading Destination Award Raajje Ah - Vaguthu\nވޯލްޑް ޓްރެވަލް އެވޯޑްސްއިން ދޭ "ވޯލްޑްސް ލީޑިން ޑެސްޓިނޭޝަން" އެވޯޑް ރާއްޖެ އަށް ލިބިއްޖެއެވެ.\nމިއީ މި އެވޯޑު ރާއްޖެ އިން ހޯދި ފުރަތަމަ ފަހަރެވެ.\nފަތުރުވެރިކަމުގެ ދާއިރާގެ އެންމެ ޝަރަފްވެރި އެވޯޑު ރާއްޖެ އަށް ލިބިފައި ވަނީ ރޭ ވާޗުއަލްކޮށް ބޭއްވި ވޯލްޑް ޓްރެވަލް އެވޯޑްސް 2020ގެ ގްރޭންޑް ފިނާލޭ ހަފްލާގައެވެ. މިއީ ފަތުރުވެރިކަމުގެ ދާއިރާގައި ރާއްޖެ އިން ހޯދި އެންމެ ބޮޑު އެއް އެވޯޑެވެ.\nމި އެވޯޑް ލިބުމާ ރައީސް އިބްރާހިމް މުހައްމަދު ސޯލިހް ކުރެއްވި ޓުވީޓެއްގައި ވިދާޅުވީ އެވޯޑު ރާއްޖެ އަށް ލިބުމަކީ ކޮވިޑް-19 ގެ ބަލިމަޑުކަމުގެ ތެރޭގައި ރާއްޖެއަކީ ފަތުރުވެރިންނަށް ރައްކާތެރި މަންޒިލެއްކަން ކަށަވަރުކުރުމަށް ފަތުރުވެރިކަމުގެ ސިނާއަތުގައި ހަރަކާތްތެރިވާ ފަރާތްތަކުން ކުރަމުންދާ ބުރަ މަސައްކަތް ހާމަވި ކަމެއް ކަމަށެވެ. މި އެވޯޑު ލިބުމުން އުފާ ކުރައްވާ ކަމަށް ވެސް އެމަނިކުފާނު ވިދާޅުވިއެވެ.\nއަދި ފަތުރުވެރިކަމުގެ ދާއިރާގައި ހަރަކާތްތެރިވާ ހުރިހާ ފަރާތްތަކަށް އެމަނިކުފާނު ވަނީ މަރުހަބާ ދަންނަވައިފައެވެ.\nމި އެވޯޑް ރާއްޖެއަށް ލިބިފައިވަނީ ދުނިޔޭގައި ފަތުރުވެރިކަމަށް މަޝްހޫރު 22 މަންޒިލަކާއި ވާދަކޮށްގެންނެވެ. އޭގެތެރޭގައި ގްރީސް، މެލޭޝިއާ، ނިއުޒިލެންޑް، އެމެރިކާ، އިންޑިއާ، ސްޕެއިން، ދުބާއީ، ސްރީ ލަންކާ ފަދަ ގައުމުތައް ހިމެނެއެވެ.\nޓްރެވަލް އެވޯޑްސްގައި ރާއްޖެއަށް ލިބުނު އިތުރު އެވޯޑުތައް\nވޯލްޑް ލީޑިން ނިއު ރިޒޯޓް: އެމެރަލްޑް މޯލްޑިވްސް\nވޯލްޑް ލީޑިން ލަގްޒަރީ އައިލެންޑް ރިޒޯޓް: ވޯއްމުލި\nވޯލްޑް ލީޑިން ލަގްޒަރީ އައިލެންޑް ވިލާސް: ބަރޮސް މޯލްޑިވްސް\nވޯލްޑް ލީޑިން ހަނީމޫން ރިސޯޓް: ޖޭއޭ މަނަފަރު\nވޯލްޑް ލީޑިން ވޯޓާ ވިލާ ރިސޯޓް: ފޯ ސީޒަންސް އެޓް ކުޑަހުރާ\nވޯލްޑް ލީޑިން ސީ ޕްލޭން އޮޕަރޭޓާ: ޓީއެމްއޭ\nވޯލްޑް ލީޑިން އެއާޕޯޓް ރިސޯޓް: ހުޅުލެ އައިލެންޑް ހޮޓެލް\nރާއްޖެއިން ވަނީ މި އަހަރުގެ ވޯލްޑް ޓްރެވަލް އެވޯޑްސްގެ އިންޑިއަން އޯޝަން ކެޓަގަރީއިން ވެސް ހަތަރު އެވޯޑެއް ކާމިޔާބުކޮށްފައެވެ. މީގެތެރޭގައި އިންޑިއަން އޯޝަން ލީޑިން ބީޗް ޑެސްޓިނޭޝަނާއި އިންޑިއަން އޯޝަން ލީޑިން ކްރޫޒް ޑެސްޓިނޭޝަނާއި އިންޑިއަން އޯޝަން ލީޑިން ޑެސްޓިނޭޝަން އަދި އިންޑިއަން އޯޝަން ލީޑިން ޑައިވް ޑެސްޓިނޭޝަންގެ އެވޯޑު ހިމެނެއެވެ.\nވޯލްޑް ޓްރެވެލް އެވޯޑްސްއަކީ ފަތުރުވެރިކަމުގެ ދާއިރާއާއި ދަތުރުފަތުރާއި މެހުމާންދާރީގެ ދާއިރާއިން ކުރިއަރަމުންދާ ޤައުމުތަކުގެ މަސައްކަތްތައް ފާހަގަކުރުމަށްޓަކައި 1993 ވަނަ އަހަރު ދެމުން އަންނަ ދުނިޔޭގެ ފެންވަރުގައި ފާހަގަކޮށްލެވޭ އެވޯޑެކެވެ.\nނޮވެމްބަރު 28, 2020 11:01\nއޭ އުފާ ވާނެކަމެއް ނެތް އެ އީ މިދިޔަ ދެ އަހަރައް ބަލާފަ ދިން އެއްޗެއް ނޫން\nނޮވެމްބަރު 28, 2020 15:56\nދެން 1995 އަކަށް ބަލާފަ ދިން އެއްޗެއްތަ އެއީ.. ކަލޯ ޕީޕީ ގޮލައެއް ދޯ ތީ\nނޮވެމްބަރު 28, 2020 11:08\nޢެހެންވެ ދޯ ރިސޯޓުއެންމެން މިއަދު ގޭގަ ތިބެން މިޖެހުނީ.\nނޮވެމްބަރު 28, 2020 15:57\nދުނިޔެ އެފުށް މިފުށަށް ޖެހޭ އިރުވެސް ރިޒޯޓު އެންމެން ރިޒޯޓުގައިތަ ތިބެންވީ؟\nނޮވެމްބަރު 28, 2020 11:34\nމިނާވަތުގެ ކަންތައްތަކުން ޖެހޭނީ ދިވެއްސަކަށްވީތީ އުފާކުރަން


Ellies Cuisine: Miee Aa Restaurant Eh, Rahathakaai, Maahauluves Hama Habeys - Vaguthu\nއެލީސް ކުޒިން: މިއީ އާ ރެސްޓޯރެންޓެއް، ރަހަތަކާއި މާހައުލު ހަބޭސް!\nއަމީނީ މަގު ގިޔާސުއްދީން އިންޓަނޭޝަނަލް ސްކޫލު ކުރިމަތީގައި އެލީސް ކުޒިންގެ ނަމުގައި އާ ރެސްޓޯރެންޓެެއް ހުޅުވައިފިއެވެ.\nމި ރެސްޓޯރެންޓު ހުޅުވާފައި ވަނީ މި މަހުގެ އެއް ވަނަ ދުވަހެއެވެ.\nއައްޑޫ ސިޓީ ދެ ރަށެއްގައި ރެސްޓޯރެންޓް ހިންގަމުން އަންނަ އެ ފަރާތުން މާލޭގައި ހުޅުވި މި ރެސްޓޯރެންޓަކީ ދިވެހިން ވަރަށް ގަޔާވާނެ ރެސްޓޯރެންޓެކެވެ. ހިތްގައިމު މާހައުލެކެވެ. އާއިލާ އާއި ރަހުމަތްތެރިންނާއި ލޯބިވެރިންނާއެކު ދާން މިއީ މާލޭގައި އެންމެ ހިތްގައިމު އެއް ރެސްޓޯރެންޓެވެ.\nއެ ކުންފުނީގެ ފުރަތަމަ ރެސްޓޯރެންޓް ހުޅުވާފައި ވަނީ އައްޑޫ ސިޓީ މީދޫގައި އިރު އޮއްސޭ މަންޒަރު ފެންނަ ސަރަހައްދެއްގައެވެ. ދެވަނަ ރެސްޓޯރެންޓް އެލީ ބިސްޓްރޯގެ ނަމުގައި ހިންގަމުން ދަނީ އައްޑޫ ސިޓީ ފޭދޫގައެވެ.\nއެލީސް ކުޒިން އިން މައުލޫމާތުދިން ގޮތުގައި، އެ ރެސްޓޯރެންޓުން އިންޓަނޭޝަނަލް ފުޑްސް ލިބެން ހުންނާެއެވެ. އޭގެ ތެރޭގައި އިންޑިއަން ތާއީ ކެއުންތަކާއި ސްރީލަންކަން ފުޑްސްވެސް ލިބޭނެއެވެ. އަދި ތަފާތު ކެއުންތަކާއި ބުއިންތައް ލިބޭނެއެވެ. އަދި ކެއުންތަކުގައި ރަހަތައް މީރުވެފައި، ޔަގީނުން ވެސް ދެވަނަ ފަހަރަހަށް އަންނަ ހިތްވާނެއެވެ.\nކޮރެއަން ފޫޑްސް ހުންނާނަމަ\nމާޗް 14, 2020 13:03\nދި ބެސްޓް ޕްލޭސް އިން ޓައުން ރައިޓް ނައު. ގޫޑް އެންވަޔަރަމެންޓް